**ПРОТОКОЛ ОТ ТРЕТОТО ЗАСЕДАНИЕ НА ОБЩИНСКИ СЪВЕТ - РУСЕ**

**Проведено на 21 декември 2023 година, начало 09:00 часа**

От общо 51 общински съветници присъстваха 50. Отсъстваше Галичка Николова.

 **Акад. Христо Белоев:** Моля за тишина. Всички са заели местата в залата. Да, започваме с една приятна изненада.

*Коледари от ДГ „Слънце“ – гр. Русе отправиха поздрав към Общински съвет – Русе и общинската администрация по повод предстоящите празници.*

**Акад. Христо Белоев:** Надявам се децата ни заредиха с положителни емоции. И да започнем своята работа. Проверка на кворума да стартираме. По електронна система са се регистрирали 45 общински съветници. Имаме необходимия кворум. Владо Владов ръчно - 46. Така, да започнем по дневния ред. Само да обявим. По молба на Иво Стоянов председателският съвет взе решение по точка от дневния ред желае изказване и е включено като Точка 36 и по предложението на Иво Пазарджиев, което от миналия път е и остана за тази сесия Точка 40, като като дойде точката, ние ще я внесем. Председателският съвет я е обсъдил и предлага конкретно и общинските съветници, които да влязат в работната група. Също така ще обявя и съгласно член 106, алинея 1 питанията, които са постъпили. От Елеонора Николова има питане, от Светлозар Симеонов - общински съветници и от гражданинът Светлозар Ангелов. Така, по дневния ред минаваме към обсъждане. Имате думата. Господин Кмета.

**Г-н Пенчо Милков:** Уважаеми господин Председател, уважаеми колеги общински съветници. Във връзка с така направения предложен дневен ред днес, имам следното предложение. Точка 4 да бъде отложена за следващото заседание. Какви са моите мотиви. Това е структурата, която ви предложих. Слушах внимателно аргументите на колегите. В крайна сметка структурата на една администрация освен помощен орган към кмета и към орган на изпълнителната власт, какъвто е той, е и орган, който обслужва всички наши граждани в община Русе. Слушах всички аргументи, възражения, така че мисля, че е разумно. Нищо не налага да се бърза толкова. Да се помисли достатъчно добре и на следващата сесия да разгледаме структурата отново. Има много аргументи, които съм ви изложил, но искам да взема отношение и по аргументите, които чух от нашите съграждани. Така че, предлагам Точка 4 да бъде отложена за следващо заседание. Благодаря ви.

 **Акад. Христо Белоев:** Благодаря. По дневния ред други? С така направеното предложение за отлагане на точката за следващото заседание, ще се преномерират след четвърта точка останалите. Гласуваме дневния ред. 48 „за“, 0 „против“, 0 „въздържали се“, ръчно „за“ Владо Владов – 49 „за“.

**КВОРУМ – 49. С 49 „за“, 0 „против“ и 0 „въздържали се“ се прие следния**

**ДНЕВЕН РЕД:**

1. К.л. № 1 Приемане на Наредба за изменение и допълнение на Наредба №20 за определяне размера на местните данъци на територията на Община Русе
2. К.л. № 2 Приемане решение за промяна на зоните на гр. Русе, определени с Решение №503 на Общински съвет – Русе, прието с протокол №29/27.02.1998г.
3. К.л. № 39 Правилник за организацията, дейността и управлението на Специализирано звено „Инспекторат, охрана, обществен ред и сигурност” (СЗ ”ИООРС”) при Община Русе
4. К.л. № 3 Приемане на Стратегия за управлението и разпореждането с общинска собственост за периода 2023-2027 г.
5. К.л. № 4 Предоставяне безвъзмездно за ползване на Спортно училище „Атанас Узунов“ - Русе, движима вещ - общинска собственост
6. К.л. № 5 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7
7. К.л. № 25 Премахване на сграда с идентификатор 63427.7.273.1 по Кадастралната карта и кадастралните регистри на гр. Русе, разположена в общински имот с идентификатор 63427.7.273 по Кадастралната карта и кадастралните регистри на гр. Русе
8. К.л. № 26 Откриване процедура за провеждане на публичен търг с явно наддаване за продажба на общински поземлен имот, находящ се в с. Сандрово, Община Русе, местност „Лозята“
9. К.л. № 27 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в землището на гр. Русе, Община Русе, местност „ДЗС-птичарника“
10. К.л. № 28 Изменение на Решение № 1418, прието от Общински съвет – Русе, по Протокол № 50 / 13.07.2023 г.
11. К.л. № 29 Промяна на начина на трайно ползване на земеделски земи – публична общинска собственост, намиращи се в местността „Кабаклъка“, землище на град Русе, от „пасище“ в „ За селскостопански, горски, ведомствен път “
12. К.л. № 30 Запазване предназначението на земеделска територия на ПИ 63427.182.34 и ПИ 63427.182.36, в землището на град Русе, община Русе, област Русе, местност „Над линията“ за изграждане на обект: „Два нови корпуса за домуващи в Дом за пълнолетни лица с деменция „Приста“.
13. К.л. № 31 Даряване в полза на Областна дирекция на МВР гр. Русе, на движими вещи – 2 бр. употребявани автомобили, необходими за нуждите на Териториална полиция и Детски педагогически стаи
14. К.л. № 32 Предоставяне безвъзмездно в полза на Политическа партия „Движение Да, България“ за ползване на свободни нежилищни помещения – частна общинска собственост
15. К.л. № 36 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“, ул. „Церова гора“ №3
16. К.л. № 6 Отдаване под наем на имот - частна общинска собственост, за клуб на Сдружение „Съюз на Математиците в България“
17. К.л. № 7 Отдаване под наем на имот - частна общинска собственост, за клуб на Сдружение „Дунавско сияние“
18. К.л. № 8 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ
19. К.л. № 9 Провеждане на процедура по чл. 39, ал. 4 от Закона за общинската собственост
20. К.л. № 10 Поправка на очевидна фактическа грешка, допусната в Решение №1463, прието с Протокол №52 от 21.09.2023 г. на Общински съвет – Русе
21. К.л. № 33 Приемане на Общинска програма на мерките за закрила на деца с изявени дарби за 2023 г.
22. К.л. № 34 Одобряване на партньорско споразумение за реализиране на Проект BG BG05SFPR003-1.006 „Детска кухня“ по процедура за директно предоставяне на безвъзмездна финансова помощ по процедура BG05SFPR003-1.006 „Детска кухня“ по Програмата за храни и основно материално подпомагане 2021 – 2027 г.
23. К.л. № 37 Корекция на бюджета на Община Русе за 2023 г.
24. К.л. № 11 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлени имоти с идентификатори 02796.504.24, 02796.504.25, 02796.504.26, намиращи се в местност „Над село“, в землището на с. Басарбово, община Русе
25. К.л. № 12 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.150.764, намиращ се в местност „Краманлийка“, община Русе
26. К.л. № 13 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 65348.68.174, намиращ се в местност „Люцерните“, с. Сандрово, община Русе
27. К.л. № 14 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.170.7, намиращ се в местност „Дрибака“, в землището на с. Николово, община Русе
28. К.л. № 15 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.149.705, намиращ се в местност „Касева чешма“, община Русе
29. К.л. № 16 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.149.482, намиращ се в местност „Касева чешма“, община Русе
30. К.л. № 17 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.169.339, намиращ се в местност „Гълъбец“, община Русе
31. К.л. № 18 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлени имоти с идентификатори 63427.278.21 и 63427.279.14, намиращи се в местност „Арнаут дере“, град Русе, община Русе
32. К.л. № 19 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.153.2026, намиращ се в местност „Караач“, община Русе
33. К.л. № 20 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.153.2223, намиращ се в местност „Караач“, община Русе
34. К.л. № 21 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – трасе на довеждащ електропровод до ПИ 63427.153.1970 в м. „Караач“, землище на гр. Русе
35. Изказване на Иво Иванов
36. К.л. № 22 Одобряване на ПУП – План за улична регулация (ПУР), Изменение на план за улична регулация (ИПУР) на бул. „Гоце Делчев“ по плана на гр. Русе
37. К.л. № 35 Одобряване на задание, разрешаване изработването на подробен устройствен план /ПУП/ – Парцеларен план на комуникационно-транспортен план за ПИ 63427.268.49 в м. „Мерата“, землище на гр. Русе
38. К.л. № 23 Допусната явна фактическа грешка в Решение № 1491, прието с Протокол № 52/21.09.2023г. на Общински съвет – Русе
39. К.л. № 38 Създаване на работна група
40. Питания
41. Изказване на Светлозар Ангелов

 **Акад. Христо Белоев:** Съгласно член 76, изказване от група по точка извън дневния ред от групата на „Възраждане“. Давам думата на Мариян Димитров.

 **Г-н Мариян Димитров:** Декларация oт Политическа партия „Възраждане“. Ние, общинските съветници от Политическа партия „Възраждане“ – Русе остро се противопоставяме на вандалския незаконен демонтаж на Паметника на съветската армия. Действията по демонтажа на монумента следва да бъдат прекратени безусловно, тъй като те не се извършват в изпълнение на издаден административния акт или на законова разпоредба. Няма и сключен договор, от който да е видно какво следва да стане с фигурите след демонтажа, представляващи недвижима културна ценност. Къде и как трябва да се съхраняват, не е ясно дали те ще се реставрират и къде ще се монтират отново. Това безумие не цели запазване и защита на вещи частна държавна собственост. Това е констатирано с две отделни решения на Административен съд - София град, който разпореди на органите на полицията незабавно изпълнение на решението. Рязането на паметници е рязане на българската история, в ход е и агресивно настъпление срещу държавността, историята и народната памет. Това са разрушителни процеси, които насаждат разделения и нетърпимост в обществото. Варварското унищожаване на паметници изостря силно общественото противопоставяне. В Русе, в медиите и социалните мрежи се чуват, макар и плахи засега гласове за премахване Паметника на Альоша. Подобно действие ще бъде пълзящ неофашизъм и подиграване над делото на стотици русенски антифашисти, дали живота си за победата над хитлеристка Германия. Уверяваме русенската общественост, че членовете и симпатизантите на Партия „Възраждане“ няма да позволим подобни фашистки изстъпления да унищожат историята на Русе. Всички заедно можем да победим фашизираните вандали. Хора, бдете.

 **Акад. Христо Белоев:** По дневния ред.

**Точка 1**

**К.л. № 1 Приемане на Наредба за изменение и допълнение на Наредба №20 за определяне размера на местните данъци на територията на Община Русе**

 **Акад. Христо Белоев:** Докладва кмета. Моля за тишина.

 **Г-н Пенчо Милков:** Уважаеми господин Председател, уважаеми общински съветници, скъпи съграждани. Докладвам Точка 1 от днешния дневен ред, с която ви се предлага да приемете Наредба за изменение на Наредба 20 за определяне размера на местните данъци на територията на Община Русе. Една точка, която предизвика също изключително силен обществен дебат и интерес и няма как да бъде по друг начин, защото се предлага промяна в облаганията на нашите съграждани. Никой не може да остане безчувствен или без да заяви позиция в този момент. Аз ще започна представянето на точката с няколко уводни думи. Вчера беше международният ден на солидарността - 20 Декември.И започвам първо с това. Лесно е да си съпричастен, съпричастен си когато видиш нещастие и протегнеш ръка на този, който има нужда от помощ. Това го правим повечето хора. Трудно е да си солидарен, но силните общества са солидарните общества. Какво значи съпричастност? Съпричастност означава човек да помогне на нуждаещия се, когото вижда. Какво означава солидарност? Човек да отдели от собствената си сила, от собствените си енергия, средства, от собственото си време, за да помогне за общата сила, за общото благо. Това е принципа и на общините, на най-старите организации на хората. Общината е толкова силна, съм го казвал много пъти, колкото са силни всички заедно, а ние сме силни, когато сме солидарни.Приходите в общинския бюджет са два основни вида. Слушайки обсъжданията в обществото, включително и в комисиите, се нуждая да кажа тези уводни думи, защото виждам неразбиране. Приходите в общинския бюджет се формират от вземане от нашите съграждани, местни данъци, такси, цени на услуги, наем и продажба на имущество. Това са местните приходи. Също така има приходи от държавата.Това са субсидиите, които държавата ни дава за държавно делегирани дейности. Тези средства от държавата не могат да се използват за местни дейности и не трябва да се бъркат двете неща, защото такива аргументи слушах в предните седмици. Да, увеличен е бюджета на Община Русе, но това се дължи до голяма степен на активната работа не само на кмета, на много хора в предните години и към настоящия момент за увеличаване на финансирането от държавата, въпреки всички промени в правителствата, това е било факт. Така че, когато говорим за местни данъци и такси, това са средства, които ние сме длъжни да съберем от хората, за да разходим за местни дейности и тук не могат да се намесват приходите, които са от държавата. Следващото нещо, което трябва да имаме предвид е, че разходите на общината, както разходите на всички семейства, са пазарни, защото цените се качват на пазарен принцип. Разходите ни са пазарни. Приходите ни не са пазарни, приходите на общините не са пазарни, общината не е магазин, общината не е заведение. Тя не може да вдигне цени на услуги на другия ден. Общината може да реагира на променящите се обществени отношения веднъж годишно, сега преди нова година и каквото решение вземете вие, това ще важи за цялата следваща година. Не можем през годината ние да реагираме на променящите се инфлация и всички други проблеми, които хората виждат.Това е важно да се каже още един път. Разходите са пазарни, приходите на общините не са пазарни и се решават от общинските съвети сега през месец декември. Следващото нещо, което всички трябва да имат предвид, е че издръжката на нашите местни дейности, които са регулярни, трябва да бъдат от собствени местни приходи. Това е записано в Закона за публичните финанси, тоест трайните и регулярни местни дейности и разходи трябва да се задоволяват от местни приходи. Това, което ви казах и в началото. Всички имахме надежда държавата да направи промени в законодателството и да се променят данъчните оценки. И тази надежда не е само тази година. Това продължава вече много години.Пет-шестпъти данъчните оценки са по-ниски от пазарните цени на имотите и вие това го знаете, всеки един го знае, който гледа и слуша в момента. За жалост, приходите в общините са вързани към тези данъчни оценки. Ако бяха актуализирани в годините назад правилата за данъчните оценки, нито една община нямаше да и се наложи да пипа проценти, промили и други вземания и да стават лоши съветниците или кмета. Но понеже с години не се променят правилата в народното събрание, Закона за местните данъци и такси за коефициента за данъчните оценки, това налага сега в много общини да се регулират вече процентите, промилите, защото е ниска базата, ниска остава данъчната оценка.Трайно нарастващите ни разходи се обезпечават с трайно нарастващи приходи. Няколко неща ще кажа по точката. Минималната работна заплата от догодина става 933 лева. Ние имаме 916 служители в дофинансиране на държавни дейности. Отделно имаме 77 второстепенни разпоредители, които са към община Русе, които извършват дейност в полза на хората. Това нещо всичкото е вързано в общинския бюджет.Индексът на потребителските цени, това, което ви казах, пазарния принцип. Само на годишна база индексът е увеличен с над 14%. Това означава, че всички разходи на общината по потребителски цени за храни в градини, за услуги, за всичко само на годишна база са нараснали с 14%, от 2017 с над 40%. Всичко това е написано и е казано. План-сметката за битови отпадъци. План-сметката за битови отпадъци е това, което ние събираме от хората, за да почистим общината, да изнесем сметта. Виждате, че отчисленията за 10 години са се увеличили, от 15 лева вече са 95 лева, в милиони, над 6 милиона годишно са отчисленията за отпадъци.Във връзка с ковида, 2 години подред държавата остави тези отчисления в общините да ги ползва за мерки срещу ковид кризата. Тази година такова решение в Закона за държавния бюджет няма. Тези средства ще трябва да се внесат по план-сметката на Министерството на околната среда и да се задържат от нашия бюджет. Влиза в действие новата ни анаеробна инсталация от началото на следващата година, завършваме я сега през декември. Трябва да има оператор. Европа ни е възложила на три български града Русе, Бургас и Благоевград да прави анаеробно третиране на биологично разградимите отпадъци и за да изпълним това указание, което е свързано с екологията и чистотата, също ще ни струва поне 2 милиона лева годишно. Това, което сме ви описали в бюджета. Имаме допълнителни разходи, които са свързани с увеличени акцизи, с възстановяването на ставката 20% ДДС-то върху газта. Всичко което ви изтъквам, ако се събере като сумарна стойност съобразно приходите, които имаме към момента в следващата година ще доведе до невъзможност да се балансира бюджета. Затова ние предлагаме повишаване на приходната част с общо 4 600 000 лева, които ще се използват в крайна сметка за дейности от обществен интерес, които сме изложили за хората.Това ще стане с промяна в данъка за недвижимите имоти. Законодателят дава възможност ставката да се определи от общините от 0.1 до 4.5 промила. Дълги години в страната промила беше 1 ½ , в Русе беше под това - 1.2%. След това в Русе заедно с другите градове 2016 промила е вдигнат на 2.Към настоящия момент ние предлагаме увеличение, което се явява необходимо предвид обстоятелствата, които ви изтъкнах. Втората промяна, която предлагаме е данъка придобивния за придобиване на имущество по възмезден начин, който е определен на 2.2%, предлагаме да стане 2.7%. Много важно е да се изтъкне, че въпреки увеличаването на тези ставки те отново остават по-ниски от ставките в много други градове съпоставими от Русе. Примерно във Варна, Бургас, Пловдив и в Столична община размера тук е 3%.При нас предложението е за 2.7/100, тоест община Русе запазва характера си, въпреки увеличението, което се налага в цялата страна, да не го прави в същия размер, в който го правят други големи градове. Много важно е при вземането на решението да знаете, чух много аргументи, че увеличението ще доведе хората трудно да заплатят данъка и че има хора с ниски доходи. Да, така е и аз го знам много добре, защото общувам всеки ден със страшно много хора. Така е, само че трябва да кажем на хората, че всеки, който има ниски доходи и има едно жилище, трябва и може да подаде декларация за облекчение и веднага данъка става на 50%. Това е за основно жилище, когато човек има. След това, ако човека има ТЕЛК решение и е болен, може да подаде декларация и този данък се намалява със 75% и това трябва да го разкажем на нашите граждани. След това, във вчерашния ден внесохме предложение за изменение на Наредба 16, с което ще се занимае общинския съвет на сесията през януари. В тази наредба ние предлагаме още едно облекчение за всички семейства с активни деца, с деца, които спортуват, с деца, които танцуват, пеят, текста е формулиран, вчера е качен в системата за едномесечно обществено обсъждане. Също и за семейства с деца със специални потребности, които ползват социални услуги, описали сме го в предложението. Това ще даде възможност на всички семейства с такива активни деца да намалят такса битови отпадъци с повече от 30% за семействата си с компонентата за сметосъбиране и сметоизвозване. Посочили сме реда. Така че, това е още една форма на облекчения, с които ние подпомагаме семействата, които влагат в такива активни деца. Следващото нещо, което трябва да кажем събираемостта, защото слушах аргументи общината първо да си подобри събираемостта.Ами допълнителни мотиви качихме тази сутрин към точката, където сме изложили и събираемостта. Ами съберете вие 4-5 години подред повече от 100%, което се случва. Събираемостта е максимално подобрена, още повече отпреди 2 години с въвеждането на електронното банкиране 80% от плащанията в община Русе вече са по електронен път. За какво ще отидат тези суми 4.6 милиона повишени, това е много важно хората да го знаят. Те няма да отидат, да се изядат за заплати, увеличения или просто да отидат в нищото. Първо ще отидат за облагородяване на все по-усилващата се програма за междублокови пространства и квартални улици, за площадки, за ремонт на читалищните ни сгради. Увеличаваме постоянно средствата за читалищата и това е постоянна наша грижа. За мерките за достъпна среда, постоянно се поставя тука въпросът за хората в неравностойно положение. Всички обществени сгради трябва и искам да имат такива мерки за достъпна среда. За дейностите за озеленяване и чистота, за социалните ни дейности - 49 социални услуги. Не на последно място, за увеличаване на усилията ни в сферата на общинската сигурност и безопасност. На следващо място, по отношение на Параграф 3 слушах много внимателно се запознах с дебатите на колегите в комисиите и по предложение на няколко общински съветника, аргументирани, след като обмислих тяхното предложение, на Валери Иванов, на госпожа Муртезова, на госпожа Досева, мисля, че Стоян Христов също и други имаше, доста хора казаха за Параграф 3. Да, оттеглям предложението по Параграф 3, защото сте прави. Не е правилно едновременно да има и увеличение за хората и едновременно да има и невъзможност те да се ползват от една хипотеза-отстъпка, която им дава възможност да намалят плащането с 5%. Тук ще кажа, че този текст е създаден във време назад, когато хората чакаха на опашки и администрацията е гледала да ги дисциплинира да отидат по-рано да платят данъците, а в момента има много електронно плащане, но за фирмите това не е малък процент 5%. Така че сте абсолютно прави, този Параграф 3 трябва да бъде оттеглен. Готов съм да отговоря на всички въпроси допълнително, които съм сигурен, че ще възникнат. Искам да ви кажа на всички тук съветници и граждани. Никога в историята няма прието с консенсус или всички да станат и да кажат „Ние сме съгласни, вземи от нас повече“. Няма как, аз знам, че е непопулярно. И аз ходя в магазините и хората ме гледат вече 1 месец с вдигнати вежди така и мълчаливо, не са доволни. Затова започнах с общата сила и солидарността. Ние искаме града ни да е европейски, ние искаме все повече неща от който и да е кмет тука, ще има и кметове след мен и аз ще искам от тях после, както съм искал от предния, но за да можем да даваме на хората, първо трябва да вземем от всеки по малко.Това е принципа. Ако в годините назад данъчните оценки държавата ги актуализираше редовно, в нито една община нямаше да се налага да се случва това, което се случва сега масово в общините. Това е моето изложение по точката и съм готов да отговоря на въпроси. Благодаря.

 **Акад. Христо Белоев:** Благодаря. Вносителите оттеглиха Параграф 3 от решенията. Така, изказвания? Деян Герасимов, „Продължаваме промяната- Демократична България“.

 **Г-н Деян Герасимов:** Благодаря Ви. Уважаеми представители на администрацията, уважаеми колеги общински съветници, уважаеми представители на медиите, уважаеми граждани. Собствените приходи на общината не се формират само от местни данъци, но и от общински услуги, разпореждане с общинска собственост, глоби и други. Тези приходоизточници следва да бъдат в симбиоза така, защото да предоставят трайно развитие и увеличаване на благосъстоянието на гражданите на общината. Прави впечатление от обосновката, че се говори единствено за данъците. Трагичната прогноза, която се представя цели единствено да предизвика страх и неяснота, а всъщност знаете ли, че нашата община е на предпоследното 264-то място по направени общински разходи на глава от населението, за 2022 година говорим. Ето това е истинската трагедия. Според Министерството на финансите най-добре се представят общините, които се възползват от разнообразни приходоизточници като туристически данък, патентен данък, концесии, отстъпено право на строеж и други, а не тези, които имат най-високи данъчни ставки. От друга страна, инвестиционната активност на общината може да бъде измерена чрез делът на капиталовите разходи от общите. Този дял за Русе е срамно нисък, като, ако го отнесем към жителите в общината се нареждаме на трето място в България отзад напред. Сумата, която инвестира община Русе във всеки един свой жител е 48 лева, при средна за страната 196 лева. На този фон вместо община Русе да се възползва от конкурентните си предимства, тя предоставя солидни източници на приходи на частни лица. Ще спомена само отстъпеното право на строеж на буферния тир паркинг, което се очаква да донесе в хазната общо 18 милиона лева в края на целия експлоатационен период от 35 години или по 600 000 лева на година. В същото време очакваните приходи на дружеството опериращо паркинга се изчисляват на между 10 и 15 милиона лева годишно, което на практика е повече от стойността, която общината би събрала от всичките си данъкоплатци за данък сгради, дори и ако този общински съвет реши да приеме предложението за увеличение със скандалните 50%. С оглед на гореизложеното и липсата на дългосрочна визия за ефективност в осигуряването на приходната част в бюджета, нашата група счита, че предложеното увеличение на местните данъци е нецелесъобразно и няма да го подкрепим. Благодаря ви за вниманието.

 **Акад. Христо Белоев:** Благодаря. Следващото изказване Светлозар Симеонов.

 **Г-н Светлозар Симеонов:** Уважаеми господин Кмет, уважаеми колеги, уважаеми гости. Аз имам няколко въпроса. Единия ми въпрос е за анаеробната инсталация. Господин Кмете, казахте, че след тяхното пускане ще имаме 2 милиона разходи. Колко анаеробната инсталация ще спести на данъкоплатците на Русе след нейното пускане? Това ме интересува като сума. И отделно имам още няколко други въпроса. Относно структурата на Дирекция „Местни данъци и такси“, колко човека са ангажирани пряко с контрола и събирането на местните данъци и такси, като бройка численост? На някои от въпросите, предполагам, че няма да може да отговорите в момента, въпреки че директорът е тук. Не зная директорът доколко е запознат с цялата тази история. Колко са нередовните платци? Считате ли, че инспекторите са достатъчно за извършване на проверка? Говоря за точно тези хора, които са като инспектори, извършват проверки. С наличния състав от данъчните инспектори, възможно ли е извършване на задълбочени ревизии на големи данъкоплатци, както е в НАП? Правена ли е съпоставка за отношението между служители на контрола и обслужването на данъкоплатците в община Русе? Какви мерки за повишаване на събиране… (шум от зала) Моля? Това са въпроси на място. Не се обаждайте от място, господине.

 **Акад. Христо Белоев:** Моля, не репликирайте.

 **Г-н Светлозар Симеонов:** Какви мерки за повишаване на събираемостта на местните данъци и такси са предприети и как се осъществява ефективността? Благодаря.

 **Акад. Христо Белоев:** Благодаря. Така, следва изказване от Митко Кунчев, „Продължаваме промяната“.

 **Г-н Митко Кунчев:** Уважаеми господин Кмет, уважаеми господин Председател, дами и господа общински съветници. Аз прочетох внимателно мотивите на кмета за това предложение. Те са относими към идеята за някаква актуализация, осъвременяване на този данък. Всъщност се предлага 50% увеличаване на единия данък, 23% увеличаване на другия. Сега, в мотивите си обръщам внимание на няколко важни фактора. Например беше споменато вече, че има 916 щатни и нещатни бройки. Да, сигурно е така, но по принцип първо се вижда колко са парите, а после се разкриват бройките, а не обратно. Говори се съвсем ясно за изплащането на лихви и главници по взети заеми. Винаги когато взема един заем сериозен, се правят два плана – единия план е за какво точно ще се използват тези пари, а другият, който е също много важен, как ще се връща този заем. Тогава трябва да бъде ясно и тогава заедно с решението за заема, съответния общински съвет е трябвало да вземе решение, че от 1 януари 2024 година данъкът ще бъде 3%, от 1 януари 2025 ще стане 3 ½, а от 1 януари 2026 – 4, за да се изплати този заем. Без такъв план не е добре да се вземат такива сериозни кредити. Разбира се, говори се и за план-сметката по член 66 там, където е таксата смет. В алинея 4 на същия член, в същия закон ясно е написано, че законодателят е предвидил, че ще има дефицит в тази план-сметка и затова той е предвидил погасяването и от други източници. И там са изброени, алинея 4. В заключение искам да кажа, че не намирам мотивите достатъчно сериозни и съпричастен към даден проблем е всеки, който има критично отношение към него. Аз се отнасям критично към тези проблеми и затова считам, че съм съпричастен. Благодаря за вниманието.

 **Акад. Христо Белоев:** Благодаря. Реплика Йовчо Смилов.

 **Г-н Йовчо Смилов /реплика/:** Уважаеми господин Председател, уважаеми господин Кмет, уважаеми колеги. Аз се въздържах от реплика на колегата, който се изказа пръв от групата на „Продължаваме промяната – Демократична България“, но не мога да се въздържа след изказването на уважавания от мен господин Кунчев. Това, че господин Кунчев е добър математик, е добър педагог, го знаят всички.Но не може познанията по математика да се прилагат директно в практиката на общинските съвети. Това го казвам съвсем приятелски, добронамерено, защото повода да взема репликата беше това как един общински съвет ще вземе решение за теглене на кредит и как ще вземе решения за 10 години напред, условно казано в рамките на връщане на кредита какви да бъдат ставките по местните данъци и такси. Без да имам претенции да съм юрист, как ще вмени предходния общински съвет, който заседаваше допреди 2 месеца на сегашния общински съвет да приеме това, което той е решил. Аз не виждам как ще стане. Така че, математиката е хубаво нещо, но тя не винаги е приложима в такива ситуации. Още веднъж, с цялото ми уважение към господин Кунчев.

 **Акад. Христо Белоев:** Благодаря.Дуплика Митко Кунчев.

 **Г-н Митко Кунчев /дуплика/:** Благодаря много на уважавания от мен инженер Смилов. Няма никакъв проблем септември месец на сесията да се вземе решение за размера на данъка. Не виждам никакъв юридически проблем да се вземе септември месец или можеше да бъде повишен миналата година например. В мотивите на кмета ясно се казва, че от много години не е повишаван, тъй като от много години не е повишаван, главният извод е, значи добре определен и затова не трябва да се променя. Разбирате ли? Когато нещо има дълги традиции не бива, това е.Иначе трябваше да бъде променен миналата година да речем. Благодаря.

 **Акад. Христо Белоев:** Благодаря. Така, следва изказване Велизар Павлов, „Продължаваме промяната – Демократична България“.

 **Г-н Велизар Павлов:** Уважаеми господин Председател, уважаеми господин Кмет, уважаеми колеги. Считам, че най-мощното средство за подобряване на жизнената среда в общината са проектите, а не данъците. Уникални възможности дава Инвестиционната програма на Държавния бюджет 2024, където Община Русе вместо 6 милиона планувани първоначално, ще получи финансиране за проекти в размер на около 48 милиона. Това се случва и благодарение на бързата и навременна реакция на нашата група съветници „Продължаваме промяната - Демократична България“, за което бяхме упрекнати в незнание и разпространение на невярна информация. Всъщност информацията се оказа вярна и точно навреме поднесена. В противен случай общината щеше да загуби около 44 милиона. Това обстоятелство не е взето предвид, когато е правено предложението за повишаване на данъците. В тази връзка имам няколко въпроса. Първия въпрос е какви по-значими проекти е подготвила община Русе, на каква стойност и по кои програми предстои да бъдат подадени тези проекти? Другият ми въпрос е свързан със заявената ясна позиция на Министерство на финансите за финансова децентрализация на местните власти, като от началото на 2024 година в управление на общините ще останат около 100 милиона лева от патентен данък. Тук се включват и заведенията за обществено хранене. Направен ли е анализ, какви са очакваните постъпления от такъв патентен данък в община Русе за 2024 година? Следващият ми въпрос е свързан с план-сметката за битови отпадъци, където стана ясно, че тази план-сметка е на дефицит и трябва да бъде компенсирана. Това се предлага да стане през данъците. Защо не се предлага увеличение на такса смет, а се търси компенсация през данъците? И накрая завършвам с Корнелия Нинова, разбира се. Всички факти, които изнесе господин Милков са известни на ръководството на БСП и разбира се на госпожа Нинова, която ясно и категорично няколко пъти през последните месеци заяви: „Кметовете на БСП ще бъдат спирачка за намерението на управляващите да вдигат местни данъци и такси“. Друго изявление на госпожа Нинова: „ГЕРБ се готвят да вдигат данъци. Нашите кметове няма да увеличават местни данъци и такси“. Господин Кмет, разграничавате ли се от госпожа Нинова? Моля да отговорите.

 **Акад. Христо Белоев:** Пламен Рашев реплика.

 **Г-н Пламен Рашев /реплика/:** Уважаеми господин Председател, уважаеми господин Кмет, уважаеми колеги, уважаеми колеги от „ПП-ДБ“. Вкупом ще ви ходатайствам за членство в БСП, вкупом. Тези шегички, когато смесваме идеология с местна политика не са уместни. Най-малкото, защото ние сме местен парламент, нашата общност иска конкретни дела. По отношение на конкретиката**,** но първо по отношение на програмата на БСП. Справедливост, солидарност, свобода. В началото на изказването на кмета той започва именно със солидарността. Какво по-явно солидарно действие, когато всички в нашата общност участват в начинанието да не влезем в сиромахомилство и да търсим вечно проблема в държавата, в Корнелия Нинова, в Кирил и Асен. Нашата чистота си е наше дело. Това, което в момента искаме, е да изчистим това, което за нас е свято. Нашия любим град. Искаме да бъдем във всяко отношение и в култура, и в спорт, и в още други дейности и затова не вдигаме такса битови отпадъци, което безспорно е една от необходимостите, а търсим чрез данък недвижими имоти да търсим повече средства и за повече дейности, не само за чистота. Може би ми изтича времето. Искам да поздравя все пак „ПП-ДБ“ групата, че от начинанието, което искаха да оттегли точката, стигнаха до твърдостта да не приемат точката. Все пак е нещо.

 **Акад. Христо Белоев:** Да, благодаря. Следва изказване от Петя Кашукеева.

 **Г-жа Петя Кашукеева:** Уважаеми господин Председател, господин Милков, колеги. Аз съм хирург и съм практичен човек. Няма да изпадам в разсъждения относно лиричния герой и неговите намерения, ами ще поставя няколко въпроса на господин Милков. Тъй като размерът на данъците е изключително важна тема, която заслужава сериозен дебат и широко обществено обсъждане, каквото всички видяхме, че няма. Аз изключително подробно се запознах с представената информация и мотиви в полза на това действие и в мен възникнаха повече въпроси, отколкото отговори и една абсолютна невъзможност за вземане на информирано решение. Защо? Първо, липсва ясно целеполагане при формулировката на мотивите. Второ, липсва анализ на местната икономика, заетостта, доходите на гражданите и бизнеса, както и общите данъци, вече събирани от общината. Липсва оценка какво ще бъде въздействието върху предприятията и бизнес общността, защото местните данъци и такси не се събират само от физическите лица. Такова решение би могло да доведе до промяна в инвестициите, заетостта и обема на бизнес операции. Аз, господин Милков, не видях някакво публично обсъждане с местния бизнес. Няма нито един иконометричен модел, който е използван при определяне на тази нова стойност. Липсва анализ как увеличението на тези данъци може да повлияе върху социалната стратификация и развитието на общината. Няма оценка за въздействието на конкурентоспособността на общината и сравнение със съседните нам общини. И на последно място, но не и по важност, липсва анализ върху това как увеличението на тези налози ще повлияе върху събираемостта. Да, тя е над 100%, но дали ще бъде такава по същия начин и догодина? Поради отсъствието на ефективен анализ и обективен такъв, който се базира върху конкретни цифри и критерии, а не само на честна дума, аз ще гласувам „против“ увеличението на данък сгради и такса смет. Благодаря ви.

 **Акад. Христо Белоев:** Благодаря. Следва изказване от Алисе Муртезова, ПП ГЕРБ.

 **Г-жа Алисе Муртезова:** Уважаеми господин Кмет, уважаеми господин Председател, уважаеми господин Димитров, който вече е също сред нас, уважаеми колеги и граждани. Вдигането на данъците не би била тема толкова чувствителна, ако градската микросреда е уредена и няма негативизма, който срещаме всеки ден в очите на нашите съграждани и така е в развитите градове, говоря не само в градовете в България.По отношение на Наредба 16, ние, Политическа партия ГЕРБ ще имаме наши корекции, които ще входираме, защото там също виждаме доста пропуски и се надяваме да се съобразят с нас общинска администрация. Отстъпката от 5%, за която стана въпрос за навременно платените данъци не е никак маловажна, особено за бизнеса в града. И това, че общинска администрация се съобрази с нашите предложения в комисиите ни радва.И моето лично мнение е следното, отново ще го заявя. Заявих го и в комисии.Пари ще се намерят, проблемът с контрола в града ще продължава да съществува. Благодаря.

 **Акад. Христо Белоев:** Благодаря. Следва изказване от Искрен Веселинов, ВМРО.

 **Г-н Искрен Веселинов:** Уважаеми господин Кмете, уважаеми господин Председател, уважаеми колеги. Никому не е приятно да вдигат данъците и да се предприемат непопулярни мерки. Сигурно нямаше да направя това изказване, ако така игриво в разговора не бяха намесени Корнелия, Нинова, Кирчо, Кокорчо и всички останали. Истината е, че ние щяхме да имаме шанса да не гласуваме подобни решения, ако политическите сили бяха постъпили отговорно и бяха приели актуализацията на данъчните оценки. Корнелия Нинова развя знамето на левия популизъм, другата лява формация ПП-ДБ се огънаха и имаме това, което се случва в момента. Имаме едно решение, което освен, че е непопулярно, ще бъде и несправедливо. Ще бъде несправедливо, защото промяната на данъчната оценка щеше да въведе ред, щеше да актуализира старите оценки и щеше да остави новите без промяна. Тоест бизнеса, който примерно е изградил сега нови мощности, закупил е нови сгради и така нататък, нямаше да бъде натоварен с това увеличение, защото той си плаща достатъчно. Само че този тип лява политика винаги води до дефекти и сега ние ще трябва да натоварим бизнеса с допълнително плащане за сметка на старите данъчни оценки пак на стари предприятия или пък на апартаментите. Вярно е, че това е непопулярно. Вярно е, че това е несправедливо. Въпросът е какво можем да направим ние, когато група разходи са постоянни и всъщност тук не се искат пари за проекти за съфинансирането им и прочие, тъй като това са бъдещите неслучили се събития. Тук се иска акумулиране на средства за едни постоянни разходи, които просто трябва да се направят. В това отношение сигурно е прекрасно да се намерят и други приходоизточници и аз бих подкрепил всяко едно решение, което е конкретно, но се оправдаваме с това, а бе някой трябва да направи нещо и да не поемем отговорността си като общински съветници за нещо, което може да се направи, според мен е несериозно. В това отношение, както се казва, аз ще гласувам с отвращение и то не заради това, че администрацията прави това предложение, а затова, защото незрялата ни политическа класа в парламента не ни остави друго решение освен това.

 **Акад. Христо Белоев:** Да, благодаря. Следва изказване от Христо Попов, „Възраждане“.

 **Г-н Христо Попов:** Благодаря. Уважаеми господин Председател, уважаеми господин Кмете, уважаеми колеги. От името на групата на „Възраждане“ правя следното предложение. В Параграф 1, в член 15 за Наредба 20 говорим, числото 2 се заменя с 2.5, тоест да не се вдига с 50% данъка, а с 25%. Мотивите ни са следните. Първо говорихме за инфлация. Инфлацията от миналата година от тази година не е предизвикана от високи доходи и високо потребителско търсене. Тя беше предизвикана от високи борсови цени, които вдигнаха цените на електроенергията, на природния газ и на петрола, на горивата. Фирмите съответно калкулираха тези цени в стоките, които произвеждат, търговците се застраховаха с още по-големи надценки и за населението беше този голям удар и шок от цените от миналата година, който тази година е по-малък, но все още съществува. Държавата, правителството се опита да компенсира населението, като вдигна минималната работна заплата, но тя не я дава. В държавната администрация колко души работят на минимална работна заплата. Вдигна вярно минималната пенсия, но доходите на работещите бедни в България по мои изчисления и по данни, на които съм се натъкнал е между 20 и 25% за 2 години, което не знам колко компенсира от дохода на хората от покачването на тези цени. Така че, на нас ни се струва с 50% да вдигнем данъка върху недвижимите имоти доста голям скок, така че предлагаме той да е наполовина. Освен това, не сме стигнали до тази точка, но в Точка 2 предвиждаме почти целия град, с изключение на центъра да се сменят зоните, с което данъчните оценки ще се покачат двойно на всички. Нали без централната зона. Ние не ги вдигаме данъците всяка година. Предполагам, че в началото на 2025 все пак данъчната администрация ще актуализира данъчните оценки. И тук предполагам, че няма да е с 20-30%, вероятно сигурно двойно ще бъде това. Така че, не вярвам догодина, сега ако приемем 3% да тръгнем да намаляваме на 2.5, нали? Едва ли някой от вас мисли, че ще пристъпим към този ход. Затова нашето предложение е за по-умерено с 25%.

 **Акад. Христо Белоев:** Да, времето изтече.

 **Г-н Христо Попов:** Да, благодаря.

 **Акад. Христо Белоев:** Следва реплика от Иво Пазарджиев.

 **Г-н Иво Пазарджиев /реплика/:** Уважаеми господин Председател, уважаеми господин Кмет, уважаеми колеги, уважаеми господин Попов. Аз на първо място заявявам, че не съм съгласен с тезата, която изказа Христо Попов, но го поздравявам, тъй като в неговото изказване имаше конкретика, върнахме темата в Русе след Паметника на съветската армия, след Корнелия Нинова и след какво ли още не. Поне вече говорим конкретно на темата, която е тази точка. Не съм съгласен, тъй като да подхвърляме едни числа тук в залата на коляно неаргументирано мисля, че е лека форма на популизъм. Сега, за да се харесам на гражданите мога да предложа да заменим числото 3 с 2.3. Вие предлагате 2.5. Но в края на краищата тези цифри би следвало да бъдат приети след анализ, дали когато се приеме съответната промяна, ще успеем да реализираме достатъчно приходи, за да постигнем това каквато е целта на това предложение, а именно да имаме един балансиран бюджет, който да успее да покрие разходите по начина, по който местните услуги комунални, социални, каквито и да е да бъдат адекватни и да успеят да задоволят нуждите на гражданите. Така че, не съм съгласен с това да правим популистки изказвания и да боравим със страховете и действително недоволството на гражданите, каквото е нормално да има, когато се увеличават такси и данъци. Но пак казвам едно такова подхвърляне на числа трябва да бъде аргументирано и да казва какво ще се случи, ако цифрата е 3, какво би се случило ако цифрата е 2.5. Благодаря.

 **Акад. Христо Белоев:** Благодаря. Следва реплика от Искрен Веселинов.

 **Г-н Искрен Веселинов /реплика/:** Аз съвсем бърза реплика към господин Попов. Напротив, господин Попов, ако се променят данъчните оценки, аз ще настоявам да се намали и промила на данъка. И мисля, че всички бихме мислили в тази посока и кметът също.

 **Акад. Христо Белоев:** Благодаря. Така, следва изказване от Мариян Димитров, „Възраждане“.

 **Г-н Мариян Димитров:** Господин Председател, да не забравя първо едно процедурно предложение за разделно гласуване по тази точка, параграф по параграф. Като стигнем до гласуването, правя го сега. Така, от името на група искам да направя изказване, така че ако не ми стигне времето да го имате предвид. Така, изказвам се от името на групата на Партия „Възраждане“, за да уведомя, че ние няма да подкрепим шоковото повишаване на данъците. Предложението го чухте за 2.5 промила и до тази наша позиция ние достигнахме, изучавайки внимателно аргументите на Пенчо Милков кмета, но не тези, с които е внесъл днешното предложение, а онези, които считаме, че е имал и борбено е защитавал като съветник на сесията на 15 декември 2016 година, когато тогавашният кмет е искал да вдига данък сгради от 1.2 на 2 промила. Два дена преди това на 13 декември 2016, групата на БСП и ВМРО правят среща с гражданите обществено обсъждане. Ето ги и тогавашните техни аргументи, които ние напълно днес подкрепяме. Това ще бъдат цитати само. На общественото обсъждане Пенчо Милков казва: „Когато се прави увеличение, трябва да има работеща икономика и хора, които да плащат данъци. Трябва да се направи разчет и да се прецени върху кого падат тези данъци. Голям дял от хората са пенсионери и това увеличение ще удари тях, както и хората без работа и бизнесът, който едвам крета.“, край на цитата. Пламен Рашев: „Много фирми работят под наем и това ще рефлектира и върху цената на наемните площи“. Така, сега да видим какво става на сесията на 15 декември 2016. Пенчо Милков: „Повишаването на данъците ще рефлектира върху и без това крехкия бизнес. Освен това фирмите трябва да осигуряват парите на гражданите. Ще рефлектира и върху стойността на наемите от площи“. И аз лично напълно се солидаризирам с тогавашното изказване на господин Валери Иванов: „Ние искаме изведнъж от раз да наваксаме това, което сме пропуснали в миналите години. Съгласен съм, че парите не достигат. Те винаги не достигат. Съгласен съм, че инфлацията трябва да се преборва, но тогава защо ние увеличихте всяка година по 1/10, по 2/10 от промила. Излиза така, че години наред сме се правили, че сме добро ръководство и не увеличаваме данъците, но когато опре ножа до кокала, давай сега да увеличаваме шоково“. Така е, и сега е така, господин Иванов. Така, и аз питам, какво се е променило оттогава и тези аргументи не са ли адекватни и днеска и си спомням, че в първия мандат на господин Милков му подарих Христо Смирненски „Приказка за стълбата“. Очевидно днес преди да дойде на сесия не си я е прочел. Да си я прочете още веднъж. Колкото до програмата, в програмата на Партия „Възраждане“ няма вдигане на данъци. Не виждам обаче и в програмата на БСП такова вдигане и в предизборната програма на господин Милков. Очевидно, че Вие не изпълнявате Вашите програми. На обществено обсъждане от тази трибуна казах ставаше въпрос за един кредит за 10 милиона, после за още 2 милиона за осветление и така нататък, попитах госпожа Пенева как ще се връщат тези пари и тя ми обясни, че има достатъчно средства общината собствени, няма проблеми. Попитах я да не би да се наложи следващия кмет да вдига данъците. О, вика няма да се наложи. Сега, дали ме излъга – дали не ме излъга, вие преценете. Обаче, когато някой на мен ми каже „няма проблем“, аз много се притеснявам и знам, че има много големи проблеми. От това ме е страх, че няма проблеми.

 **Акад. Христо Белоев:** Моля за тишина. Не се репликирайте.

 **Г-н Мариян Димитров:** Бъди спокоен. Така че, ние сме готови. Общината има нужда от приходи. Можем да подкрепим вдигане на данъците, но не шоково, а разумно вдигане от 2 на 2.5 промила. Благодаря ви.

 **Акад. Христо Белоев:** Благодаря. Следва изказване от Пламен Рашев. Така и които се изказват от група, Мариян Димитров както, предварително да се каже, за да може минутите да се поставят така.

 **Г-н Пламен Рашев:** Уважаеми господин Председател, уважаеми господин Кмете, уважаеми колеги общински съветници. Свободни хора в справедлива държава в солидарно общество. Помислете, свободни сме. Живеем в справедлива държава и искаме да сме в солидарно общество. В случая пак се връщаме на тази солидарност. Имам няколко числа да спомена. Какви са промените, които 2016 кога е била 2 промила данък недвижими имоти и сегашните 2024, когато се предлагат 3 промила - 50% увеличение. 2016 консумативите, които е използвала общината ток, вода, газ, телефон и парно са били 1 780 000. По предварителни данни 2023 ще бъдат 3 720 и повече - 209% увеличение. По отношение на минималната работна заплата, 2016 420 лева, 2024 933 лева - 2 пъти 22, тоест 222%. Средната работна заплата 2016 за Русе е 774, 2023 по предварителни данни 1580. Над 2 пъти - близо 210%. В тази ситуация, когато предстои в следващите години да има обществена поръчка за сметосъбиране, когато цената ще бъде във всички случаи над 100 лева на тон и при условие, че сега ние плащаме за същото 56 лева на тон, виждаме, че явно това, което се е случило във времето с инфлация и с поскъпване на живота, се отразява и в това, което ни очаква 2024. Тоест ние трябва да плащаме повече за това сметосъбиране, който и да бъде спечелил поръчката, защото тези в момента, които поръчки се печелят, се печелят с цена над 100 лева. Това всичкото ни дава да разберем, че няма кой да ни помогне, ако не ние тука в местния парламент не вземем своевременно решения, които са свързани с приходната част на бюджета. И да, ние нашата група от леви партии Местна коалиция „БСП за България“ ще подкрепим предложението, което е внесено от администрацията с направените корекции. И това, че е необходимо, мисля, че всички присъстващи са наясно, че необходимостта за (не се чува) е необходимост на момента. Благодаря.

 **Акад. Христо Белоев:** Благодаря. Изказване от Деница Иванова.

 **Г-жа Деница Иванова:** Уважаеми господин Председател, уважаеми господин Кмет, уважаеми колеги общински съветници.Не мислех да вземам отношение по темата, тъй като материала е изключително подробно разписан и смятам, че и по комисии достатъчно имаше зададени въпрос и администрацията отговаряше на всеки един. Вземам отношение заради начина на дебат, който се води в залата. В предния мандат едно от най-важните неща, които целяхме, беше да има диалог, да няма език на омразата и да няма популизъм на всяка цена. Да, уважаеми колеги, това, което мога да кажа е следното. Държавата отдавна е обърнала гръб на общините. Да, налагат се непопулярни мерки, защото и на нас ни се наложи да приемем бюджет септември месец за 2023. Какво правехме дотогава? И да, държавата отдавна не работи за нас. Ако работеше, ние щяхме да имаме такса Дунав мост да влиза в Община Русе, ние щяхме да имаме магистрала Русе - Велико Търново, дай боже и до Свиленград – нямаме. Така че, наш дълг е в тази зала да загърбим политическия инат и да започнем да мислим за русенци. Ние сме избрани от тези граждани. А какво се случва в партийните централи и в Народното събрание е съвсем отделна работа. Така че, мили колеги, дайте да мислим какво можем да направим. Няма да ни помогнат. Четири години изкарахме доста тежък мандат, работихме със 7 правителства, работихме в условия на кризи и да ви кажа честно, почти никой не обърна внимание на Русе. Та, нека да започнем с непопулярните, неприемливите мерки, само тогава можем да изискваме. Благодаря.

 **Акад. Христо Белоев:** Да, следва изказване от Валери Иванов.Извинявайте, реплика Иво Пазарджиев.

 **Г-н Иво Пазарджиев /реплика/:** Много кратка ще бъде репликата към уважаваната от мен Деница Иванова. Всъщност, госпожо Иванова, не сте права, че държавата не е обърнала внимание на Русе. Правителството на „Продължаваме промяната“ с гордост спря магистралата Русе - Велико Търново, така че обърна внимание на града ни.

 **Акад. Христо Белоев:** Така, следва изказване от Валери Иванов.

 **Г-н Валери Иванов:** Благодаря Ви, господин Председател. Уважаеми господин Кмете, уважаеми колеги общински съветници. Аз рядко се изказвам, но винаги съм гледал да се изказвам по въпроси, които са от жизненоважно значение за Русе, за русенска община, изобщо за Северна България. Истината е, че да, увеличението е голямо. Но примерно, то не е променяно от колко години точно. Господин Мариян Димитров ме спомена за изказване 2016 и зададе въпрос какво се е променило оттогава, какво се е променило от 2016 година. Предният мандат може ли някой да каже, че е бил нормален? 2019 година влизаме в мандата, на 13 март извънредно положение, 2 години Ковид, 7 правителства, спомена Деница. Тъкмо кмета е приказвал с един министър, докато се върне в Русе, той не е министър. Ми и с мен имаше такъв случай, да не се отклоняваме. Та, другото, което е казваме увеличаваме данъците и таксите. Огромната тежест се поема и от бизнеса, защото ако сметнете грубо 4 600 000 лева ще се увеличат приходите по доклада на кмета. Разделете го на 160 000 жители на общината, както сме по избирателни списъци и това прави 27-8 лева на година. На месец прави 2.50 лева, един пакет цигари струва вече 6-7 лева на ден, който ги пуши. Така че, дайте да се отнасяме сериозно. И наистина абсолютно съм съгласен с думите на Деница, какво да ги гледаме София. Те не могат председател на общинския съвет да си избират, един паметник не могат да съборят хората. Това го казах вчера, бях вчера там на бюро. (не се чува) Така че, дайте сериозно да погледнем на нещата. Да гласуваме данъците и таксите.

 **Акад. Христо Белоев:** Деян Герасимов, реплика.

 **Г-н Деян Герасимов /реплика/:** Госпожо Иванова, ще се съглася с Вас, че…

 **Акад. Христо Белоев:** На кого правите реплика?

 **Г-н Деян Герасимов /реплика/:** Не е ли на изказването на господина? Извинявайте, господин Иванов, да тогава на Вас. Да, Вие говорите за голямо увеличение на данъците, но всъщност тези 3 промила знаете ли къде ни поставят в графата на данъчните ставки в България? Номер 1 Русе, иска да бъде на първо място с 3 промила. И когато се предлагат увеличаване на данъци драстично, отново да повторя е добре първо да се представя дългосрочна стратегия за осигуряване на други приходоизточници и тогава да се предложи адекватно увеличение, ако се налага. При положение, че не е направена такава дългосрочна стратегия, не е представена, няма анализ на данните, достатъчно добър като аргументация, каквото и да е увеличение не може да се говори изобщо да бъде гласувано. Благодаря ви.

 **Акад. Христо Белоев:** Благодаря. Дуплика Валери Иванов. Дуплика е заявена. Имаше реплика… Да, Мариян Димитров.

 **Г-н Мариян Димитров /реплика/:** Господин Валери Иванов, Вие или не ме разбрахте или не искахте да ме разберете. Питах какво се е променило към по-добро. Вдигнал ли се е жизнения стандарт? Вдигнала ли се е бизнес средата? Подобрила ли се е и какво точно е станало по-добро за данъкоплатците, за да може да си позволят от 2 на 3 промила да бъде вдигната данък сгради? Това ми е въпроса. И по-нататък в този протокол Вие казвате Вашата фирма колко щяла да се натовари, с 2400 лева данъци, нещо такова беше. Протокола е там при мене, което било непосилно за Вашата фирма. Сега това вдигане може би вече е посилно, не знам, очаквам да ми отговорите.

 **Акад. Христо Белоев:** Дуплика Валери Иванов. Моля за тишина!

 **Г-н Валери Иванов /дуплика/:** Аз приканвах да говорим сериозно и продължаваме като пазар. Разбрах. Какво се е променило от шестнадесета година по-добро. Ми погледнете, не знам колко е била минималната заплата шестнадесета година и колко е сега. Друго какво да, що се отнася до анализи и разни други сметки. Има 3 вида анализа. Богомил Райнов го е писал. Анализ преди действието. Безсмислена работа, както и да анализираш, както и да прогнозираш, никога не можеш точно да го докажеш.

Анализ след действието. Както и да прогнозираш, както и да анализираш, то вече е минало, няма го. И анализ по време на действието. По някои път действието е за части от секундата. Благодаря ви.

 **Акад. Христо Белоев:** Благодаря. Няма други заявени изказвания. Даваме думата на кмета да отговори. Процедура. Ми тя администрацията трябва да ви отговори. Предоставяме думата на кмета да отговори на въпросите. Те са готови да отговорят. Да, господин Кмета. Да, заповядайте.

 **Г-н Пенчо Милков:** Уважаеми господин Председател, уважаеми колеги общински съветници, скъпи съграждани. Отговарям на така поставените въпроси. Мисля, че е правилно да отговоря на всички поставени въпроси, за да има пълнота на изказването ми. Затова не вземах думата след всяко изказване. Ще го кажа в началото на своето изказване. Имаше много думи, които се изказаха. Винаги подхождам, че хората или са недобросъвестни или са незапознати, когато говорят неверни неща. Приемам, че сте добросъвестни. Това означава, че сте незапознати. Правилника за организация работа на общински съвет е ясно нали, трябва да го знаем, но моля ви неслучайно започнах с увода в моето изказване, за да ви спестя неща, които казахте в медиите, които са гръмовно неверни, показват непознаване на Закона за публичните финанси, показват незаинтересованост в дейността ви до днешната сесия, нито един човек не използва гърба на картата си, за да влезе в общината и да попита за данни, нито един. Данни сме дали тази сутрин, понеже видях, че не идвате и допълнителни мотиви има с таблици, с това, защото трябваше да дойдете да ги прочетете, но понеже не четем Закона за публичните финанси и не правим никаква разлика кои пари за какво могат да се разходват, затова продължаваме да говорим нещата, които сме си планирали да ги кажем, въпреки че в началото ви дадох възможност да не ги кажем. Да, не може да се ползва за чистота пари, дадени от правителството за строителство или да, не може да се ползва за чистота услуги, озеленяване, пари, които сме кандидатствали по Плана за възстановяване и развитие. Няма как да стане това нещо и да го кажете още 2-3 пъти пак няма да стане, защото не отговаря на закона. Почвам подред по направените въпроси. Общината имала други възможности за приходоизточници, като например услуги. Ами разбира се, ако бяхме прочели в закона, щяхме да знаем, че цените на услугите господин Герасимов, в общините сега ще почна по всичките Ви приказки отговор да Ви давам, защото трябва наистина първо да прочетем преди да говорим. Цените на услугите са задължително законово разходооправдани. Общините не са фирми, господин Герасимов. Те не могат да печелят пари от услугите, които предоставят и всяка цена на услуга в нашата община и всички други общини срещу нея стои разбивка как се формулира тази цена на услуга и от нея не можеш да печелиш повече пари, за да вършиш озеленяване, строителство или други неща. Ако Вие си го представяте, това противоречи на закона. От глоби, да, увеличават се глобите, защото се увеличава контрола. Съгласен съм с госпожа Муртезова, че има проблем в контролната дейност, затова я усилвам, но не можеш да издържаш общината от глоби. Не това е принципа в света или примерно от продажби. Заповядайте господин Герасимов, но не Ви дадоха възможност да разпродадете общинското имущество и да го вложите в озеленяване или в миене. Напротив, намалих декапитализацията с 6 милиона лева, намалява продажбата на общинско имущество. Направете си справка, описано е в мотивите, че ако продължаваме да разпродаваме, то вече почти не остава какво, не е правилно това нещо. После общината можела да има да извършва, виждате ли това го слушах толкова много, че и филми платихте да има, общината да строи паркинг. Ами, заповядайте господин Герасимов, постройте вторият мост, вземайте такси от него. Господин Герасимов, постройте и магистралата и там ще има такси, заповядайте вземете и тях. Постройте МОЛ, вземете такси и от там. Има неща, които когато се говорят на хората, че общината може да извади 40 милиона и да построи нещо, от което да взема такси. Не, не може да извади общината 40 милиона. Общината „чупи пръсти“, прави обществени обсъждания и тегли 12 милиона кредит, за да си ремонтира улиците, които са в гръмовно състояние от десетки години и ако за Вас е нормално да се изтегли кредит и да се строи нещо за 40 милиона, щях да Ви кажа заповядайте, но хората Ви казаха, не, не Вие, така че не Ви казвам заповядайте. Не, не е нормално общината да строи търговски обекти от такъв обем и да търси. Общината търси начин да реши проблем като предоставя на частната инициатива да вложи средства дали ще е това, дали ще чакам скоро за летището да кажете най-вероятно, да намери хора със средства, като им предостави така права, че да гарантира обществения интерес. Така че, не мисля, че сте прав, че ние можем да вземаме средства от там. Били сме на 264-то по разходи. Да, защото сме на подобно място по приходи на глава от населението и защото когато в Бургас събират на удръжки от хората, когато в Бургас събират на най-разпространения автомобил 90 стотинки на киловат, в нашата община събираме 42 стотинки на киловат и винаги сме били социално отговорни и когато сега се предлага увеличение 2.7 да стане процента, не е 3, както е в другите големи градове, които ви изтъкнах, защото винаги сме гледали в Русе, господин Димитров, да бъде различен и да не е с най-голямата данъчна тежест, съобразно градовете, с които се мерим. Затова, защото разходите са резултат от събраните приходи. Кметът е просто домоуправител. Той събира пари от всички, за да го разходва за всички. Така че, помислете. За анаеробната инсталация, господин Симеонов. Правилен въпрос, анаеробната инсталация ние предвиждаме дофинансиране, защото никога в България не е работила такава инсталация. Европейският съюз възложи на България да има 3. Русе беше определен много назад в годините да има такава и в момента тя се извършва. Ние не знаем. Залага се 17 000 тона биоразградим отпадък да влезе. По чиста математика това трябва да доведе да не влязат тези тонове на депо и съответно да доведе до намаляване на отчисленията, които са 95 лева на тон. Със 17 000 тона, това е препоръката и това е изчислението на Европейския съюз. Ние започваме работа в началото на годината и предвиждаме тази сума за възможни компенсации за оператора. Не знам дали и в какъв обем, тепърва трябва да се разработи система за обиране на биоразградимите отпадъци от заведенията в Русе и от детски градини, от ясли, от институции, от хора, за да може да се сложат специални съдове за биоразградими отпадъци и реално това ще е предизвикателство на следващата година, затова предвиждаме такава сума. Повиках директорката на „Местни данъци и такси“, нищо няма смешно, че я повиках да ми каже, колко души са за контролната функция - 4 инспектора, 2 публични изпълнителя се занимават в момента. Искам да ви кажа, че община Русе не само в предния мандат, а може би и в по-предния, когато регистрите на КАТ и на общината се свързаха, достига всяка година до много големи проценти на недобор събрани пари. Проблем имаме системен в Русе и трябва да го знаете всички. От над 12 милиона лева, предвидени за данъка от автомобилите, над 3 милиона не могат да се съберат системно, затова този данък стои с нисък процент, ще ме питате като дойде бюджета, защото това са коли регистрирани и изчезнали в Румъния. Има прокурорски преписки за това, едни лица по на един човек имат 5000 автомобила с български номера и са изнесени в чужбина и това всичкото е с русенски регистрации. Нали, които са стари съветниците сте в известност за този проблем. Така че, това е и отговорът за контрола. На господин Кунчев. Вижте, бройките господин Кунчев, в математиката, може би са според парите, бройките в обществената сфера са според нуждите. Това ми е отговора и се солидаризирам с колегата, който Ви каза, че всеки от нас има някакви специални знания, умения, щом сме избрани тук, сигурно сме и добри в тях, но трябва да гледаме да бъдем общественици. Не просто професионалисти в нашата сфера, затова според мен и според всички ръководители, бройките в обществената сфера, ние не сме фирма, са според нуждите и след това намираме средства, за да задоволим нуждите на хората. План-сметката, защо не сме били увеличавали. Резултата от вдигането в момента с повишаването на данъка, план-сметката е процент от това нещо и всичко това е обяснено в материала и да се говори, че не се повишават приходите в план-сметката е или незапознат или недобросъвестен, предполагам незапознат. Напротив, вдигат се приходите в план-сметката и това освобождава средства да вършим добрите неща, за които ви казах в началото. Продължаваме нататък. Много години бил добър. Ми аз ви го казах на председателски съвет, но трябваше отново да го чуем тук на сесия. Не, господин Кунчев, не е бил много добър години наред. Предния кмет при напускането си беше подготвил материал, който ми остави за вдигане на тези данъци и такси и ми каза, ако ти не го вдигнеш тази година, 2020 за 2021, това ставаше дума 2019 за 2020 година, следващата година ще бъдеш принуден да го направиш, защото се виждаха цифрите. Колегите ми бяха приготвили материал и затова господин Димитров, гледайки всички пресконференции, надявам се да станете и да ме цитирате след малко, аз направих пресконференция в началото на своята работа и всички колеги, ето я госпожа Пенева очакваше да кажа как ние вдигаме местните данъци и такси в началото на предния ми мандат, понеже аз не бях запознат с цифрите. Тях ги изненадах. Аз бях на пресконференцията, трябваше да кажа, че ги вдигаме. Аз казах, ето колегите са го предвидили, но ние ще го направим догодина, да видим, да се запозная, да помисля. Какво стана догодина? Всички знаете и е спекулация да казвате, че не знаете, че беше ковид, че накарахме общината 5 пъти този общински съвет да гласува освобождаване от наеми, връщахме наеми на всички наематели, освобождавахме колите да не спират и Вие сигурно не сте живели тук, за да не го знаете това нещо. Общината от 100 човека започна да храни хиляди на месец. От това хората да ходят да си вземат канчетата с храна, стана ние да ходим. С всички административни коли сме разнасяли на стотици хора храната по домовете, защото в Русе умряха 1100 човека от ковид за 2 години. Сигурно не сте бил тук и не знаете. След това започна война, след това имаше инфлация. Желязото от 91 стотинки стана 3 лева, сигурно и това не знаете, но това се случи за този мандат. Случи ми се на мен. Сключени обществени поръчки, изпълнителите не почваха изпълнение, защото цените гръмовно скочиха, не знаете и за това. При тегленето на кредита нищо не е налагало да се вдигат данъците. Това нещо е спекулация. Написали сме го тук, че това не е постоянен разход. Ние можем към момента на изтегляне на кредита, който е само 12 милиона лева, да го изплащаме 10 години. Ние можем да го платим. Ние го казваме, че това е траен разход и Вие го разбирате, но е хубаво да се каже, че нали, че не сме били подготвени при теглене на кредита. Не, подготвени сме и това го преценява банката и след това е общинският съвет, който правилно е гласувал. Благодаря на господин Велизар Павлов, който като волейболист ми вдигна топката, за да си извърша сега това, което ще направя. Господин Павлов, благодаря изключително много на Вашата активност. Действително Вие имате информация, която я имате преди да дойдат официалните писма в община Русе. Когато в община Русе имаше писмо, дайте проекти до 12 милиона, ние сме подали. Малко преди да дойде писмото, дайте проекти до 50 милиона, Вие написахте във вестниците, и в списанията, и в интернет, че ние сме неподготвени, че не зная, че ще бъдат 50. Да, тогава не знаех. Аз Ви казах и на срещата. Благодаря Ви за Вашата активност, от сърце Ви благодаря, но аз не знаех тогава, че ще са 50. След това Вие дойдохте, подали сме проекти. Сега ми звъня и депутатът, който е в Народното събрание, когато минаха през финансовата комисия, но аз нямам тази предварителна информация, нямам и стъклена топка. Така че, когато е дошла в община Русе, подайте за 50, за 4 часа подадохме, Вие го помните това нещо. Какви проекти и програми? Ами вижте, План за интегрирано развитие на община Русе, ПИРО. Има много информация, помолвам Ви пак, нека бъдем запознати, да го прочетем, защото това е стратегически документ. Освен закони, общината, това и за госпожа Кашукеева, която възникнаха много въпроси в нея, сега ще отговоря и за тях. Въпросите, госпожо и господин Павлов се дават отговори първо като прочетем законите, след това стратегическите документи на общината. Има почти за всяка сфера такива. Аз съм чел седмици, месеци след като станах кмет, наистина ви приканвам. ПИРО - план за интегрирано развитие на община Русе и да ме попитате какви програми и проекти има и дали сме участвали. Да, и публично сме подали за 150 милиона до момента и продължаваме и ще продължаваме и за много повече, но тази информация е публична. Приканвам ви да я видите. Финансовата децентрализация …. битка, която водят общините от много години. Понеже в България събират 10% най-най-микроскопичния данък от хората и фирмите в цяла Европа, да не кажа в света, в Европа е най-микроскопичния, ние се борим от общините. Всички тези пари отиват в правителствата в София, ние се борим 2% от данъка на хората да остават в общините. Нищо такова. Това е финансовата децентрализация, а това да обещаеш. Първо аз не знам, наистина вие го казахте намеренията. Вижте, аз за намерения не знам, защото не ходя на събрания. Аз виждам Държавен вестник, все още го чета и виждам какво се случва. Казвате, че имало финансова децентрализация, щели да останат в общините патентният данък от заведенията. Господин Павлов, те заведенията не са на патентен данък. Повечето са по ДДС и са на съвсем друга форма на данъчно облагане, но ще разберем и това, а за намеренията наистина не знам. По отношение на възбудата за госпожа Нинова, мога да Ви уредя среща. Тя обича да си говори с мъжкари, ще говори и с Вас. Така, госпожо Кашукеева, казах го и преди малко, ще Ви отговоря, защото усещам нали твърденията, че липсва финансов анализ, и аз чувам определени неща и знам. Не, има финансов анализ, само че финансовия анализ в мотивите на едно предложение не може да преразкажеш неща, които и не бива да изкажеш неща, които са публично известни и които при нормално усилие на мисълта човек може да ги знае. За да облекча този процес тази сутрин сложих допълнително мотиви 3 страници, за да са ясни, те са ви в системите. Не, не липсва целепоставяне. Основен начин на живот за мен е първо да целепоставя. Първо мечтая, после целепоставям, после изграждам път до целите и после съм изключително мотивиран да вървя по стъпките, за да си постигна целите и това винаги е било така. Но за да знаете, че има цели, трябва да прочетете стратегическите документи на община Русе. Община Русе има цели във всяка сфера. И ние вървим по тях, така че средствата, които вземаме, са за постигане на цели, които можем да намерим в стратегическите документи. Съгласен съм, че имаме проблеми в контрола, което каза госпожа Муртезова, но не съм съгласен с нея, че ако градската среда е наред, хората ще приемат тогава по-спокойно покачването на данъците. Никога няма да го приемат. Тогава ще кажат всичко ни е наред, защо нали да го правим. Никога, това е крайно непопулярно. Аз започнах с това. И считам, че в крайна сметка средата е резултат, пак казвам кметовете, не само аз, са домоуправители. За да ви е входа наред трябва да минете и да сте лошия във входа, да събирате пари от хората. Така че, мисля, че зависимостта е друга. Първо трябва да се вземат средства и след това те трябва да се вложат в средата на живот. По отношение на предложението от „Възраждане“. Господин Попов, с много голямо уважение, проведох срещи в предните дни с Вас, нищо такова не беше казано, така че не ми трябва почивка, за да го помисля, включително и вчера. Нищо такова, нали не може на сесия при положение, че дни наред тече обсъждане, да правиш на коляно предложение такова. Това е несериозно отношение към гражданството на нашия град, абсолютно несериозно и сега, защото е абсолютно пък нечестно да говорите в проценти, ще Ви кажа няколко цифри господин Димитров, защото Вие говорите в проценти, забавен сте, всеки решава на сесия и в общинския съвет каква функция да вземе в следващите месеци и години. Виждам Вашата нали, че ще бъде от време на време да се разведри обстановката с някакви цитати, припомнянки, но вижте, кажете на хората цифрите, не им говорете в проценти. Кажете с колко ще се вдигне този велик данък, невероятен. Дайте, ето я таблицата, ето я таблицата, кажете. Защо говорите в проценти, защо плашите хората, а не си стъпите на краката и не го обясните нормално, което Ви помолих няколко пъти. Примерно двустаен апартамент. Вдигане, ако е панел във 2-ра зона 90 лева, разпрострено на 12 месеца. Извинявайте, извинявайте. Това ли е толкова страшно? Питате, кое се е променило ли, господин Димитров? При последното повишаване на минималната заплата е била 310 лева, от догодина е 933 лева. Същите хора са плащали тези данъци с 310 лева. Средната работна заплата е била 650 лева в тази област, тази година е 1650 в тази област. Абсолютна спекулация е в момента, популизъм и ровене в сърцата и мозъците на хората предпразнично, предколедно и всякак да ги плашим. Това не е честно, това не е правилно за хората. Оставете за нас. Продължаваме нататъка. Няма шоково вдигане в никакъв случай, защото става дума за левове на месец и това го заявявам. Години наред защо не сме го вдигали. Отговорих преди малко на господин Кунчев, защото средата за живот освен ковида, освен войните, освен инфлациите, извинявам се господин Димитров и Кунчев, кога приеха бюджета миналата година? Миналата година, кога приеха държавния бюджет, знаете ли? Не знаете, август месец. Това нещо е катаклично, да работиш 9 месеца с 1 бюджет от миналата година и да изпълняваш всички публични функции. Така че, затова не се е стигало до вдигане. Следващо. По отношение на господин Валери Иванов и тежестта от бизнеса. Да, господин Иванов, прав сте. Че са ви разместени местата и не мога да намеря новите места. Абсолютно сте прав, че тежестта на бизнеса е много по-голяма. Тука единствено ще кажа само това, да, така е, да, така е, но да винаги е било така. Да, винаги по-силния го връзват и това е да тегли повече. Да, така е. И въпреки че данъка е плосък в България, да, в случая тука има разлика в процента и сте абсолютно прав. Но аз мисля, че затова и бизнесът го прави толкова години, защото осъзнава социалната си функция и обществената си значимост. Сега, очакваме, моля ви за минута последно внимание. Всичко това нямаше да се случи днес и да се политизира спора, и да се говори, ако държавата в годините назад, не говоря за това правителство. Ето стана господин Попов и каза, надявам се догодина нали на зима данъчните оценки да се актуализират. Господин Попов, ние тук такива хора с надежда бяхме, не предния мандат 4, аз съветник съм бил още, много години се надявахме на това - няма да стане. Няма да стане, защото онези хора също ходят на избори и не искат да вземат справедливи решения, както каза и Искрен. Не искат да го направят. Не, няма да ги актуализират. Какво чакаме след това. Чакаме да приемат методиката за отпадъците да се изчисляват не на данъчната оценка, а на количеството. Колко години, 15 години се отлага това нещо да се въведе. Честно ли е? Не, не е честно, защото сега самотна жена примерно възрастна в скъп апартамент плаща много несправедливо повече, от натъпкани 5 човека в по-мъничък апартамент в края на града. Справедливо ли е? Не е справедливо. Може ли общинският съвет да го оправи? Не може да го оправи. Кой трябва да го оправи? Народното събрание, да промени методиката за ТБО, да оправи данъчните оценки. Нормално ли е апартамент 100 000 евро, всички си знаете цените пазарните на вашите жилища, да е с цена 5 пъти по-ниска данъчната оценка. Не е правилно това нещо. Малко цифри и числа ви казах тука и сега още едно. По отношение на господин Герасимов обичащ цифрите. Община Русе била с номер 1, 2% става страшно, най-висок процент в момента вдигане. Само ще ви кажа, че в общините където е по-ниско, примерно в Добрич 1.3 промила, те било за жилищата и за нежилищните имоти са в пъти по-високи, отколкото за Русе.

 **Акад. Христо Белоев:** Не се репликирайте от място.

 **Г-н Пенчо Милков:** Имам справка за това, ще ви я дам. Постигат този процес, оставяйки популярни и добри тука, го постигат във вдигане на ТБО-то за жилищни и нежилищни.

 **Акад. Христо Белоев:** Моля за тишина!

 **Г-н Пенчо Милков:** Ще ви дам таблица. Изключително съм добронамерен. Когато ви казах за стратегическите документи и за законите. Това ще улесни нашата работа. Ако искаме обаче да продължим да политизираме, аз ви моля и ви казвам. Изборите приключиха, хората се произнесоха, избягвам да го казвам това нещо. Крайно време е да минем напред. Благодаря ви.

 **Акад. Христо Белоев:** Благодаря. Направена е процедура от Мариян Димитров след изказването на кмета да обявя почивка, 15 минутна почивка. В 11:10 по местата.

***15 минути почивка***

 **Акад. Христо Белоев:** Моля да заемем места в залата. Заемете места в залата. Проверка на кворума. Четиридесет и двама общински съветници са се регистрирали със системата, имаме кворум. Продължаваме своята работа. Няма други изказвания заявени, престъпваме в системата… След почивката има нещо със системата, не може да сработва. Да, госпожа Николова.

 **Г-жа Елеонора Николова:** От името на група, ако обичате.

 **Акад. Христо Белоев:** Госпожа Никола от името на група.

 **Г-жа Елеонора Николова:** Уважаеми господин Кмет, уважаеми господин Председател, уважаеми дами и господа общински съветници. Допълнителният материал, който получихме всички е по мое искане, защото моята преценка беше, че внесената докладна записка предложението на кмета беше непълно, с недостатъчна информация, която да ни позволи наистина да направим информиран избор, защото ние трябва да знаем какво е събирано през годините, какъв е недостигът и какво увеличение очакваме. Аз съм удовлетворена от този допълнителен материал, защото той ни дава повече яснота. Ще започна с предложенията, както са направени отзад напред. В член 35, алинея 2 се предлага повишаване на данъка, придобиване на имущество по дарение и по възмезден начин. Всеки юрист, който е работил с недвижима собственост и е подготвял сделки, добре знае, че обикновено гражданите желаят като цена на имота, който придобиват, било по дарение, било по възмезден начин да се напише данъчната оценка. По този начин данъкът, който се плаща, се плаща върху сума около 30 000 лева, говоря средно аритметично, каквито са стойностите, данъчните оценки на имотите в Русе, включително и тези, които се продават на цена 150 000 евро. Лично аз като юрист смятам, че когато човек е решил да направи такава сделка да придобие скъп имот, дали чрез дарение от своите роднини, дали чрез налични средства или привлечени такива, той би могъл да плати един малко по-справедлив данък за община Русе. Вярно, ние не сме морска община, не сме София, където има много усилен пазар на недвижимите имоти, но независимо от това за Русе се говори, че има бум на жилищното строителство и на търсенето на жилища. Смятам, че е справедливо хората, които пристъпват към такава сериозна сделка, която е може би единствена или два пъти в живота им, да платят един справедлив данък върху една по-справедлива оценка. Пак ви казвам, придобиват се имоти за 150, за 100 000, за 150 000 евро. Това са пазарните цени в Русе, не издавам никаква тайна, а се плаща данък върху 30 до 40 000 лева, каквато е данъчната оценка. По отношение на данъка върху недвижимите имоти. Искам така да се присъединя към разсъжденията, които направи Искрен Веселинов. Те са много справедливи. Правилният алгоритъм за определяне на един справедлив данък е първо да се определи данъчната основа и едва тогава да се определи справедливия промил. Ние сме поставени в ситуация отново да работим неправилно, защото ако догодина правителството все пак реши да приеме нормативен акт, с който да задължи общините да преосмислят данъчните оценки на имотите, това значи, че отново общинските съвети трябва да вземат решения за промилите, които да бъдат справедливи по отношение на данъчната основа. В този смисъл ние действително не сме изправени в нормална среда, изправени сами в една изкривена среда да прилагаме един изкривен алгоритъм, което ни поставя в наистина трудна ситуация. Господин Кмета употреби не знам дали волно или неволно думата „домоуправител“. Да, и аз ще се така придържам към това, ако господин Кмета е домоуправител, ние сме собствениците, които правят тази етажна собственост. И като е така, ние всички сме били изправени да вземем решения, когато чистачката ни напусне поради това, че възнаграждението е ниско. Когато ни се развали асансьора и възрастните хора от шестия етаж протестират, а пък тези от първия етаж се правят на 3 и половина. Тогава се вземат трудни решения за едни сериозни инвестиции, които на никому не се харесват, но в края на краищата, които ползват всички собственици от етажната собственост. Ако решението за увеличаване на данъка върху недвижими имоти се подкрепи от мнозинството от общинския съвет, аз искам в тази докладна, в този проект за решение да се включи още една точка, а тя да бъде такава: „Задължава кмета на община Русе да внесе в разходната част на бюджета конкретни проекти, финансирани от увеличението на данъка върху недвижимите имоти“. Тоест нека наистина да се върнем към илюзията за етажна собственост. Като сме събрали повече пари, ние да кажем, да дадем края на годината отчет с тези пари какво конкретно се е свършило в нашата общност. Поправи ли сме асансьора, ангажирали сме чистачка, чистачката взема повече, но и нашата чистота е по-осезаема. Измазали сме входа, сложили сме система за видеонаблюдение и така нататък и така нататък. Само по този начин ние бихме могли да вържем как да кажа, разхода с прихода, защото тук има счетоводители, които ще ни кажат, че точно така се прави.

 **Акад. Христо Белоев:** Ориентирайте се към приключване. Не, те минаха 5 минути.

 **Г-жа Елеонора Николова:** Аз приключих, господин Председател.

 **Акад. Христо Белоев:** Само предложението и едно уточнение искам да направим. Вие казахте, ако се приеме и това или решението да влезе като точка.

 **Г-жа Елеонора Николова:** Казвам, ако се приеме увеличението, но аз искам това да се внесе като проект.

 **Акад. Христо Белоев:** Или да го добавим направо към решението, след Параграф 4 да бъде това. Това да бъде да, добре. Да, господин Кмета.

 **Г-н Пенчо Милков:** Уважаеми господин Председател, уважаеми общински съветници, уважаема госпожо Николова. Понеже предложението не ме изненада, то беше в почивката. В крайна сметка почивката имаше своя смисъл. Ние го обсъдихме с финансовия директор. Абсолютно е справедливо, защото слушахме седмици наред, че парите ще се вземат за какво ли не. Напротив, точно за това, за което Вие казвате, аз не възприемам за някакъв проблем това да се впише в решението. Средствата се вземат точно, за да се разходят за неща, които са в полза на хората и ще бъде упоменато с тези средства, които се залагат в повече какво точно в повече се свършва. Така че съм „за“, аз се опитах в изказването да го кажа и реално Вашето предложение дава възможност с завършвам с това, че да, не неволно, волно казвам, че кметът е домоуправител и за мен това не е илюзия, а е алюзия. И реално мисля, че всички кметове в страната са наистина домоуправители на общините. Благодаря ви.

 **Акад. Христо Белоев:** Благодаря. Така, приключихме с изказванията по точките. Ще преминем към гласуване. Значи първо имаме предложение от Мариян Димитров за разделно гласуване по точките. Това ще подложим на гласуване.

**КВОРУМ – 50. С 14 „за“, 14 „против“ и 22 „въздържали се“ не се прие предложението.**

 **Акад. Христо Белоев:** Следващото предложение от Мариян Димитров. В Параграф 1, член 15, алинея 1, числото 2 се заменя с 2.5. На Христо Попов, извинявам се. Това гласуваме.

**КВОРУМ – 49. С 6 „за“, 17 „против“ и 26 „въздържали се“ не се прие предложението.**

 **Акад. Христо Белоев:** Материала като цяло. Значи, Параграф 3 се оттегли от кмета. И Параграф 4 става с номерация Параграф 3 и добавяме Параграф 4. Предложението, което беше направено от Елеонора Николова: „Задължава кмета на община Русе да внесе в разходната част на бюджета конкретни проекти, финансирани от увеличението на данък върху недвижимите имоти“. С тези корекции гласуваме предложението като цяло.

**КВОРУМ – 50. С 35 „за“, 11 „против“ и 4 „въздържали се“ се прие**

**РЕШЕНИЕ № 12**

 На основание чл.21, ал.1, т.23 и ал.2 от Закон за местното самоуправление и местната администрация, чл.1, ал.2, чл.22 от Закон за местните данъци и такси и чл.79 от Административнопроцесуален кодекс, Общински съвет – Русе реши:

Приема **Наредба за изменение и допълнение на Наредба №20 за определяне размера на местните данъци на територията на Община Русе, като:**

**§1. В чл.15, ал.1:**числото**„2“ се заменя с „3“.**

**§2. В чл.35, ал.2:**числото**„2,2“ се заменя с „2,7“.**

**Преходни и заключителни разпоредби:**

**§3.** Наредбата влиза в сила от 1 януари 2024 г.

**§4.** Задължава кмета на Община Русе да внесе в разходната част на бюджета конкретни проекти, финансирани от увеличението на данъка върху недвижимите имоти.

**Точка 2**

**К.л. № 2 Приемане решение за промяна на зоните на гр. Русе, определени с Решение №503 на Общински съвет – Русе, прието с протокол №29/27.02.1998г.**

 **Акад. Христо Белоев:** Докладва кмета на общината.

 **Г-н Пенчо Милков:** Уважаеми господин Председател, уважаеми колеги общински съветници, скъпи съграждани. Предлагаме тази точка, която е във връзка с предходната безспорно. Какво налага вземането на това решение? Първо, не е актуализирано зонирането на града от 1998 година - 25 години, но това само по себе си не е абсолютна предпоставка да правиш промени, ако не се налагат. В тези 25 години са настъпили обстоятелства, които налагат ние да направим по-справедливо разпределение на зоните в града. Първо, различията между районите в нашия град до голяма степен като предоставяне на услуги се заличават. Не казвам, че ги няма. Има различия, но до голяма степен се заличават. Това прави необходима промяната на зоната. Изградени са в кварталите в годините назад, не казвам само в тези 4, които са минали, а в тези 25 години назад има изградени вече много детски площадки, реновирани градини, публични пространства зелени. Не казвам, че всичко е наред, както често са ме упреквали. Според кмета всичко е наред. Не, не е наред, но казвам, че много е направено за тези 25 години. В общия устройствен план, който прие общинският съвет в предишния му мандат, са включени местности, които бяха в крайградски територии, които са вече в строителните граници, изредени са ви в предложението. Това променя съществено правното положение на хората там. Също така ние сме изправени пред едно друго явление. В земеделски територии се правят частични регулации и се извършва строителство. Това нещо продължава години и реално тези нови обекти стоят обекти в земеделска територия с частично ПУП само за това строителство и това се взема тук предвид. Съгласен съм и тук трябва отново да се изтъкне това, което съвсем честно и справедливо каза госпожа Николова, което всички знаете, че данъчните оценки не отговарят в никаква степен на пазарните и че реално общините, включително и Русе, се виждат принудени да направят това решение. Не казвам, че е популярно, казвам, че е правилно. В дните преди сесията сме направили допълнение към предложението поради допусната техническа грешка и в Точка 2 Зона след текста „Веждата“ да се добави „и ж.к. Чародейка – Север, ж.к. Чародейка – Юг“. В изчисленията те бяха включени, не бяха изписани в текстовата част. С тези мотиви ви приканвам да подкрепите точката. Готов съм да отговоря на въпроси. Благодаря ви.

 **Акад. Христо Белоев:** Благодаря. Иво Пазарджиев, изказване.

 **Г-н Иво Пазарджиев:** Уважаеми господин Председател, уважаеми господин Кмет на община Русе, уважаеми колеги общински съветници. Вземам отношение по точката, тъй като е видно, че действително може би доста по-рано е трябвало да се разсъждава върху този проблем, който сега ще гласуваме. Тъй като в сравнение с 1998 година действително е града ни е много променен. На много различни места вече започват да се изграждат жилищни сгради, които общината иска - не иска трябва да обслужва. И аз се надявам това да е началото на едно по-справедливо зониране в нашия град, като няма да правя предложение на коляно тук, което да не е било обект на сериозен анализ, но искам да препоръчам на администрацията за следващата година да се помисли, дали не е по-справедливо по отношение на жилищен квартал „Дружба 2“, така нареченият „Селеметя“, който в момента е в Зона 3 съгласно предложението, дали същия не трябва да мине в Зона 2 по няколко причини. С нищо услугите, комуналните услуги, които получават гражданите там не са по-лоши от тези в „Дружба 1“, „Дружба 3“ или квартал „Веждата“, които са в Зона 2. Там има и редовно сметоизвозване, добра инфраструктура, доколкото обаче тя бива запазена поради спецификата на някои живеещи в този район, докато не я разрушат или не направят нещо по отношение на нея. Дори мога да кажа, че по отношение на сметоизвозването. Там разходите са още по-големи, тъй като пак поради спецификата на живущите в този район в квартал „Селеметя“, на общината и се налага да почиства незаконни сметища, да извозва строителни отпадъци, които са нерегламентирано изхвърляни в съдовете за битови отпадъци. Така че, това е моята препоръка. Действително да се направи един по-сериозен анализ, дали въпросния квартал не трябва да мине в по-висока зона. Благодаря.

 **Акад. Христо Белоев:** Благодаря. Следва изказване от Мариян Димитров.

 **Г-н Мариян Димитров:** Силно казано изказване, защото зонирането е въпрос и на експертни оценки, но в приемната на Партия „Възраждане“ дойдоха граждани, които ми казаха задай на кмета Пенчо Милков следните въпроси. Ние вика сме трета зона, нямаме нищо против ще станем първа зона. Искаме да питаме снегопочистването, като тръгне, от центъра от общината ли ще тръгва към нашия квартал или от нашия квартал към общината? Това беше първия въпрос. И вторият, линейката дали ще пристига по-бързо до нашия квартал, ако сменим зоните? Сега, както искате ги оценявайте, популистки, такива, други въпроси, но аз бях длъжен да Ви ги предам. Благодаря.

 **Акад. Христо Белоев:** Така, следва изказване от Велизар Павлов.

 **Г-н Велизар Павлов:** Благодаря, господин Председател. Уважаеми господин Кмет, уважаеми колеги, аз имам само един въпрос. Какъв ще е ефектът от новото зониране и по-точно с колко ще се увеличат данъците за досегашните зони 2 и 3?

 **Акад. Христо Белоев:** Благодаря. Не виждам други изказвания. Кой ще отговори? Господин Кмета. Заповядайте.

 **Г-н Пенчо Милков:** Уважаеми господин Председател, уважаеми колеги, уважаеми господин Пазарджиев, господин Димитров, господин Павлов, отговарям на поставените въпроси. По отношение бележката на господин Пазарджиев. Той в предните дни даже говори с мен. Справедливо е да се направи допълнителна преценка. Така са преценили колегите към момента предложението, реално аз не съм експерт в темата, се базира на изчисленията, които колегите са правили. Нямам против да се прави допълнителен анализ за тази или за друга зона. Прав сте. На колегата Мариян Димитров за въпросите от гражданите. Предполагам, че Вие сте им дали Вашите отговори, защото ги знаете, но благодаря, че ги зададохте и на сесията. Има програма, това са документи към община Русе, Програма за зимно почистване и поддържане. Всички трябва да знаят, че програмата има лица, които вътре имат задължения за снегопочистване и поддържане, съответно, когато не ги изпълнят бъдат глобявани, но снегопочистването започва по едно и също време, независимо дали е в центъра, в кварталите или междуселските пътища, различни субекти го извършват, но започва по едно и също време, когато се задейства плана. Имаме планове за различни критични ситуации, щом задействам плана, нещата започват едновременно. Има дейност, която не се вижда, примерно няма сняг, но тогава се извършват разходи, защото под 3 градуса също се задейства част от плана. Там е за опесъчаване, осоляване и други вещества се слагат, за да няма хлъзгане. По отношение на линейката, не съм запознат с работата на центъра за спешна медицинска помощ. Не е обвързана реакцията на колегите от центъра. Там знам, че имат време за реакция и максимално време за реакция, но наистина не е обвързано с данъците местни или с районирането на града. Това, което ние правим в плана примерно обвързвам двете теми за снегопочистване и сме подали всички лица, които имат необходимост от специално медицинско обслужване по селата, по кварталите, хемодиализа, всичко това се знае в структурите, за се почистват първо там. На господин Павлов, какъв ще е ефектът. Господин Павлов, всяко едно жилище това се опитах да го представим няма възможност да се каже ефектът какъв ще е глобално, защото жилищата имат различна характеристика. За целите на сравненията, колегите са се опитали да осреднят в различните зони едностаен, тухлен, едностаен панелен в трите зони, двустаен, тристаен. Обаче дори в един вход апартамент, който е на първия етаж и апартамент, който е на осмия етаж, ще бъдат с различни показатели, защото по различен начин се оценяват. И в началото ние започнахме, бяха извадили от „Местни данъци и такси“ във всяка зона конкретни жилища на хора, партиди.Обаче след това ги накарах да осреднят данните и да бъдат при равни други условия, тоест да може да се онагледяват примерите средно, защото не е възможно да ви дадем пълни данни към момента, какво би се случило, защото е във всеки един момент, при всяка продажба се предекларират, при всяка промяна, примерно в обстоятелствата с вид отопление, с изградено нещо в реално време това нещо се променя и всяка една сума глобална ще е гадателно пресмятане. Тоест, изчисленията към момента не могат да бъдат прецизирани, защото обхващат десетки хиляди партиди, които се променят в реално време ежедневно. Поне това горе-долу сме го обсъждали, затова се въздържахме да дадем тук глобална сума. Това е отговора ми. Има разчети по квартали какво е очаквано да постъпи. Благодаря ви.

 **Акад. Христо Белоев:** Благодаря. Няма постъпили други предложения за изказване. Нямаме предложения по проекта за решение. Гласуваме точката.

**КВОРУМ – 50. С 42 „за“, 6 „против“ и 2 „въздържали се“ се прие**

**РЕШЕНИЕ № 13**

На основание чл.21, ал.1, т.23 и ал.2 от Закон за местното самоуправление и местната администрация, чл.19, ал.3 от Закон за местните данъци и такси, чл.6, ал.7  от Приложение №2 към ЗМДТ и чл.79 от Административнопроцесуален кодекс, Общински съвет – Русе реши:

Приема нови зони за територията на гр. Русе, от които се определя коефициента за местоположение /Км/, елемент от формулата за определяне на данъчната оценка на недвижимите имоти, както следва:

1. Зона I, заключваща се между следните улици и булеварди:

Бул. „България“, бул. „Липник“, ул. „Иван Ведър“, ул. „Потсдам“,ул. „Тулча“, ул. „Цветница“, бул. „Тутракан“, Младежки парк, ул. „Братя Обретенови“, ул. „Придунавски булевард“, ул. „Пристанищна“,ул. „Струма“,ул. „Стефан Стамболов“,вкл. „Охлюва“.

2. Зона II: ЖК „Дружба 1“, ЖК „Дружба 3“, ЖК „Веждата“, ЖК „Чародейка – Север“, ЖК „Чародейка – Юг“.

3. Зона III: ЖК „Дружба 2“ /селеметя/, ЖК „Нова махала“, ЖК „Тракция“,

4. Зона IV: ИПЗ /източна промишлена зона/и ЗПЗ /западна промишлена зона/.

5. Зона V: имотите в местностите „Кръста“ /“Христо Македонски“, „Под левента“, „Гълъбец“, „Караач“, „Папаз дере“, „Камусчията“, „Сръбчето“, „Слатина“, включени в строителните граници по ОУП, кв. „Средна кула“, кв. „Долапите“, кв. ДЗС и кв. „Образцов чифлик“.

Решението влиза в сила от 1 януари 2024 г. и отменя Решение №503, прието с протокол №29/27.02.1998г. на ОбС-Русе

**Точка 3**

**К.л. № 39 Правилник за организацията, дейността и управлението на Специализирано звено „Инспекторат, охрана, обществен ред и сигурност” (СЗ ”ИООРС”) при Община Русе**

 **Акад. Христо Белоев:** Елена Тодорова.

 **Г-жа Елена Тодорова:** Елена Тодорова съм, началник на правния отдел. Уважаеми господин Председател, уважаеми общински съветници. Проекта на Правилник, който предлагаме предвижда да се обедини контролната дейност, която изпълнява общината в едно звено, което е и към настоящия момент съществуващо, като се променя наименованието на специализираното звено от „Контрол, охрана, обществен ред и сигурност“ на „Инспекторат, охрана, обществен ред и сигурност“. Правилникът предвижда също така дейността по пътен контрол на платеното паркиране и репатриране да премине от общинското предприятие „Комунални дейности“ към специализираното звено, което е отразено и в Правилника на „Комунални дейности“ в преходните и заключителните разпоредби. Правилника предвижда численият състав на специализираното звено да се увеличи на 184 щатни бройки предвид промяната, която се извършва и в общинското предприятие, като се създава следната структура: Директор „Администрация“, Отдел „Инспекторат“ се, който съдържа Сектор „Платено паркиране и репатриране“ и Сектор „Контролно-наказателна дейност“, както и Отдел „Охрана“, който ще се структурира в два сектора на ниво невъоръжена охрана и видеонаблюдение. Правилника е подложен на обществено обсъждане, като не са постъпили предложения от граждани. В хода на обсъждането по комисиите бяха направени няколко забележки, които приемаме и сме коригирали. От господин Митко Кунчев беше обърнато внимание, че има грешка в номерацията на член 4, като новата номерация ще бъде както следва: Точка 1 Директор, Точка 2 Администрация, Точка 3 Отдел „Инспекторат“, съответно 3.1 и 3.2 са двата сектора, Точка 4 „Охрана“, където съответно точки 4.1 и 4.2 са двата сектора към този отдел. Също така от госпожа Биляна Иванова беше направено предложение към текста на член 12, алинея 1 да се добави израза „или чрез самосезиране“, което предложение също приемаме. И в член 14, алинея 3 думата „група“ е неправилно посочена, заменя се със Сектор „Видеонаблюдение“.

 **Акад. Христо Белоев:** Да, благодаря. Предоставям думата на кмета на общината Пенчо Милков.

 **Г-н Пенчо Милков:** Уважаеми господин Председател, уважаеми колеги, тук ще бъда кратък. Промените се налагат точно по повод на проблемите, които имаме с контролната дейност в общината. Защото всяко нещо, което се полуми, счупи, унищожи, надраска хората отдолу пишат глоби, контролирай, хванати ли са, снимани ли са. Нашето желание и всички русенци трябва да разберат е да се създаде изключително централизирана и силна структура „Инспекторат“ в общината. Събираме контролните функции на едно място. Там ще се включат инспектори, които до момента бяха по конкретни дейности. Инспектори по чистота, инспектори по транспорт, инспектори по защита на потребителите. Всичко това се събира на едно място, едно звено и когато дойде проверяващ, той да може да санкционира по всички наредби на общинския съвет. Това предложение е във връзка с постоянно усилващата се дейност по увеличаване на видеонаблюдението и по усилването и броя на общинската полиция, което се надявам да можем да ви предложим в бюджета за следващата година. Така че, това е комплект от мерки, не е единствена и абсолютна, но ви моля да го подкрепим единодушно. Да дадем кураж на колегите и да застанем зад тях, които ще бъдат в инспектората. Благодаря ви. **Акад. Христо Белоев:** Благодаря. Така, не виждам постъпили заявки за изказване. С направените корекции, които бяха съобщени на микрофона гласуваме точката.

**КВОРУМ – 50. С 48 „за“, 1 „против“ и 1 „въздържали се“ се прие**

**РЕШЕНИЕ № 14**

 На основание чл. 21, ал.2, във връзка с чл. 21, ал. 1, т. 23 от ЗМСМА, чл. 51, ал.1 и чл. 52, ал. 2 ал. 3 и ал. 4 от Закона за общинска собственост и чл. 79 от АПК Общински съвет – Русе реши:

1. Приема Правилник за организацията, дейността и управлението на Специализирано звено „Инспекторат, охрана, обществен ред и сигурност” (СЗ ”ИООРС”), както следва:

**ПРАВИЛНИК**

**ЗА ОРГАНИЗАЦИЯТА, ДЕЙНОСТТА И УПРАВЛЕНИЕТО НА**

**СПЕЦИАЛИЗИРАНО ЗВЕНО**

”**ИНСПЕКТОРАТ, ОХРАНА, ОБЩЕСТВЕН РЕД И СИГУРНОСТ”**

**(СЗ** ”**ИООРС”) ПРИ ОБЩИНА РУСЕ**

 **РАЗДЕЛ І**

**ОБЩИ ПОЛОЖЕНИЯ**

Чл.1.Този Правилник урежда организацията и дейността на СЗ „ИООРС“ към Община Русе, като орган извършващ контрол по спазване и установяване на нарушения на нормативни актове, приети от Общински съвет – Русе, от компетентност на Кмета на Община Русе, осъществява контрол по утвърдената организация на паркиране и таксуване в паркингите и зоните за платено паркиране, принудително отстраняване или блокиране колелата на неправилно паркирани автомобили, както и охраната по смисъла на чл.5, ал.1, т.4 от Закона за частната охранителна дейност, включваща охрана на обекти публична и частна общинска собственост на Община Русе, както и извършване на контрол по спазване на договорните задължения на юридически лица, с които Община Русе има сключени договори и по които същата е възложител.

Чл.2.Правата и задълженията на гражданите при установяване на нарушенията, се уреждат съобразно Закона за административните нарушения и наказания / ЗАНН / и съответния нормативен акт, по който се извършва контрол по спазването и констатиране на нарушенията.

**РАЗДЕЛ ІІ**

**СТРУКТУРА И УПРАВЛЕНИЕ**

Чл. 3. /1/ СЗ ”ИООРС” е звено на бюджетна издръжка към Община Русе и е второстепенен разпоредител с бюджетни средства.

/2/ Длъжностното щатно разписание на СЗ ”ИООРС” се утвърждава от Кмета на Община Русе, с оглед целесъобразното и ефективно използване на човешките ресурси, и в рамките на приетата в изпълнение на този правилник структура, по предложение на Директора на СЗ ”ИООРС”.

/3/ Числения състав на СЗ ”ИООРС” е 184 щатни бройки

Чл.4 /1/ СЗ ”ИООРС” има следната структура:
1. Директор;

2. Администрация.

3. Отдел „Инспекторат“;

3.1. Сектор „Платено паркиране и репатриране“;

3.2. Сектор „Контролно-наказателна дейност“;

4. Отдел „Охрана“;

4.1. Сектор „Невъоръжена охрана;

4.2. Сектор „Видеонаблюдение“.

 /2/ СЗ ”ИООРС” е пряко подчинено на Кмета на Община Русе или упълномощено от него длъжностно лице. Упълномощеното лице по ал.2 може да е само негов заместник.

Чл.5. Структурата на СЗ ”ИООРС” и неговата численост се утвърждават от Общински съвет –Русе, по предложение на Кмета на община Русе.

Чл.6./1/ Заместник-кмета на Община Русе, определен от Кмета на Общината:

1. Отговаря за дейността на звеното и определя задачите за изпълнение.

2. Резолира постъпилите пряко до него или по резолюция на лице от ръководството на Общината жалби и сигнали от граждани на Директора на звеното; назначава проверки по тях; съгласува писмените отговори.

3. Дава указания преди, по време и след приключване на съответната проверка.

4. Одобрява тематични проверки по определен актуален въпрос или нормативен акт.

5. Назначава проверки по сигнали за нарушения, извършени от служители на звеното и възлага изготвянето на доклад за резултатите по искане на Кмета на Общината.

6. Координира дейността на звеното с органите на МВР и звено „Общинска полиция“ към Община Русе.

7. Изпълнява и други задачи и функции, определени от Кмета на Общината.

/2/ Оперативното ръководство на звеното се осъществява от Директор, определен от Кмета на Общината, който изпълнява разпорежданията на Заместник-кмета по ал.1.

Чл.7. Директорът на СЗ ”ИООРС” сключва, изменя и прекратява трудовите договори на служителите в звеното, както и налага дисциплинарни наказания, в съответствие с Кодекса на труда.

Чл.8. Директорът на СЗ ”ИООРС” утвърждава и изменя длъжностните характеристики, определя работните места на служителите и изпълнява всички други правомощия на работодател по смисъла на Кодекса на труда.

**РАЗДЕЛ III**

**ОТДЕЛ „ИНСПЕКТОРАТ“**

**ПРАВА И ЗАДЪЛЖЕНИЯ НА ИНСПЕКТОРИТЕ**

Чл.9./1/ Отдел „Инспекторат се ръководи от Началник, който:

1.Определя конкретните задачи на служителите в него, съобразно утвърдените длъжностни характеристики;

2. Разпределя за проверка постъпилите жалби и сигнали от граждани на подчинените му служители въз основа на резолюция от Заместник-кмета по ал.1; съгласува писмените отговори; следи за спазване на определените от нормативен акт или ръководството на Общината срокове;

3. Изпълнява и/или следи за изпълнението на указанията, дадени във връзка със съответната проверка, а при необходимост – обобщава в писмен вид резултатите и прави препоръки;

4. Изготвя и предлага за одобряване графици за дежурства /в случаите, когато е необходимо/ и тематични проверки /по определен актуален въпрос или нормативен акт/. При внезапни проверки графици не се изготвят, а служителите, които ще ги извършат, се определят от него непосредствено преди тях.

5. Проверява сигнали за нарушения, извършени от служители на звеното и изготвя доклад за резултатите по разпореждане на Заместник-кмета по ал.1;

6. Разпределя за връчване по реда на ГПК и АПК от служителите на звеното на заповеди, уведомления, писма и други документи, подписани от лице от ръководството на Общината по негово искане или на Директор на Дирекция и началник отдел в общинската администрация и съобразно указанията им, които са задължителни. След връчване на лицето, което го е поискало се връща разписката, която го удостоверява или екземпляр от връчвания документ, върху който е отбелязано това;

7. Осъществява и поддържа непосредствени контакти със служители от органите на МВР и звено „Общинска полиция“, при изпълнение на възложените задачи;

8. Има всички права и задължения на инспектор;

9. Изпълнява и други задачи и функции, възложени от Кмета на Общината и ръководещия Заместник-Кмет.

/2/ Началникът на отдел “Инспекторат” и инспекторите в него носят дисциплинарна отговорност за неизпълнение или небрежно изпълнение на задълженията им по ЗАНН, съответния нормативен акт, по който се упражнява контрол за спазването му и този Правилник, както и тези по Кодекса на труда.

Чл.10. /1/ Инспекторите в отдел “Инспекторат” при Община Русе удостоверяват качеството си на контролен орган със служебна лична карта, униформено облекло и отличителен знак.

/2/ Инспекторите са длъжни да спазват Правилника и изпълняват законосъобразните и в съответствие с него нареждания на ръководството на определения Заместник-кмет, Директора на звеното и Началника на отдел „Инспекторат“.

/3/ При извършване на проверки в населените места на Общината и землищата им, кметовете на кметства и пълномощниците на кмета са длъжни да оказват пълно съдействие на инспекторите, а при необходимост да се търси такова от органите на Министерство на вътрешните работи и звено „Общинска полиция“

/4/При установяване на виновно нарушение на нормативен акт по чл.12, ал.4, инспекторът съставя акт за нарушение съдържащ реквизитите по чл.42 от ЗАНН.

/5/ Наказателните постановления се издават от Кмета на Община Русе или упълномощен от него Заместник-кмет.

Чл.11./1/ Възражения срещу съставени от инспектор актове, се подават по административен ред пред Кмета на Общината в седемдневен срок от подписването им.

/2/ Възраженията по ал.1 не спират изпълнението на дадените от контролния орган предписания за отстраняване на маловажни нарушения.

/3/ В двуседмичен срок от подписването на акт за нарушение, той се изпраща на Кмета на Общината заедно с възраженията, събраните доказателства и другите приложения към преписката.

**РАЗДЕЛ IV**

**ФУНКЦИИ И ЗАДАЧИ ПРИ ОСЪЩЕСТВЯВАНЕ НА КОНТРОЛНАТА ДЕЙНОСТ**

Чл.12./1/ Контролът по спазване и установяване на нарушения на нормативни актове от компетентност на Кмета на Община Русе, се осъществява от инспекторите в отдел “Инспекторат” чрез проверки на място по сигнал или жалба от лице, информация от средствата за масово осведомяване, искане от друг контролен орган или звено от общинската администрация или чрез самосезиране.

/2/ При осъществяване на дейността по ал. 1, трябва да се спазват изискванията на ЗАНН, съответния нормативен акт, този Правилник и зачитане правата по тях на гражданите и конкретните нарушители.

/3/ Когато не е установено нарушение, проверката по ал. 1 приключва със съставяне на констативен протокол, подписан от инспектора и проверяваното физическо лице и/или управителя на проверявания обект или негов работник или служител.

/4/ Когато при проверката по ал. 1 е установено нарушение инспекторът съставя акт за нарушение съдържащ реквизитите по чл.42 от ЗАНН. В случаите, когато това е предвидено в нормативен акт, вместо акт за установяване на нарушение, проверката по ал. 1 приключва със съставяне на констативен протокол, подписан от инспектора и проверяваното физическо лице и/или управителя на проверявания обект или негов работник или служител, като в протокола се дава предупреждение на виновните лица и срок за отстраняване на нарушението, след който може да бъде наложено наказание.

/5/ Инспекторите имат право да налагат глоби с фишове, при спазване изискванията на чл.39, ал.2 от Закона за административните нарушения и наказания и чл.186, ал.1 и ал.3 от Закона за движението по пътищата.

/6/ Нормативните актове, по които компетентност да упражнява контрол има Кмета на Общината, списъка на лицата, които имат право да съставят актове за констатирани нарушения по тях и специфичните им права и задължения по съответния нормативен акт, се определят със заповед на Кмета на Общината.

/7/ При установяване от служители на звеното на данни за извършено престъпление, Началникът на група „Невъоръжена охрана“ уведомява органите на МВР и изготвя писмен доклад до Кмета на Общината придружен от опис на събраните веществени и/или писмени доказателства / ако има такива / и имената и адресите на установените свидетели, с оглед сезиране органите на съдебната власт.

Чл.13.Със свои заповеди Кмета на Общината може да определя и възлага и други функции и задачи на звеното в съответствие с правомощията си и този Правилник.

**РАЗДЕЛ V**

**ОТДЕЛ „ОХРАНА“**

Чл.14.Охранителната дейност се осъществява с невъоръжена охрана и видеонаблюдение.

/1/ СЗ ”ИООРС” подържа реда и сигурността в обекти публична и частна общинска собственост.

 /2/ СЗ ”ИООРС” оказва съдействие на органите на ОД на МВР по спазването на обществения ред и сигурността на територията на общината при провеждане на общински мероприятия.

/3/ В обхвата на дейността на сектор „Видеонаблюдение“ се включват условията и реда при използване на технически средства за видеонаблюдение и контрол от служителите на звеното, както и предприемане на необходимите действия при установяване на нарушения по наредбите, приети от Общински съвет-Русе, заповеди на Кмета на Община Русе и констатиране на престъпления по Наказателния кодекс.

 /4/ Служителите на СЗ ”ИООРС“ съдействат в рамките на правомощията си на гражданите на Русе при реализиране на техните законни права и интереси, като вземат мерки за предотвратяване на нарушения или преодоляване на последиците от нарушения на нормативно установения ред на територията на Община Русе.

**РАЗДЕЛ VI**

**ФИНАНСИРАНЕ И РЕСУРСНО ОБЕЗПЕЧАВАНЕ**

Чл.15.(1) Финансирането на СЗ ”ИООРС” се извършва от бюджета на Община Русе, след утвърждаване от Общински съвет - Русе.

(2) Директорът на СЗ ”ИООРС” изготвя справка за необходимите бюджетни средства за издръжка на звеното, която внася в Община Русе в срок до определения срок в бюджетния календар на общината за текущата година, за включване в проекта за бюджет на Община Русе за следващата година.

 Чл.16. Директорът на СЗ ”ИООРС” представя ежемесечен отчет на звеното, размера на постъпилите суми от наложени глоби и санкции на Кмета на община Русе. В края на всяко тримесечие и в края на годината Директорът на СЗ ”КООРС” представя на Кмета на Община Русе обобщен отчет за дейността на звеното.

**Заключителни разпоредби**

§ 1. Настоящият правилник е приет на основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, чл.52 и чл. 53, т.2 от Закона за общинската собственост, чл.2, ал.3 от Закона за частната охранителна дейност, както и на основание чл.37, ал.1 от Закона за административните нарушения и наказания, чл.167, ал.2, т.1 от Закона за движението по пътищата

§ 2. Този правилник отменя Правилника за организацията, дейността и управлението на Специализирано звено “Контрол, охрана, обществен ред и сигурност” /СЗ”КООРС”/ на Община Русе, приет с Решение № 479 по протокол № 22/21.02.2013 г. на Общински съвет-Русе на Общински съвет-Русе.

§ 3. Настоящия правилник влиза в сила от 15.01.2024г.

§ 4. В Правилника за организацията и дейността на Общинско предприятие „Комунални дейности“ се правят следните изменения:

1. Член 2 придобива следната редакция:

"Седалището и адресът на управление на ОП „Комунални дейности“ е гр. Русе, ул. “ Котовск” № 2, ет.7"

2. В чл. 6 се отменят точки 14, 15 и 16.

3. В чл. 15, ал. 1 точка 10 се отменя, а досегашният текст на т. 11 става т. 10;

4. Чл. 15, ал. 2 придобива следната редакция

"Общият числен състав на Общинското предприятие е 134 щатни бройки."

5. Приема се ново приложение 1 към чл. 15, ал. 1 от правилника /Приложение 1/

**Точка 4**

**К.л. № 3 Приемане на Стратегия за управлението и разпореждането с общинска собственост за периода 2023-2027 г.**

 **Акад. Христо Белоев:** Заповядайте, господин Недев.

 **Г-н Димитър Недев:** Уважаеми господин Председател, уважаеми общински съветници. Съгласно разпоредбите на Закона за общинска собственост, общинският съвет приема Стратегия за управление на общинската собственост за срока на мандата по предложение на кмета на общината. Стратегията определя основните политики, приоритети и принципи на развитие на общинската собственост и стопанската дейност на самата община. Тя не касае имоти, които са публична държавна собственост, детски заведения, училища, социални домове, читалища, които са предоставени за управление, както и имоти, които се управляват от общинските предприятия. В предложението за приемане стратегия са заложени няколко нови акцента. Ще ги изредя последователно. Обединяване и актуване на маломерни земеделски земи с цел отдаване под наем, актуване на общинската собственост по квартали и местности, кандидатстване по проекти като възможност за поддръжка на сгради и ремонти на сгради, увеличаване на общинската собственост чрез придобиване безвъзмездно на нови имоти държавна собственост по реда на Закона за държавната собственост и така наречените параграфски места, установяване и отдаване под наем, за да генерират допълнителни приходи на общината. Предлагам да приемете предложението във вида, в който е внесено. **Акад. Христо Белоев:** Благодаря. Не виждам заявки за изказване. Гласуваме точката.

**КВОРУМ – 50. С 43 „за“, 1 „против“ и 6 „въздържали се“ се прие**

**РЕШЕНИЕ № 15**

 На основание чл. 21, ал. 2, във връзка с чл. 21, ал. 1, т. 8 и т. 12 от ЗМСМА и чл. 8, ал. 8 от ЗОС, Общински съвет – Русе реши:

 Приема Стратегия за управлението и разпореждането с общинска собственост за периода 2023-2027 година, съгласно Приложение №1.

**Точка 5**

**К.л. № 4 Предоставяне безвъзмездно за ползване на Спортно училище „Атанас Узунов“ - Русе, движима вещ - общинска собственост**

 **Акад. Христо Белоев:** Господин Недев.

 **Г-н Димитър Недев:** Господин Председател, уважаеми дами и господа общински съветници. Контролният лист касае процедура по предоставяне за безвъзмездно ползване на движима вещ общинска собственост. От 2007 година в изпълнение на сключен договор община Русе е определила за преимуществен ползвател на автобус Спортно училище „Майор Атанас Узунов“ - град Русе. С постъпило в община Русе писмено предложение, директорът на спортното училище господин Евгени Недев декларира желание договорът да бъде продължен с оглед необходимостта автобусът да бъде ползван за нуждите на училището. Към внесеното предложение искам да направим една корекция. В правните основания на проекта за решение е допусната техническа грешка и вместо „член 22, алинея 2 във връзка с член 22, алинея 8, алинея 1, точка 8 от ЗМСМА“, следва да се чете „член 21, алинея 2 във връзка с член 21, алинея 1, точка 8 от ЗМСМА“.

 **Акад. Христо Белоев:** Благодаря. Няма заявки за изказване. Гласуваме точката с направените предложения за корекции.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 16**

На основание чл.21, ал.2, във връзка с чл.21, ал.1, т. 8 от ЗМСМА, чл. 17, ал.1, т.3 от ЗМСМА, чл.39, ал. 4 от ЗОС, чл. 44, ал. 4 от Наредба №1 за общинската собственост на Общински съвет – Русе, чл. 3 от Договор ДО1-929 от 26.10.2007г., сключен между Община Русе и Министерство на образованието и науката, Общински съвет - Русе реши:

1. Определя Спортно училище „Майор Атанас Узунов“ – гр. Русе, БУЛСТАТ 000523972, за училище – преимуществен ползвател на движима вещ – частна общинска собственост - автобус „OTOYOL“, модел Е 2714 S 27+1 места, с рама №NMS085A000TP04539, двигател 8040455240218644, с регистрационен № Р 4732 КК.
2. Дава съгласие за учредяване на безвъзмездно право на ползване върху автобус „OTOYOL“, модел Е 2714 S 27+1 места, с рама №NMS085A000TP04539, двигател 8040455240218644, с регистрационен № Р 4732 КК, на **СПОРТНО УЧИЛИЩЕ “МАЙОР АТАНАС УЗУНОВ“** – гр. Русе, **БУЛСТАТ 000523972,** **за срок от 10 /десет/ години**.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 6**

**К.л. № 5 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7**

 **Акад. Христо Белоев:** Заповядайте.

 **Г-жа Златомира Стефанова:** Благодаря, господин Председател. Уважаеми общински съветници, тази точка беше докладвана по комисиите. Нямаше никакви забележки, така че поддържаме точката. Благодаря.

 **Акад. Христо Белоев:** Благодаря. Заявка за изказване от Богомил Тодоров.

 **Г-н Богомил Тодоров:** Уважаеми господин Председател на общинския съвет, уважаеми общински съветници, уважаеми господин Кмете. По Точка 7, какви приходи има общината за тази и преходната година от отдаването на тези гаражи под наем и кое налага тяхната продажба? Това е моето питане.

 **Акад. Христо Белоев:** Благодаря. Златомира Стефанова.

 **Г-жа Златомира Стефанова:** Благодаря за въпроса. Както бяхме докладвали и по комисиите, ще повторя. Предложението за продажбата на 38 гаража в квартал „Родина“, „Ибър“ 26, блок 7, всъщност беше породено от това, че правим изчисления относно средната месечна цена, както и на базата на 10-годишен приход. Този приход за 1 гараж долу-горе сме изчислили, че на база на 10 всъщност на 10 години за всичките гаражи това е около 70 000 лева печалба, която ще получи общината. Началната тръжна цена това което сте видели, може би и от предишните гаражи, ако сте се запознали е повече от 20 000 лева на гараж, за 1 гараж, така че…

 **Акад. Христо Белоев:** Да, благодаря. Изказване от Мариян Димитров.

 **Г-н Мариян Димитров:** Партия „Възраждане“ сме „против“ безразборното продаване на общинска собственост, особено когато се касае за новопридобита такава, фонд, който е годен, може да се експлоатира и може да носи приходи на общината. И пак ще се изкуша да цитирам този протокол от 15 декември 2016 година, когато господин Кмете, Вие казвате общината продава публична собственост и никой не ни е питал, когато я продава. Вижте как Кирил Старцев е правил приходи за общината. Вие разпродадохте общинската собственост. Ако не разбирате тези принципи, тогава какво правите? Така че, ако може да ми обясните принципите на Кирил Старцев, продължават ли да важат за Вас и защо продаваме такива новопридобити имоти и не може ли общината да ги управлява по друг по-добър начин?

 **Акад. Христо Белоев:** Благодаря. Кметът на общината Пенчо Милков. Да, не я видях. Късно излезе репликата, да. Реплика от Йовчо Смилов.

 **Г-н Йовчо Смилов /реплика/:** Уважаеми господин Председател, уважаеми господин Кмет, колеги. Повод за репликата ми са последните думи, които бяха казани току що. Мисля, че никой не обърна внимание на анализа, който посочи госпожа Стефанова, кога се предприема процедура за обявяване на продажба на такъв тип имоти. Аз лично поддържам, че не бива с лека ръка да разпродаваме общински имоти, но тук трябва да се вгледаме и в числата. Те говорят от само себе си. Аз ще допълня това, което го каза госпожа Стефанова като реплика, като към това, което чухме от двамата говорили преди мен. Да, първоначалната тръжна цена на всеки един от тези гаражи е 20 000 лева, но миналата година аз присъствах на подобен такъв търг на гаражи в същия квартал. Най-скъпият гараж беше продаден за 47 000 лева.Всички останали бяха продадени на цена близка до 30 000 лева. Това само подсилва думите, които каза госпожа Стефанова, че сметките, които са направени за теоретични прогнози на печалба на общината от наеми, не могат да върнат и след 50 години това, което общината ще вземе при постигане на подобна цена, каквато беше постигната миналата година.

 **Акад. Христо Белоев:** Благодаря. Дуплика Мариян Димитров.

 **Г-н Мариян Димитров /дуплика/:** Господин Смилов, не мога да се съглася с Вашата реплика. В центъра в момента един гараж върви под наем за 100 лева, айде това е „Родина 3“ за 50 да върви, 38 гаража сметнете какви разходи има общината, при положение че наемателят си плаща всички консумативи, плаща си и данъка на сградата, така че аз не виждам, защо трябва да е толкова нисък прихода. Не съм го смятал, не съм виждал сметките, но това, което каза и госпожа Златомира Стефанова ми звучи нереалистично. Изключително много намалено като приход.

 **Акад. Христо Белоев:** Така, кметът на общината Пенчо Милков. Моля за тишина!

 **Г-н Пенчо Милков:** Уважаеми господин Председател, уважаеми колеги. Уважаеми господин Димитров, реагирах на думата „безразборно“. Казах в първата точка, намалили сме прихода от продажба на общинско имущество. Това е една от основополагащите принципи в разликата между ляво и дясно в местното самоуправление. Затова са били такива и моите изказвания и затова съм цитирал името на нашия предшественик, на нашия градоначалник от 30-те години, защото съм се опитвал да се запознавам с работата на тези хора. Но думата „безразборно“ я използвате много лесно. Не е безразборно. Намалява се процентът на продажба на общинска собственост. Казах Ви днеска в репликата и към господин Герасимов. Посочих и сума, даже е написана в докладната, че с над 6 милиона намаляваме това. Направен е анализ на Комисия общинска собственост. Заповядайте, ако не сте член, нямам представа кои съветници са членове в момента, ще се запозная, но има анализ точен и не се предлага. Имаме различни имущества, имаме 1900 жилища, има други гаражи. Тук се предлага, защото цената съобразно оценката пазарна нормативна, излиза така, че това е в основите на блока там, в първия етаж на блока. Такава преценка е направена от комисия в състав общински съветници и общинска администрация, която ги обслужва, след ходене на място. Моля Ви наистина, за бъдещата ни работа, не използвайте толкова лесно толкова тежки думи. Благодаря ви.

 **Акад. Христо Белоев:** Благодаря. Деян Недков изказване.

 **Г-н Деян Недков:** Благодаря, господин Председател, господин Милков. Тук може би този разговор нямаше да го водим дали да продаваме или да не продаваме, ако в началото на ако не ме лъже паметта 2020 година мисля че беше, ако бяхме приели наемната цена на гаражите да не е 90 стотинки на квадрат мисля, че говоря с точни цифри, а я бяхме нали повишили до 2-3 лева, каквито бяха пазарните цени, защото гаража не е за социално ползване, ползва го, който може да си позволи. И ако тези гаражи не плащаха между 15 и 18 лева наем на месец, може би общината повече щеше да се замисли дали да ги продава. Благодаря.

 **Акад. Христо Белоев:** Благодаря. Други изказвания няма. Гласуваме точката.

**КВОРУМ – 47. С 33 „за“, 6 „против“ и 8 „въздържали се“ се прие**

**РЕШЕНИЕ № 17**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл.8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №13/15.01.2021 г. на Комисията по общинска собственост, Общинският съветреши:

**Дава съгласие** за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

**1.** СОС с идентификатор 63427.5.1059.5.12 по КККР на гр. Русе, представляващ гараж №1, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9954/11.02.2021 г., вписан под №62, том 4, Н.Д. 704, ДВР 1410, вх.рег. №1410 от 17.02.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

**2.** СОС с идентификатор 63427.5.1059.5.13 по КККР на гр. Русе, представляващ гараж №2, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9955/11.02.2021 г., вписан под №63, том 4, Н.Д. 705, ДВР 1411, вх.рег. №1423 от 17.02.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

**3.** СОС с идентификатор 63427.5.1059.5.2 по КККР на гр. Русе, представляващ гараж №14, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9964/12.02.2021 г., вписан под №93, том 4, Н.Д. 738, ДВР 1468, вх.рег. №1471 от 18.02.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

**4.** СОС с идентификатор 63427.5.1059.5.22 по КККР на гр. Русе, представляващ гараж №16, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9966/12.02.2021 г., вписан под №87, том 4, Н.Д. 733, ДВР 1458, вх.рег. №1473 от 18.02.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

**5.** СОС с идентификатор 63427.5.1059.5.17 по КККР на гр. Русе, представляващ гараж №16, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9985/23.02.2021 г., вписан под №156, том 5, Н.Д. 1016, ДВР 1949, вх.рег. №1933 от 02.03.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

**6.** СОС с идентификатор 63427.5.1059.5.4 по КККР на гр. Русе, представляващ гараж №2, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №9990/25.02.2021 г., вписан под №138, том 5, Н.Д. 998, ДВР 1919, вх.рег. №1930 от 02.03.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

**7.** СОС с идентификатор 63427.5.1059.5.5 по КККР на гр. Русе, представляващ гараж №3, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №9991/25.02.2021 г., вписан под №143, том 5, Н.Д. 1003, ДВР 1934, вх.рег. №1931 от 02.03.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

**8.** СОС с идентификатор 63427.5.1059.4.23 по КККР на гр. Русе, представляващ гараж №7, с площ от 18,56 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2518% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №10000/02.03.2021 г., вписан под №110, том 6, Н.Д. 1186, ДВР 2245, вх.рег. №2265 от 10.03.2021 г. по описа на Службата по вписвания – Русе, при начална тръжна продажна цена **21 100,00 лева**, без дължими данъци и такси.

**9.** СОС с идентификатор 63427.5.1059.4.24 по КККР на гр. Русе, представляващ гараж №8, с площ от 18,68 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2534% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №10001/02.03.2021 г., вписан под №82, том 6, Н.Д. 1154, ДВР 2197, вх.рег. №2206 от 09.03.2021 г. по описа на Службата по вписвания – Русе, при начална тръжна продажна цена **21 200,00 лева**, без дължими данъци и такси.

**10.** СОС с идентификатор 63427.5.1059.5.7 по КККР на гр. Русе, представляващ гараж №13, с площ от 18,17 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2350% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №10002/02.03.2021 г., вписан под №142, том 9, Н.Д. 1221, ДВР 2309, вх.рег. №2319 от 11.03.2021 г. по описа на Службата по вписвания – Русе, при начална тръжна продажна цена **20 600,00 лева**, без дължими данъци и такси.

**11.** СОС с идентификатор 63427.5.1059.5.8 по КККР на гр. Русе, представляващ гараж №14, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата и от отстъпеното право на строеж, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №10003/04.03.2021 г., вписан под №145, том 6, Н.Д. 1223, ДВР 2321, вх.рег. №2320 от 11.03.2021 г. по описа на Службата по вписвания – Русе, при начална тръжна продажна цена **20 000,00 лева**, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 7**

**К.л. № 25 Премахване на сграда с идентификатор 63427.7.273.1 по Кадастралната карта и кадастралните регистри на гр. Русе, разположена в общински имот с идентификатор 63427.7.273 по Кадастралната карта и кадастралните регистри на гр. Русе**

 **Акад. Христо Белоев:** Госпожа Стефанова.

 **Г-жа Златомира Стефанова:** Благодаря, господин Председател. Уважаеми общински съветници, тази точка също я докладвах подробно, само съвсем кратко ще кажа, че това е част от политиката на общината да предлагаме терени общинска собственост, където на тяхно място може да се построи сграда и да придобием нова собственост. Такъв е и случая за този Контролен лист номер 25. Имотът се намира на улица „Котовск“ 6. Първата процедура, когато обявяваме подобен тип процедура, винаги е за премахването на съществуваща сграда. В случая това е едноетажна дървена сглобяема конструкция с 234 квадратни метра. За имота има и действащ ПУП. На следващата сесия ще ви предложим и самата точка вече за предлагане на търг с обезщетение на общината. Надяваме се, че ще я подкрепите. В комисиите имаше само един въпрос относно адресът дали е коректен. Адресът е коректен. Благодаря.

 **Акад. Христо Белоев:** Благодаря. Няма заявени изказвания. Йорданка или грешка? Изказване Йорданка Даневска.

 **Г-жа Йорданка Даневска:** Уважаеми господин Председател, уважаеми господин Кмет, колеги. Аз искам да се допълни нещо в решението. На председателски съвет на наш представител е обяснено, че разходите ще бъдат за сметка на този, който спечели търга, но това го няма записано в решението и ще помоля да се запише едно изречение „Разходи за сметка на спечелилия търга“. Това ми е предложението. Благодаря.

 **Акад. Христо Белоев:** Да, благодаря, госпожа Стефанова.

 **Г-жа Златомира Стефанова:** Уважаема госпожо Даневска, благодаря Ви за въпроса. Това ще бъде написано в последващото решение. Да, ако искате да бъде дописано, но така или иначе впоследствие…

 **Акад. Христо Белоев:** Предлага се да бъде записано. Вие подкрепяте или не?

 **Г-жа Златомира Стефанова:** Подкрепяме го, да.

 **Акад. Христо Белоев:** Подкрепяме, добре. Няма други изказвания. С това, което беше предложено като предложение да се допълни решението от госпожа Даневска, беше прието от общината. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 18**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1 от ЗОС, чл. 197, ал. 1 от ЗУТ и чл. 26, ал. 1, т. 9 от Наредба № 1 за общинската собственост на Общински съвет – Русе, Общинския съвет реши:

Дава съгласие за премахване на сграда с идентификатор 63427.7.273.1, по КККР на гр. Русе със застроена площ 234 кв.м., на един етаж, дървено сглобяема конструкция, построена 1984 г., с предназначение: Административна сграда, с адрес: град Русе, ж.к. “Изток“, ул. „Котовск“ №6, предмет на Акт №10911/20.11.2023 г. за поправка на Акт №7743/25.03.2016 г. за частна общинска собственост.

Разходите по премахването на сградата ще се поемат от фирмата спечелила търга.

**Точка 8**

**К.л. № 26 Откриване процедура за провеждане на публичен търг с явно наддаване за продажба на общински поземлен имот, находящ се в с. Сандрово, Община Русе, местност „Лозята“**

 **Г-жа Златомира Стефанова:** Благодаря, господин Председател. Уважаеми общински съветници, поддържаме точката с положително становище от кмета на село Сандрово господин Пенков и Комисия общинска собственост. Благодаря.

 **Акад. Христо Белоев:** Благодаря. Няма заявки за изказване. Гласуваме точката.

**КВОРУМ – 48. С 47 „за“, 0 „против“ и 1 „въздържали се“ се прие**

**РЕШЕНИЕ № 19**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 от ЗОС, чл. 8, ал. 1, ал. 9 от ЗОС, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №40/20.07.2023 г. на КОС, Общинският съвет реши:

1.Допълва годишната програмаза управление и разпореждане с имоти общинска собственост за 2023 г. с продажбана земеделска земя, представляваща поземлен имот с

идентификатор 65348.14.1 по Кадастралната карта и кадастралните регистри на с. Сандрово, Община Русе, Област Русе, с площ от 640 кв.м., находящ се в землището на

село Сандрово, Община Русе, местност „Лозята“, трайно предназначение на територията: Земеделска, начин на трайно ползване: Лозе, пета категория при неполивни условия, предмет на Акт №10822/30.05.2023 г. за частна общинска собственост, вписан под №85, том 17, ДВР 6340, н.д. 3455, вх. рег. №6533 от 05.06.2023 г. по описа на Служба по вписванията – град Русе, с прогнозен приход от продажбата в размер на **1 040,00 лв.** (хиляда и четиридесет лева), без дължими данъци и такси.

2.Дава съгласие за откриване процедура за провеждане на публичен търг с явно наддаване за продажбана земеделска земя, представляваща поземлен имот с идентификатор 65348.14.1 по Кадастралната карта и кадастралните регистри на с. Сандрово, Община Русе, Област Русе, с площ от 640 кв.м., находящ се в землището на село Сандрово, Община Русе, местност „Лозята“, трайно предназначение на територията: Земеделска, начин на трайно ползване: Лозе, пета категория при неполивни условия, предмет на Акт №10822/30.05.2023 г. за частна общинска собственост, вписан под №85, том 17, ДВР 6340, н.д. 3455, вх. рег. №6533 от 05.06.2023 г. по описа на Служба по вписванията – град Русе, с начална тръжна продажна цена на **1 040,00 лв.** (хиляда и четиридесет лева), без дължими данъци и такси.

Дължимите данъци и такси да се определят след провеждане на търга и са за сметка на спечелилия търга участник – купувач.

30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 9**

**К.л. № 27 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в землището на гр. Русе, Община Русе, местност „ДЗС-птичарника“**

 **Акад. Христо Белоев:** Госпожа Стефанова.

 **Г-жа Златомира Стефанова:** Уважаеми общински съветници, поддържаме точката, както е внесена с положително становище на Комисия общинска собственост. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 20**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2023 г.“ с продажбата на общински поземлен имот, представляващ поземлен имот с идентификатор 63427.167.113 по кадастралната карта и кадастралните регистри на гр. Русе, Община Русе, Област Русе, с площ 1739 кв.м., в землището на гр. Русе, Община Русе, местност „ДЗС-птичарника“, с трайно предназначение на територията: Земеделска, с начин на трайно ползване: За земеделски труд и отдих (съгласно §4 от Предходни и заключителни разпоредби на Закона за собствеността и ползването на земеделски земи), граници и съседни имоти: 63427.167.112, 63427.167.253, 63427.313.7, 63427.313.38, 63427.313.39. За имота е съставен Акт за частна общинска собственост №9422/30.09.2019 г., вписан под №75, том 33, н. д. 6776, д.в.р. 12612, вх. №12865 от 02.10.2019 г. по описа на Службата по вписвания - Русе, с прогнозен приход от продажбата в размер 20 306,00 лева (двадесет хиляди триста и шест лева), без данъци и такси.

 2. Дава съгласие за продажба чрез публичен търг с явно наддаване на следния общински поземлен имот, представляващ поземлен имот с идентификатор 63427.167.113 по кадастралната карта и кадастралните регистри на гр. Русе, Община Русе, Област Русе, с площ 1739 кв.м., в землището на гр. Русе, Община Русе, местност „ДЗС-птичарника“, с трайно предназначение на територията: Земеделска, с начин на трайно ползване: За земеделски труд и отдих (съгласно §4 от Предходни и заключителни разпоредби на Закона за собствеността и ползването на земеделски земи), граници и съседни имоти: 63427.167.112, 63427.167.253, 63427.313.7, 63427.313.38, 63427.313.39. За имота е съставен Акт за частна общинска собственост №9422/30.09.2019 г., вписан под №75, том 33, н. д. 6776, д.в.р. 12612, вх. №12865 от 02.10.2019 г. по описа на Службата по вписвания - Русе, с начална тръжна продажна цена в размер на 20 306,00 лева (двадесет хиляди триста и шест лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 10**

**К.л. № 28 Изменение на Решение № 1418, прието от Общински съвет – Русе, по Протокол № 50 / 13.07.2023 г.**

 **Акад. Христо Белоев:** Той материала е постъпил. Изказвания не виждаме, гласуваме точката.

**КВОРУМ – 46. С 37 „за“, 0 „против“ и 9 „въздържали се“ се прие**

**РЕШЕНИЕ № 21**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация (ЗМСМА), чл. 8, ал. 1, чл. 35, ал. 1 от Закона за общинската собственост (ЗОС), чл. 46, ал. 1 и чл. 50, ал. 2, т. 10 от Наредба № 1, на Общински съвет – Русе, за общинската собственост, Общински съвет – Русе реши:

Изменя Решение № 1418, прието от Общински съвет – Русе, с Протокол № 50/13.07.2023 г., като след посочените правни основания, същото придобива следната нова редакция:

 1. Дава съгласие за продажба, чрез публичен търг с явно наддаване, на демонтирани части от контактната мрежа в следствие от изпълнението на строеж „Рехабилитация на тролейбусната инфраструктура – стълбове и контактна мрежа“ по проект „Интегрирана система за градски транспорт на град Русе“, представляващи:

 - проводници – контакти R100, от материал - мед, с тегло – 26 460 кг, и

 - стрелки – изолатори и кръстовки, от смесен материал – желязо, месинг, мед, с тегло – 7640 кг,

при начална тръжна продажна цена за всички продавани вещи – 287 214,40 лв. (Двеста осемдесет и седем хиляди двеста и четиринадесет лева и четиридесет стотинки), без включени дължими данъци и такси, които са за сметка на спечелилия тръжната процедура участник.

 2. Като тръжни условия, по смисъла на чл. 50, ал. 2, т. 10 от Наредба № 1, на Общински съвет – Русе, за общинската собственост, при провеждане на тръжната процедура по т. 1 от настоящото решение, да бъде установено, че:

 2.1. Вещите, посочени по-горе, се продават заедно, изцяло;

 2.2. Продажната цена, достигната на публичния търг с явно наддаване, предложена от спечелилият тръжната процедура участник, се дължи от същия преди сключване на договора за покупко-продажба, в 2-месечния срок по чл. 68, ал. 3 от Наредба № 1, на Общински съвет – Русе, за общинската собственост;

 2.3. Приемо-предаването на продаваните вещи по т. 1 от настоящото решение, да се извърши след претегляне на продаваните вещи на технически изправен кантар, преминал необходимите метрологични и технически проверки, в присъствието на представители на продавача Община Русе. Към екземплярите от подписния от страните приемо-предавателният протокол да бъдат приложени издадените кантарни бележки за извършеното претегляне, отразяващи общото тегло на продадените вещи, по видове. Всички разходи за товарене, транспортиране и теглене на продаваните вещи до кантара, и до мястото за разтоварване, избрано от купувача, са за сметка на купувача.

**Точка 11**

**К.л. № 29 Промяна на начина на трайно ползване на земеделски земи – публична общинска собственост, намиращи се в местността „Кабаклъка“, землище на град Русе, от „пасище“ в „ За селскостопански, горски, ведомствен път “**

 **Г-жа Златомира Стефанова:** Благодаря, господин Председател. На комисиите подробно докладвахме тази точка, която е свързана с предоставяне на пътен достъп на заявителя. Благодаря.

 **Акад. Христо Белоев:** Благодаря. Няма заявки за изказване. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 22**

 На основание чл. 21, ал.1, т. 8 и чл. 21, ал. 2 от ЗМСМА, чл. 8, ал. 1 от ЗОС, във връзка с чл.78а, ал. 1 от ППЗСПЗЗ, Общинският съвет реши:

Дава съгласие за промяна начина на трайно ползване на поземлен имот с идентификатор 63427.146.238 по кадастралната карта и кадастралните регистри на град Русе, целият с площ от 661 кв.м., в землището на град Русе, местност "КАБАКЛЪКА", трайно предназначение на територията: Земеделска, от „Пасище“ в „За селскостопански, горски, ведомствен път“.

**Точка 12**

**К.л. № 30 Запазване предназначението на земеделска територия на ПИ 63427.182.34 и ПИ 63427.182.36, в землището на град Русе, община Русе, област Русе, местност „Над линията“ за изграждане на обект: „Два нови корпуса за домуващи в Дом за пълнолетни лица с деменция „Приста“**

 **Акад. Христо Белоев:** Заповядайте, госпожа Стефанова.

 **Г-жа Златомира Стефанова:** Благодаря, господин Председател. Също на комисиите подробно обяснихме необходимостта тази точка да се предложи на общинския съвет, във връзка с изискването на държавата за по-хуманни условия в социалните домове и домовете за стари хора. Затова бихме искали да я подкрепите, да остане в този вид земеделска земя, за да може да бъде след това по-лесно разпореждането. Благодаря.

 **Акад. Христо Белоев:** Благодаря. Заявки за изказване няма. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 23**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 от ЗОС и чл. 84, ал. 1 от Закона за горите, Общинският съвет реши:

Поземлен имот с идентификатор № 63427.182.34 по Кадастралната карта и кадастралните регистри на град Русе, община Русе, област Русе, одобрени със Заповед РД-18-91/15.12.2007г. на Изпълнителен директор на АГКК, с адрес: гр. Русе, местност „Над линията“, с площ: 5082 кв.м, трайно предназначение на територията: Земеделска, с начин на трайно ползване „За санаториум, балнеосанаториум, профилакториум“, категория на земята: пета, предмет на АЧОС № 9743/13.05.2020г., вписан в Службата по вписвания – гр. Русе към Агенция по вписванията и Поземлен имот с идентификатор № 63427.182.36 по Кадастралната карта и кадастралните регистри на град Русе, община Русе, област Русе, одобрени със Заповед РД-18-91/15.12.2007г. на Изпълнителен директор на АГКК, с адрес: гр. Русе, местност „Над линията“, с площ: 5175 кв.м, трайно предназначение на територията: Земеделска, с начин на трайно ползване „За санаториум, балнеосанаториум, профилакториум“, категория на земята: пета, предмет на АЧОС № 9744/13.05.2020г., вписан в Службата по вписвания – гр. Русе към Агенция по вписванията да запазят предназначението си като земеделска територия и същото да не бъде променяно в горска територия спрямо посочените имоти.

**Точка 13**

**К.л. № 31 Даряване в полза на Областна дирекция на МВР гр. Русе, на движими вещи – 2 бр. употребявани автомобили, необходими за нуждите на Териториална полиция и Детски педагогически стаи**

 **Акад. Христо Белоев:** Госпожа Стефанова.

 **Г-жа Златомира Стефанова:** Благодаря, господин Председател. Това е по заявката на Областна дирекция на МВР. Те биха искали да дарим автомобилите, за да могат да се оборудват, да им се сложат необходимите звукови сигнали и идентификация. Благодаря.

 **Акад. Христо Белоев:** Благодаря. Няма. Калин Иванов. Грешка, добре. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 24**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал.1 и чл. 34, ал. 4 от ЗОС, чл. 249, ал. 9, т.1 от ЗМВР и чл.26, ал. 2, т.4 и чл.46, ал.8 от Наредба №1 за общинската собственост на Общински съвет – Русе, Общински съвет – Русе реши:

1. Дава съгласие да се дарят на ОБЛАСТНА ДИРЕКЦИЯ НА МВР – РУСЕ, БУЛСТАТ 129009895, с адрес на управление Община Русе, гр. Русе, бул. „Генерал Скобелев“ №49, движими вещи – частна общинска собственост – 2 бр. употребявани леки автомобили, както следва:

1. Лек автомобил PEUGEOT 301

NEW ALLURE 1,5 e-HDI 102 BVM6 EURO 6.2

Шаси: VF3DDYHYSJJ826403

Двигател: 10Q3BF0147163

ДКН: CB8552HB,

2. Лек автомобил PEUGEOT 301

NEW ALLURE 1,5 BlueHDI 102 BVM6 EURO 6

Шаси: VF3DDYHYSKJ816366

Двигател: 10Q3BF0543673

ДКН: CB4163PB

**Точка 14**

**К.л. № 32 Предоставяне безвъзмездно в полза на Политическа партия „Движение Да, България“ за ползване на свободни нежилищни помещения – частна общинска собственост**

 **Акад. Христо Белоев:** Госпожа Стефанова.

 **Г-жа Златомира Стефанова:** Благодаря, господин Председател. Постъпило е заявление за безвъзмездно предоставяне на такъв имот от „Движение Да, България“. Предлагаме имотът, който е на улица „Райко Даскалов“, етаж 2, 17 квадрата. Благодаря.

 **Акад. Христо Белоев:** Благодаря. Няма заявки за изказване. Гласуваме точката.

**КВОРУМ – 47. С 43 „за“, 1 „против“ и 3 „въздържали се“ се прие**

**РЕШЕНИЕ № 25**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 31, ал. 1 и ал. 3, от Закона за политическите партии, чл. 11, ал. 2 и чл. 14, ал. 4 от Закона за общинската собственост, чл. 15, ал. 1 от Наредба №1 за общинската собственост на Общински съвет – Русе, съобразно резултатите от проведените на 02 април 2023 г. избори за народни представители за Четиридесет и деветото Народно събрание на Република България, обективирани в Решение №1896-НС/06.04.2023 г. на Централната избирателна комисия, Общински съвет - Русе реши:

Дава съгласие да се предостави безвъзмездно на политическа партия „ДВИЖЕНИЕ ДА, БЪЛГАРИЯ“, БУЛСТАТ: 177151578, със седалище гр. София, район „Слатина“, ул. „Едисон“ №33А, етаж партер, офис 4 и 5, и адрес на управление гр. София, район „Средец“, ул. „Драган Цанков“ №12-16, за нуждите на Общинското ръководство на партията за клуб, със срок до края на мандата на действащото Четиридесет и девето Народно събрание на Република България, офис №305 с площ от 17 кв.м., представляващ част от второ ниво на самостоятелен обект в сграда с идентификатор 63427.2.1503.1.5 по Кадастралната карта и кадастралните регистри на гр. Русе, цялото с площ от 350,70 кв.м., с предназначение: За офис, брой нива на обекта: 2, с административен адрес гр. Русе, ул. „Райко Даскалов“ №2, ет. 2, който самостоятелен обект се намира в сграда с идентификатор 63427.2.1503.1, разположена в поземлен имот с идентификатор 63427.2.1503, предмет на АЧОС №8164/14.03.2017 г.

 Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 15**

**К.л. № 36 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“, ул. „Церова гора“ №3**

 **Акад. Христо Белоев:** Госпожа Стефанова.

 **Г-жа Златомира Стефанова:** Благодаря, господин Председател. Поддържаме точката, уважаеми общински съветници, като тъй като част от сградите на заявителя нямат строителни книжа, той е предупреден. Ще бъде проведен публичен търг с явно наддаване по член 35, алинея 1. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 26**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и т.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2023 г.“ с продажбата на поземлен имот (ПИ) с идентификатор 63427.11.23 по кадастралната карта и кадастралните регистри (КККР) на гр. Русе, Община Русе, Област Русе с площ 549 кв.м., намиращ се в гр. Русе, кв. „ДЗС“, ул. „Церова гора“ №3, с трайно предназначение на територията: Урбанизирана, с начин на трайно ползване: Ниско застрояване (до 10 м.), при граници и съседни имоти: 63427.11.26, 63427.11.30, 63427.11.31, 63427.11.24, 63427.11.196, 63427.11.22, 63427.11.21. За имота е съставен Акт за частна общинска собственост №7395/23.02.2015 г., вписан под №167, том 6, н.д. 1159, д.в.р. 2400, вх. №2399 от 06.03.2015 г. по описа на Службата по вписвания - Русе, с прогнозен приход от продажбата в размер 18 415,00 лева (осемнадесет хиляди четиристотин и петнадесет лева), без данъци и такси.

 2. Дава съгласие за продажба чрез публичен търг с явно наддаване на общински ПИ с идентификатор 63427.11.23 по кадастралната карта и кадастралните регистри (КККР) на гр. Русе, Община Русе, Област Русе с площ 549 кв.м., намиращ се в гр. Русе, кв. „ДЗС“, ул. „Церова гора“ №3, с трайно предназначение на територията: Урбанизирана, с начин на трайно ползване: Ниско застрояване (до 10 м.), при граници и съседни имоти: 63427.11.26, 63427.11.30, 63427.11.31, 63427.11.24, 63427.11.196, 63427.11.22, 63427.11.21. За имота е съставен Акт за частна общинска собственост №7395/23.02.2015 г., вписан под №167, том 6, н.д. 1159, д.в.р. 2400, вх. №2399 от 06.03.2015 г. по описа на Службата по вписвания - Русе, с начална тръжна продажна цена в размер на 18 415,00 лева (осемнадесет хиляди четиристотин и петнадесет лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 16**

**К.л. № 6 Отдаване под наем на имот - частна общинска собственост, за клуб на Сдружение „Съюз на Математиците в България“**

 **Г-жа Златомира Стефанова:** Благодаря, господин Председател. Уважаеми общински съветници, както знаете с решение на общинския съвет, съгласно член 14, алинея 6 от Закона за общинската собственост, може да бъде отдадено помещението без търг или конкурс. Сдружението ползва описаният имот, поддържа го, развива дейност, така че предлагаме да подкрепите за срок от 10 години. Благодаря.

 **Акад. Христо Белоев:** Благодаря, няма… Гласуваме точката.

**КВОРУМ – 50. С 49 „за“, 0 „против“ и 1 „въздържал се“ се прие**

**РЕШЕНИЕ № 27**

 На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от десет години, като клуб, на Сдружение ,,Съюз на математиците в България“, ЕИК 000704509, помещение, представляващо част, с полезна площ 86,00 кв. м, от самостоятелен обект в сграда с идентификатор по КККР на гр. Русе 63427.1.163.2.136, със застроена площ на самостоятелния обект 237,27 кв. м, с предназначение за учебна дейност, брой нива на обекта – едно, разположен в сграда многофамилна жилищна сграда с идентификатор по КККР на гр. Русе 63427.1.163.2, находяща се в поземлен имот с идентификатор 63427.1.163, с административен адрес гр. Русе, кв. Възраждане, ул. Плиска № 4, ет. 0, предмет на АЧОС №10919 от 28.11.2023 г., срещу заплащане на месечна наемна цена в размер на 73,00 лв. ( седемдесет и три лева) без включен ДДС.

Решението подлежи на оспорване чрез Общински съвет- Русе пред Административен съд Русе в 14 - дневен срок от съобщаването.

**Точка 17**

**К.л. № 7 Отдаване под наем на имот - частна общинска собственост, за клуб на Сдружение „Дунавско сияние“**

 **Акад. Христо Белоев:** Госпожа Стефанова.

 **Г-жа Златомира Стефанова:** Уважаеми общински съветници, поддържаме точката да бъде отдадено помещението на Сдружение „Дунавско сияние“. Както повечето от вас знаят, те се занимават изключително с хора в неравностойно положение. Предложението е за 5 години. Благодаря.

 **Акад. Христо Белоев:** Благодаря. Няма заявки за изказване. Гласуваме точката.

**КВОРУМ – 50. С 48 „за“, 0 „против“ и 2 „въздържали се“ се прие**

#  **РЕШЕНИЕ № 28**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като клуб, на Сдружение ,,Дунавско сияние“, ЕИК 176854495, част, представляваща стая №4, с площ 25,00 кв. м, от самостоятелен обект в сграда с идентификатор по КККР на гр. Русе 63427.2.4316.3.2, , със застроена площ на целия самостоятелен обект 220,00 кв.м, с предназначение на самостоятелния обект - за обслужваща дейност за битови услуги, брой нива на обекта- едно, намиращ се в сграда №3, разположена в поземлен имот с идентификатор по КККР на гр. Русе 63427.2.4316 с административен адрес: гр. Русе, ул. „Боримечка“ №43, ет.2, предмет на Акт №10283 за поправка на АЧОС №7503 от 05.10.2015 г., срещу заплащане на месечна наемна цена в размер на 21,00 лв. (двадесет и един лева) без включен ДДС.

 Решението подлежи на оспорване чрез Общински съвет- Русе пред Административен съд Русе в 14 - дневен срок от съобщаването.

**Точка 18**

**К.л. № 8 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ**

 **Акад. Христо Белоев:** Госпожа Стефанова.

 **Г-жа Златомира Стефанова:** Благодаря, господин Председател. Уважаеми общински съветници, това е стандартна процедура за отдаване под наем терени в публична общинска собственост. Така че, тук става въпрос за… Само една секунда. Това са за пощенските станции, извинете. Имаме всъщност 10 точки, като 2 от тях са разположени на публична общинска собственост. Затова е необходимо решение на общинския съвет. Благодаря.

 **Акад. Христо Белоев:** Благодаря. Няма заявки за изказване. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 29**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2, ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 30.2, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от седем години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост, за поставяне на преместваем обект – автоматична пощенска кутия, с размери 2,20/ 0,70 м., с площ от 1,54 кв. м, находящ се в гр. Русе, ж. к. „Здравец-изток“, ул. „Измаил“ №4, в близост до ограда на детска градина, ПИ 63427.7.365, Позиция №2302, с начална тръжна месечна наемна цена – 86,00 лв. (Осемдесет и шест лева) без включен ДДС.

2. Част от терен – публична общинска собственост, за поставяне на преместваем обект – автоматична пощенска кутия, с размери 2,20/ 0,70 м., с площ от 1,54 кв. м, находящ се в гр. Русе, по ул. „Независимост“в близост до спирка на градски транспорт №116, ПИ 63427.2.1615, Позиция №2310, с начална тръжна месечна наемна цена – 86,00 лв. (Осемдесет и шест лева) без включен ДДС.

**Точка 19**

**К.л. № 9 Провеждане на процедура по чл. 39, ал. 4 от Закона за общинската собственост**

 **Акад. Христо Белоев:** Госпожа Стефанова.

 **Г-жа Златомира Стефанова:** Отново аз ще докладвам. Уважаеми общински съветници, във връзка с провеждането на мартенския базар винаги предлагаме решение на общинския съвет. Постъпилите заявления за безвъзмездно ползване на къщички, определени са 4 къщички. Има 7 броя заявления постъпили, които ще бъдат по график. Самите заявления са ви описани в контролния лист. Поддържаме точката. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 30**

 На основание чл. 21, ал. 1, т. 8, във връзка с чл. 21, ал. 2 от ЗМСМА; чл. 39, ал. 4 от Закона за общинската собственост; във връзка чл. 44, ал. 4 от Наредба №1 на Общинския съвет за общинската собственост, Общински съвет – Русе реши:

 1. Дава съгласие да се учреди безвъзмездно право на ползване за периода от 25.02.2024 г. до 03.03.2024 г. включително, за срок от осем календарни дни, в полза на Сдружение “Развитие на социалния капитал“, ЕИК 177003362, спрямо преместваем обект - частна общинска собственост - павилион №31 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 11.10.2023 г. и Разрешение за поставяне №329 от 11.10.2023 г. на Главния архитект на Община Русе;

 2. Дава съгласие да се учреди безвъзмездно право на ползване за периода от 18.02.2024 г. до 24.02.2024 г. включително, за срок от седем календарни дни, в полза на Сдружение „Дунавско сияние“, ЕИК 176854495, спрямо преместваем обект - частна общинска собственост - павилион №31 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 11.10.2023 г. и Разрешение за поставяне №329 от 11.10.2023 г. на Главния архитект на Община Русе.

 3. Дава съгласие да се учреди безвъзмездно право на ползване за периода от 24.02.2024 г. до 03.03.2024 г. включително, за срок от девет календарни дни, в полза на Сдружение „Български червен кръст”, ЕИК 000703415, за нуждите на Областен съвет на български червен кръст – Русе, спрямо преместваем обект - частна общинска собственост - павилион №33 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 11.10.2023 г. и Разрешение за поставяне №329 от 11.10.2023 г. на Главния архитект на Община Русе.

 4. Дава съгласие да се учреди безвъзмездно право на ползване за периода от 19.02.2024 г. до 01.03.2024 г. включително, за срок от дванадесет календарни дни, в полза на Сдружение „Дете и пространство“, ЕИК 131333228, спрямо преместваем обект - частна общинска собственост - павилион №34 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 11.10.2023 г. и Разрешение за поставяне №329 от 11.10.2023 г. на Главния архитект на Община Русе.

 5. Дава съгласие да се учреди безвъзмездно право на ползване за периода от 12.02.2024 г. до 23.02.2024 г. включително, за срок от дванадесет календарни дни, в полза на Народно читалище „Ново начало – 2021“, ЕИК 206648600, спрямо преместваем обект - павилион №32 за търговска дейност частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 11.10.2023 г. и Разрешение за поставяне №329 от 11.10.2023 г. на Главния архитект на Община Русе.

 6. Дава съгласие да се учреди безвъзмездно право на ползване за периода от 24.02.2024 г. до 05.03.2024 г. включително, за срок от единадесет календарни дни, в полза на Сдружение „Германо-Българска Помощ за Животните“, ЕИК 124607497, спрямо преместваем обект - павилион №32 за търговска дейност частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 11.10.2023 г. и Разрешение за поставяне №329 от 11.10.2023 г. на Главния архитект на Община Русе.

 7. Дава съгласие да се учреди безвъзмездно право на ползване за периода от 17.02.2024 г. до 23.02.2024 г. включително, за срок от седем календарни дни, в полза на Сдружение „Спелео клуб „Академик“ – Русе“, ЕИК 205667220, спрямо преместваем обект - павилион №33 за търговска дейност частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 11.10.2023 г. и Разрешение за поставяне №329 от 11.10.2023 г. на Главния архитект на Община Русе.

**Точка 20**

**К.л. № 10 Поправка на очевидна фактическа грешка, допусната в Решение №1463, прието с Протокол №52 от 21.09.2023 г. на Общински съвет – Русе**

 **Акад. Христо Белоев:** Госпожа Стефанова.

 **Г-жа Златомира Стефанова:** Уважаеми общински съветници, допусната е наистина грешка в Решение 1463, прието с Протокол 52/21.09.2023 г. на Общински съвет – Русе. Текста „с начална тръжна месечна наемна цена 72 лева, без включен ДДС“ да се чете „с начална тръжна наемна цена 290 лева, без включен ДДС“. В останалата част решението е коректно. Благодаря.

 **Акад. Христо Белоев:** Благодаря. Няма заявки за изказване. Гласуваме точката. Да, момент. Малко ще изчакаме, да. Гласуваме, стартирана е системата.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 31**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2, ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, чл. 62, ал. 2 от Административнопроцесуалния кодекс (АПК), Общински съвет - Русе реши:

Поправя допусната очевидна фактическа грешка в т. 8 от Решение №1463, прието с Протокол №52 от 21.09.2023 г. на Общински съвет – Русе, относно определяне на месечна наемна цена, за отдаване под наем за срок от пет години, на част от терен – публична общинска собственост, за поставяне на преместваем обект – павилион за търговска дейност, с площ от 75,57 кв. м, находящ се в гр. Русе, ж. к. "Дружба-3", ул. "Даме Груев", до бл. №6, т. 103 от Общата схема за поставяне на преместваеми обекти на територията на гр. Русе, като текста “………… с начална тръжна месечна наемна цена в размер на 72,00 лв. (Седемдесет и два лева) без включен ДДС“, да се чете “…………с начална тръжна месечна наемна цена в размер на 290,00 лв. (Двеста и деветдесет лева) без включен ДДС“.

В останалата си част Решение №1463, прието с Протокол №52 от 21.09.2023 г. на Общински съвет – Русе остава непроменено.

Решението подлежи на обжалване в 14 (четиринадесет) дневен срок от съобщаването му, чрез Общински съвет – Русе, по реда на Административнопроцесуалния кодекс (АПК), пред Административен съд – Русе.

**Точка 21**

**К.л. № 33 Приемане на Общинска програма на мерките за закрила на деца с изявени дарби за 2023 г.**

 **Акад. Христо Белоев:** Господин Енчев.

 **Г-н Енчо Енчев:** Уважаеми общински съветници, поддържаме направеното предложение за приемане на Общинска програма на мерките за закрила на деца с изявени дарби за 2023 година. Междувременно след внасяне на основното предложение в общинския съвет, получихме едно предложение от родител, което оформи в допълнение към предложението на общинския съвет за включване на допълнителни математически състезания. Това предложение беше разгледано на Комисия по образование и там постигнахме съгласие да бъде включено великденското математическо състезание. Но там на Комисията по образование дискутирахме, че някак си трябва да въведем правила и да регулираме цялостния този процес, защото утре вдругиден могат още 5 родители да започнат да отправят предложения за промени и така нататък. Така че, предстои да подготвим правила към програмата и да извършим един допълнителен преглед на Раздел 2 на всички онези състезания, които са описани в програмата. Тук искам да обърна вашето внимание за една фактическа грешка. На страница 8, Точка 3 „Състезания и конкурси в областта на науката регионални“, Великденско състезание по информатика и информационни технологии. Там е написано 1-8 клас, но вдясно в графата 9 възрастови групи, групите са 8 и са от 1 до 8 клас. Затова ви моля да коригираме това. Осем възрастови групи.

 **Акад. Христо Белоев:** Добре. Благодаря. Росица Георгиева, изказване.

 **Г-жа Росица Георгиева:** Уважаеми господин Председател, уважаеми господин Кмет, уважаеми колеги общински съветници. Във връзка с допълнението, което е постъпило от родител за допълване на великденското математическо състезание, имам следните съображения. Не съм против, но искам да предложа нещо, което в момента за гласуване. Родителят има дете в 3 клас. Поради тази причина предлага възрастовата група 1-4. Великденското математическо състезание, както и Коледното математическо състезание, за което участниците победители се награждават днес и още вчера започнаха да ни звънят родители, защо коледното няма да бъде включено. И нашите опасения вече напълно се оправдаха. Се провежда по инициатива на Съюза на математиците в България в цялата страна. То не е състезание, което е предложение на регионалната структура на Съюза на математиците в България и в това няма нищо лошо. Направих преглед на състезанието, което се провежда от 2008 година до 2019 година във възрастовата група 1-12 клас. Предвид ковид ситуацията, в момента състезанието е 1-7 клас, като Съюза на математиците в България има свободата всяка година да включва различна възрастова група, да увеличава или не. Тъй като към момента то се провежда 1-7 клас, предлагам в общинската програма за мерките да не бъдат включвани само 1-4, а да бъде включена цялата възрастова група, както сме го направили за останалите състезания. Това е едното и второто, при този преглед, който ще се направи и правилата, предлагам наистина в изискването регионални да се дадат от комисията, която е от специалисти, наистина такива регионални състезания, както Математическото състезание „Паисий Хилендарски“. Не знам дали знаете, но то си е предложение на Съюза на математиците в русенската ни секция, както и Великденското състезание по информатика и информационни технологии, което е на Центъра за подкрепа на личностното развитие. Благодаря.

 **Акад. Христо Белоев:** Благодаря. Господин Енчев.

 **Г-н Енчо Енчев:** Приемаме предложението. Ние го изговорихме и в комисията. Може би е трябвало, когато от Центъра за ученическо научно-техническо творчество или от Съюза на математиците, когато са създавали предложенията за включване в общинската програма, още тогава да бъде направено такова предложение. Приемаме го. Имаме и достатъчно финансов ресурс за това, така че проблем няма.

 **Акад. Христо Белоев:** Благодаря. Няма други заявки за изказване. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 32**

 На основание чл. 21, ал. 1, т. 12 и ал. 2 във връзка с чл. 17, ал. 1, т. 3 от ЗМСМА, във вр. с чл. 12, ал. 2 от Наредбата за условията и реда за осъществяване на закрила на деца с изявени дарби, приета с ПМС №298/17.12.2003 г. (посл. изм. с ДВ бр. 102 от 23.12.2022 г.) Общински съвет – Русе реши:

Приема Общинска програма на мерките за закрила на деца с изявени дарби за 2023 г., (Приложение 1, неразделна част от настоящето решение).

**Точка 22**

**К.л. № 34 Одобряване на партньорско споразумение за реализиране на Проект BG BG05SFPR003-1.006 „Детска кухня“ по процедура за директно предоставяне на безвъзмездна финансова помощ по процедура BG05SFPR003-1.006 „Детска кухня“ по Програмата за храни и основно материално подпомагане 2021 – 2027 г.**

 **Акад. Христо Белоев:** Господин Енчев.

 **Г-н Енчо Енчев:** Благодаря, господин Председателю. Уважаеми общински съветници, моля да ми позволите да кажа няколко изречения повече, анонсирайки настоящата точка, защото е важно нашите съграждани да научат за това, което ние в момента предприемаме. Националното сдружение на общините в Република България отправи предложение към общината за участие като партньор на Агенцията за социално подпомагане в реализиране на процедура за изпълнение на дейностите по Проект „Детска кухня“ по Програма за храни и основно материално подпомагане 2021-2027 година, съфинансирана от Европейския социален фонд. Целта на проекта е осигуряване на здравословно и пълноценно хранене на деца от 10-месечна възраст до 3-годишна възраст, допълнено със специфично съпътстваща подкрепа за социално приобщаване и преодоляване на последиците от бедността. Основната целева група за подпомагане с ваучери за детски кухни са деца и семейства без доходи или с ниски доходи, които не са или са затруднени да осигурят здравословно и пълноценно хранене. Самотни родители с ниски доходи или приемни семейства. Община Русе ще участва като партньор на Агенцията за социално подпомагане за реализиране на дейностите, като нашия ангажимент ще е да изготвим до 80 обяда дневно за тези малки деца. Техния ангажимент ще бъде да изготвят списъка за хората, които ще получат купони, за да получат храната. Благодаря ви за вниманието. Предлагам да подкрепите проекта за решение.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 47. С 47 „за“, 0 „против“ и 0 „въздържали се“ се прие**

**РЕШЕНИЕ № 33**

 На основание чл. 21, ал. 2, във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация, Общински съвет – Русе реши:

Одобрява подписаното партньорско споразумение между община Русе и Агенцията за социално подпомагане за реализиране на Проект BG BG05SFPR003-1.006 „Детска кухня“ по процедура за директно предоставяне на безвъзмездна финансова помощ по процедура BG05SFPR003-1.006 „Детска кухня“ по Програмата за храни и основно материално подпомагане 2021 – 2027 г.

**Точка 23**

**К.л. № 37 Корекция на бюджета на Община Русе за 2023 г.**

 **Акад. Христо Белоев:** Госпожа Пенева.

 **Г-жа Емилия Пенева:** Уважаеми дами и господа общински съветници, това е предложението за корекция на бюджета последно за бюджетната 2023 година. В своята същност то представлява въвеждането на нови обекти в инвестиционната програма. Предложенията са от ръководители на бюджетни звена, в по-голямата си част в държавните дейности. Единствено в Точка 6 имаме дофинансиране на Професионалната гимназия по дървообработване „Йосиф Вондрак“. Това се налага поради факта, че през новата учебна година училището е привлякло 28 ученици и е формирало една допълнителна паралелка. В тази връзка дофинансираме училището, а от следващата бюджетна година училището на база на броя на учениците ще получи държавния стандарт за 2024 година.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 46. С 44 „за“, 0 „против“ и 2 „въздържали се“ се прие**

**РЕШЕНИЕ № 34**

 На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет – Русе реши:

**I. Разходи – държавни дейности**

ФУНКЦИЯ „Образование“

Дейност 311 „Детски градини“

ДГ „Снежанка“

§1016 „Вода, горива и енергия“ - 8 956 лв.

§5203„Придобиване на друго оборудване, машини и съоръжения“ +8 956 лв.

Обект: „Климатик инверторен 24 000 BTU – 4бр. за ДГ „Снежанка“

**Всичко за дейност: 0 лв.**

Дейност 338 „Ресурсно подпомагане“

ДГ „Снежанка“

§101 „Заплати и възнаграждения на персонала нает по - 5 232 лв.

трудови правоотношения“

§5203„Придобиване на друго оборудване, машини и съоръжения“ +5 232 лв.

Обект „Система за видеонаблюдение в ДГ „Снежанка“-гр. Русе,

 ул. „Илинден №5“ +5 232 лв.

**Всичко за дейност: 0 лв.**

**Всичко за функция: 0 лв.**

ФУНКЦИЯ „Социално осигуряване, подпомагане и грижи“

Дейност 529 „Кризисен център“

§1015 „Материали“ - 1 500 лв.

§5301 „Придобиване на програмни продукти и лицензи + 1 500 лв.

за програмни продукти“

Обект: Програмен продукт „Управление на столове и кухни“ + 1 500 лв.,

средствата се осигуряват от §1015 „Материали“ на същата дейност.

**Всичко за дейност: 0 лв.**

Дейност 541 „Домове за възрастни хора с увреждания“

§1030 „Текущ ремонт“ -36 000 лв.

§51-00 „Основен ремонт на дълготрайни материални активи“ +72 000 лв.

Oбект: „Проектиране и изграждане на топла връзка между две сгради

на ДПЛФУ „Милосърдие“ и козирка на входа на новата сграда“

/било:63000лв.; става 135000лв./+72 000 лв.

§5203„Придобиване на друго оборудване, машини и съоръжения“ - 36 000 лв.

Обект: „Автономна соларна система 10000 W с 16 бр. 200 АH GEL

акумулатори за ДПЛФУ „Милосърдие“ -28 000 лв.

/било:28000лв.; става:0лв./

Обект:„Асансьорна платформа за продукти за ДПЛФУ „Милосърдие“

/било:15000лв.; става:0лв./ -15 000 лв.

Обект: „Пожароизвестителна система за втори етаж на

ДПЛФУ „Милосърдие“ +7 000 лв.

**Всичко за дейност: 0 лв.**

Дейност 561 „Асистентска подкрепа“

§1015 „Материали“ - 12 000 лв.

§5301 „Придобиване на програмни продукти и лицензи + 12 000 лв.

за програмни продукти“

Обект: „Програмен продукт за организация, планиране и отчитане

на социалните услуги“ +12 000 лв.

**Всичко за дейност: 0 лв.**

**Всичко за функция: 0 лв.**

Дейност 739 „Музеи, художествени галерии, паметници на културата

и етнографски комплекси с местен характер“

ОБКИ Художествена галерия-Русе“

§1016 „Разходи за вода, горива и енергия“ - 2 560 лв.

§5201 „Придобиване на компютри и хардуер“ + 2 560 лв.

Обект: „Компютърна система за

ОБКИ Художествена галерия-Русе“+2 560 лв. §

**Всичко за дейност: 0 лв.**

**Всичко за функция: 0 лв.**

**Всичко разходи държавна дейност: 0 лв.**

**II. Разходи – местни дейности**

ФУНКЦИЯ „Разходи некласифицирани в другите функции“

Дейност 998 „Резерв“

§0098 „Резерв за непредвидени и неотложни разходи“ - 26 892 лв.

**Всичко за дейност: - 26 892 лв.**

**Всичко за функция: - 26 892 лв. Всичко разходи местни дейности: -26 892 лв.**

**III. Разходи ДД дофинансирани с общински приходи**

ФУНКЦИЯ „Отбрана и сигурност“

Дейност 282 „Отбранително мобилизационна подготовка, поддържане на

запаси и мощности“

СЗ КООРС

§1030 „Текущ ремонт“ - 7 100 лв.

§5203„Придобиване на друго оборудване, машини и съоръжения“ +7 100 лв.

Обект: „Компютърна система за видеонаблюдение - 1бр. за 2 800 лв.,

става: „Компютърна система за видеонаблюдение – 4 бр.“ за 9 900 лв.

**Всичко за дейност: 0 лв.**

**Всичко за функция: 0 лв.**

ФУНКЦИЯ „Образование“

Дейност 326 „Професионални гимназии и паралелки за професионална подготовка“

ПГДВА „Йосиф Вондрак“-Русе

§1015 „Материали“ +26 892 лв.

**Всичко за дейност: +26 892 лв.**

**Всичко за функция: +26 892 лв.**

ФУНКЦИЯ „Култура, спорт, почивни дейности и религиозно дело“

Дейност 739 „Музеи, художествени галерии, паметници на културата и етнографски

комплекси с местен характер“

РИМ Русе

§1015 „Материали“ - 18 387 лв.

§ 5203 „Придобиване на друго оборудване, машини и съоръжения“ +18 387 лв.

Обект: „Потопяема дренажна помпа“ +1 765 лв.

Обект: „Генератор /бензинов монофазен/“ +1 700 лв.

Обект: „Климатик 12 000 BTU”- 3бр.“ +5 409 лв.

Обект: „Климатик 9 000 BTU” +1 551 лв.

Обект: „Климатик 18 000 BTU -2бр. +5 802 лв.

Обект: „Кондензацонен изсушител с капацитет 45.6l/24h +2 160 лв.

**Всичко за дейност: 0 лв.**

**Всичко за функция: 0 лв.**

**Всичко разходи ДД дофинансирани с общински приходи +26 892 лв.**

**Всичко разходи по бюджета: 0 лв.**

**IV. Корекции в Инвестиционната програма за 2023 г. с целеви средства:**

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става/ | Корекция „+“/“-„ |
| **§5100 „Основен ремонт на дълготрайни материални активи“ Дейност 606 „Изграждане, ремонт и поддържане на улична мрежа“**Обект: „Повдигната пешеходна пътека пред ОУ „Тома Кърджиев“ на ул. „Байкал" | 9270 | 11270 |  |  | +2000 |
| Обект: „Повдигната пешеходна пътека пред СУ „Васил Левски“ на ул. „Гео Милев" |  8640 | 10640 |  |  | +2000 |
| Обект: „Повдигната пешеходна пътека пред ПГСАГ на бул. „Цар Освободител" | 11110 | 13110 |  |  | +2000 |
| **§5206 „Изграждане на инфраструктурни обекти“ Дейност 603 „Водоснабдяване и канализация“**Обект: „Канализационно отклонение и площадкова канализация към гробищен парк "Чародейка" – Русе“ | 6000 | 16014 | 49829 | 49829 | +10014 |
| **604 „Осветление на улици и площади“**Обект: „Електрическо осветление на път RSE1138 в землището на с. Сандрово, община Русе, област Русе“ | 48647 | 32633 |  |  | -16014 |

**Точка 24**

**К.л. № 11 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлени имоти с идентификатори 02796.504.24, 02796.504.25, 02796.504.26, намиращи се в местност „Над село“, в землището на с. Басарбово, община Русе**

 **Акад. Христо Белоев:** Архитект Ениманев.

 **Арх. Иван Ениманев:** Благодаря. Уважаеми господин Председател, уважаеми общински съветници. Съгласно общия устройствен план, поземлените имоти са извън строителните граници на село Басарбово и попадат в зона „Вилна“. Инвестиционните намерения на възложителя са тези 3 имоти да бъдат обединени, като се предвижда ново застрояване определено с ограничителни линии, разположени на 25 метра от републикански път 3-501 и на 4 метра от южната имотна граница, съвпадаща с имотните граници на север и изток. Като се спазват определените параметри плътност до 40%, интензивност до 0.8, озеленяване минимум 50% и максимална кота корниз 7 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 35**

На основание чл. 21, ал. 2 във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-90 от 05.09.2023г. от Ивелин Георгиев Борисов, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатори 02796.504.24, 02796.504.25, 02796.504.26, намиращи се в местност „Над село“, в землището на с. Басарбово, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване опрелено с ограничителни линии на застрояване, разположени на разстояние 25,00 м от Републикански път III-501, на 4.00 м от южната имотна граница и съвпадащи с имотните граници на север и изток.

Да се съобразят изискванията и условията посочени в съгласувателнo писмo с рег. №К-EDN-4572#1 от 02.10.2023 г. на „ЕРП Север“ АД и Рег.№ К-3215#1 от 04.10.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 25**

**К.л. № 12 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.150.764, намиращ се в местност „Караманлийка“, община Русе**

 **Акад. Христо Белоев:** Архитект Ениманев.

 **Арх. Иван Ениманев:** Благодаря. Уважаеми общински съветници, съгласно общия устройствен план имота попада извън строителните граници във вилна зона. С приложената скица-предложение се предвижда ново застрояване определено с ограничителни линии, разположено на 4 метра от имотните граници. В имота има съществуваща сграда, която се запазва като елемент на плана и да се спазват изискванията на Наредба 7 относно застрояването, а именно плътност до 40% интензивност до 0.8, озеленена площ минимум 50% и максимална кота корниз 7 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 36**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-83 от 27.07.2023г. от Кристиана Красимирова Петрова, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.150.764, м-ст „Краманлийка“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване опрелено с ограничителни линии на застрояване, разположени на разстояние 4.00 м от имотните граници. Съществуващата сграда в имота да се запази като елемент на плана.

Да се съобразят изискванията и условията посочени в съгласувателнo писмo с рег. №К-EDN-3948#1 от 17.08.2023 г. на „ЕРП Север“ АД и Рег.№ К-2753#1 от 23.08.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 26**

**К.л. № 13 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 65348.68.174, намиращ се в местност „Люцерните“, с. Сандрово, община Русе**

 **Акад. Христо Белоев:** Архитект Ениманев.

 **Арх. Иван Ениманев:** Уважаеми общински съветници, съгласно общия устройствен план, поземления имот попада извън строителните граници на село Сандрово в предимно производствена зона. С приложената скица-предложение се предвижда ново застрояване определено с ограничителни линии, разположени на разстояние 3 метра от имотните граници, съвпадащи с външните имотни граници. Запазват се всички съществуващи сгради като елемент на плана и да се спазват изискванията като плътност до 80%, интензивност до 2.5 и озеленена площ минимум 20%. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 37**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-91 от 13.09.2023г. от пълномощник Ивелина Валентинова Симеонова на „АГРИКОМ 83“ ЕООД, представлявано от Георги Валентинов Стефанов, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 65348.68.174, намиращ се в местност „Люцерните“, с. Сандрово, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Предимно производствена зона – „Зона (Пп)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване, разположени на разстояние 3,00 м от вътрешните имотни граници и съвпадащи с външните имотни граници. Запазват се всички съществуващи сгради в имота като елемент на плана..

Да се съобразят изискванията и условията посочени в съгласувателнo писмo с рег. №К-EDN-4683#1 от 10.10.2023 г. на „ЕРП Север“ АД и Рег.№ К-3265#1 от 05.10.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 27**

**К.л. № 14 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 51679.170.7, намиращ се в местност „Дрибака“, в землището на с. Николово, община Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Съгласно общия устройствен план поземления имот попада извън строителните граници на село Николово в зона смесена многофункционална, разновидност 2. С приложената скица-предложение се предвижда ново застрояване, определено с ограничителни линии, разположени на разстояние 10 метра от общински път ТРС (не се чува), съвпадащи с външната имотна граница на изток и на разстояние 3 метра от вътрешните имотни граници. Да се спазват застроителните изисквания плътност до 50%, интензивност до 2, озеленена площ минимум 20% и максимална кота корниз 15 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 38**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-96 от 25.09.2023г. от Ивелин Ценков Цветанов, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 51679.170.7, намиращ се в местност „Дрибака“, в землището на с. Николово, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Смесена многофункционална зона – разновидност 2 – „Зона (Смф2)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено с ограничителни линии на застрояване, разположени на разстояние 10,00 м от общински път RSE 1130 Русе-Николово, съвпадащи с външната имотна граница на изток и на разстояние 3,00 метра от вътрешните имотни граници.

Да се съобразят изискванията и условията посочени в съгласувателнo писмo с рег. №К-EDN-4877#1 от 19.10.2023 г. на „ЕРП Север“ АД и Рег.№ К-3412#1 от 17.10.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 28**

**К.л. № 15 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.149.705, намиращ се в местност „Касева чешма“, община Русе**

 **Акад. Христо Белоев:** Ениманев.

 **Арх. Иван Ениманев:** Съгласно общия устройствен план, поземления имот попада извън строителните граници във вилна зона. С приложената скица-предложение се предвижда ново застрояване с ограничителни линии, разположени на разстояние 1 метър от външната имотна граница, на 4 метра от страничните имотни граници, на 6 метра от имотната граница към дъното. Да се спазват изискванията съгласно Наредба 7, плътност до 40%, интензивност до 0.8, озеленена площ минимум 50% и максимална кота корниз 7 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 39**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-84 от 01.08.2023г. от упълномощеното лице - Николета Андреева Добрева-Бориславова, на Теодор Стоянов Желязков и Бояна Кръстева Желязкова, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.149.705, м-ст „Касева чешма“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване опрелено с ограничителни линии на застрояване, разположени на разстояние 1,00 м от външната имотна граница, на 4.00 м от страничните имотни граници и на 6,00 метра от имотната граница към дъното.

Да се съобразят изискванията и условията посочени в съгласувателнo писмo с рег. №К-EDN-4025#1 от 29.08.2023 г. на „ЕРП Север“ АД и Рег.№ К-2815#1 от 23.08.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 29**

**К.л. № 16 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.149.482, намиращ се в местност „Касева чешма“, община Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Уважаеми общински съветници, съгласно общия устройствен план имотът попада извън строителните граници на град Русе в устройствена зона „Вилна“. С приложената скица-предложение се предвижда ново свързано застрояване определено със задължителни линии между поземлен имот с идентификатор 149.482 и 149.483 с дълбочина 16 метра, а в останалата си част с ограничителни линии на застрояване, разположени на 4 метра от страничните и на 6 метра от дъното на имота. Да се спазват изискванията съгласно Наредба 7, плътност до 40%, интензивност до 0.8, озеленена площ минимум 50% и максимална кота корниз 7 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 40**

 На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с вх.№УТ-27-97 от 02.10.2023г. от Веселин Георгиев Жоевски и Сиана Веселинова Жоевска, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.149.482, м-ст „Касева чешма“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване определено със задължителни линии на застрояване на границата между ПИ №63427.149.482 и ПИ 63427.149.483, с дълбочина 16,00 метра, а в останалата си част с ограничителни линии на застрояване разположени на 4.00 м от страничните имотни граници и на 6,00 метра от имотната граница към дъното.

Да се съобразят изискванията и условията посочени в съгласувателнo писмo с рег. №К-EDN-5037#1 от 26.10.2023 г. на „ЕРП Север“ АД и Рег.№ К-3483#1 от 27.10.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 30**

**К.л. № 17 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.169.339, намиращ се в местност „Гълъбец“, община Русе**

 **Акад. Христо Белоев:** Ениманев.

 **Арх. Иван Ениманев:** Съгласно общия устройствен план, имотът попада извън строителните граници на град Русе, вилна зона. С приложената скица-предложение се предвижда ново застрояване с ограничителни линии, разположени на външна имотна граница, на 4 метра от странични и на 6 метра от дъно на имот. Да се спазват застроителните параметри, плътност до 40%, интензивност до 0.8, озеленена площ минимум 50% и максимална кота корниз 7 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 48. С 48 „за“, 0 „против“ и 0 „въздържали се“ се прие**

**РЕШЕНИЕ № 41**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с с вх.№УТ-27-106 от 31.10.2023г. от пълномощник – Иглика Георгиева-Иванова на Михаил Младенов Великов, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.169.339, намиращ се в местност „Гълъбец“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване опрелено с ограничителни линии на застрояване, разположени на външната имотна граница, на 4.00 м от страничните имотни граници, и на 6,00 метра от имотната граница към дъното на имота.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 31**

**К.л. № 18 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлени имоти с идентификатори 63427.278.21 и 63427.279.14, намиращи се в местност „Арнаут дере“, град Русе, община Русе**

 **Акад. Христо Белоев:** Ениманев.

 **Арх. Иван Ениманев:** Благодаря. Съгласно общия устройствен план, поземления имот попада извън строителните граници на град Русе в устройствена зона терени за гробищни паркове, зона ТГП. С приложената скица-предложение се предвижда необходимото изолационно озеленяване с минимална ширина на ивиците 10 метра, изграждане на алейна мрежа, която да се свърже със съществуващата и свободни площи за разполагане на гробни места.

 **Акад. Христо Белоев:** Благодаря. Няма заявки за изказвания. Гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 42**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с с вх.№УТ-27-111 от 29.11.2023г. от Община Русе, Общински съвет – Русе реши:

1. Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатори 63427.278.21 и 63427.279.14, намиращи се в местност „Арнаут дере“, град Русе, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Терени за гробищни паркове – „Зона (Тгп)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Дава предварително съгласие за промяна предназначението на земеделски земи за обществени нужди и изграждане на нов гробищен парк върху ПИ №63427.278.21 както и част от ПИ №63427.279.14
3. Определя срока на валидност на предварителното съгласие да бъде от влизане в сила на настоящето решение до решение на комисията по чл. 17, ал. 1 от ЗОЗЗ.
4. Възлага на кмета на Община Русе да подаде искане до Министерството на земеделието и храните за промяна на предназначението на поземлени имоти с идентификатори 63427.278.21 и 63427.279.14, намиращи се в местност „Арнаут дере“, град Русе, община Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 32**

**К.л. № 19 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.153.2026, намиращ се в местност „Караач“, община Русе**

 **Арх. Иван Ениманев:** Съгласно общия устройствен план, поземления имот попада извън строителните граници на град Русе в устройствена зона „Вилна“. С приложената скица се предвижда ново застрояване определено с ограничителни линии, разположени на разстояние 2 метра от югозападната имотна граница, 4 метра от североизточната и при спазване на сервитутните зони на разположените в близост до имота въздушна мрежа ниско напрежение и въздушна линия 20 киловолта (не се чува). Да се спазват следните параметри - плътност до 40%, интензивност до 0.8, озеленена площ минимум 50% и максимална кота корниз 7 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 50. С 50 „за“, 0 „против“ и 0 „въздържали се“ се прие**

**РЕШЕНИЕ № 43**

 На основание чл. 21, ал. 2,във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с с вх.№УТ-27-81 от 18.07.2023г. от Орлин Маринов Неделчев – упълномощено лице на Бирсел Рами Кязим, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.153.2026, м-ст „Караач“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване опрелено с ограничителни линии на застрояване, разположени на разстояние 2,00 метра от югозападната имотна граница, на 4.00 м от североизточната имотна граница, и при спазване на сервитутните зони на разположените в близост до имота – въздушна мрежа НН и ВЛ 20 kV Иваново.

Да се съобразят изискванията и условията посочени в съгласувателни писма с рег. №К-EDN-3766#1 от 10.08.2023г., рег. №К-EDN-4573#1 от 02.10.2023г. на „ЕРП Север“ АД и Рег.№ К-2648#1 от 08.08.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 33**

**К.л. № 20 Одобряване на задание и разрешаване изработване на проект за подробен устройствен план (ПУП) – план за застрояване (ПЗ) на поземлен имот с идентификатор 63427.153.2223, намиращ се в местност „Караач“, община Русе**

 **Арх. Иван Ениманев:** Благодаря. Уважаеми общински съветници, съгласно общия устройствен план поземления имот попада в строителните граници в зона ОВ. С приложената скица се предвижда ново застрояване определено с ограничителни линии, разположено на разстояние 3 метра от външната имотна граница, на 4 метра от страничните и на 6 метра от дъно на имот. Да се спазват параметрите плътност на застрояване до 40%, интензивност до 0.8, минимална площ 50% и максимална кота корниз 7 метра. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 46. С 46 „за“, 0 „против“ и 0 „въздържали се“ се прие**

**РЕШЕНИЕ № 44**

 На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и заявление с с вх.№УТ-27-101 от 16.10.2023г. от Севдалина Кирилова Кинова и Иван Пенков Димитров, Общински съвет – Русе реши:

Одобрява задание за проектиране и разрешава изработване на проект за подробен устройствен план (ПУП) – план за застрояване (ПЗ) на ПИ с идентификатор 63427.153.2223, м-ст „Караач“, община Русе, като се изпълнят изискванията на чл.108, ал.2 от ЗУТ. С проекта ПУП – ПЗ да се определи Вилна зона – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната. С приложената скица-предложение да се предвиди ново застрояване опрелено с ограничителни линии на застрояване, разположени на разстояние 3,00 метра от външната имотна граница, на 4.00 м от страничните имотни граници, и на 6,00 метра от имотната граница към дъното на имота.

Да се съобразят изискванията и условията посочени в съгласувателни писма с рег. №К-EDN-5086#1 от 31.10.2023г. на „ЕРП Север“ АД и Рег.№ К-3524#1 от 16.11.2023 г. на „Водоснабдяване и канализация“ ООД - Русе.

ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003г. за правила и нормативи за устройство на отделните видове територии и устройствени зони.

Решението подлежи на разгласяване по реда на чл. 124б, ал. 2 от ЗУТ.

**Точка 34**

**К.л. № 21 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – трасе на довеждащ електропровод до ПИ 63427.153.1970 в м. „Караач“, землище на гр. Русе**

 **Арх. Иван Ениманев:** Благодаря. Уважаеми общински съветници, предложени са два варианта на трасе, като и при двата то започва от съществуваща разпределителна касета на границата на поземлен имот с идентификатор 152.2003 и 159.357. Възложителят предлага да се одобри първи вариант на трасе като по-икономически целесъобразен. Благодаря.

 **Акад. Христо Белоев:** Благодаря. Заявки за изказвания няма. Гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 45**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и заявление с вх. № №УТ-16-40/13.10.2023 г. от Румен Лилянов Стоянов, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия - трасе на довеждащ електропровод до ПИ 63427.153.1970 в м. „Караач“, землище на гр. Русе

през ПИ 63427.152.357 с НТП „За местен път“, общинска собственост и ПИ 63427.153.1971с НТП „За земеделски труд и отдих“, частна собственост по първи вариант на трасе.

1. Дава предварително съгласие за утвърждаване на трасе на довеждащата инфраструктура за срок от една година
2. Решението да се разгласи по реда на чл. 124б, ал. 2 от ЗУТ.

 **Акад. Христо Белоев:** Председателския съвет одобри заявка за изказване по точка от дневния ред, която е следващата, на Иво Стоянов Иванов.

**Точка 35**

**Изказване на Иво Иванов**

 **Акад. Христо Белоев:** Заповядайте. Имате 3 минути.

 **Г-н Иво Иванов:** Добър ден! Уважаеми общински съветници, уважаеми господин Председател, уважаеми господин Кмете. Правя отново изказване, отправено към администрацията и кмета на община Русе и към Общински съвет - Русе за лошото поддържане на улица и транспортната свързаност на живущите в град Русе по булевард „Гоце Делчев“ от номер 162 до 190. Преди около година, на 13 декември 2022 година направих подобно изказване във връзка с това, че аз и стотина жители на град Русе, между които и деца, ученици, инвалиди и старци, живеят целогодишно от номер 162 до 190 на улица „Гоце Делчев“ с гръмкото название „булевард“ и на свързаните с тази отсечка напречни улици, обозначени с номерата 7, 8, 9, 10. Отсечката е разположена от кръстовище с улица „Русофили“, Паметника на Мара Манева до затвореното кръстовище с пътя Русе-Варна до бензиностанцията. И през тази една година осемнадесета линия не изпълнява редовно предвидените напълно недостатъчни само два курса до спирката пред паметника на Мара Манева, а другата най-близка спирка е на 1 километър до старата телевизионна кула. Почти невъзможно е и движението на автомобили в отсечката между 162 и 190, тъй като същата не е цялостно асфалтирана от 1970 година, когато там е имало пункт за технически прегледи от КАТ, а частично запълване на дупките с наши сили и средства не е ефективно, защото след тази зима се отвориха още по-големи, трудно преодолими кратери по пътното платно. Преди година господин Милков, Вие обещахте да попълните дупките и то по-качествено и по-надеждно от варианта, който ние живущите там попълваме, но това за съжаление не се получи до ден днешен. В този участък не само, че няма тротоари, но и практически няма и банкети, тъй като същите са завладени от бурна растителност, саморасли храсти и дървета. В интерес на истината, Вие господин Милков, изпълнихте обещанието си, че ще изпратите мулчер от „Паркстрой“ и той наистина свърши добра работа януари тази година. Сутрин, когато срещна с автомобила си деца и техните родители ги взимам от спирката до старата телевизионна кула, защото пак повтарям 18-та линия не идва до последната спирка, а сутрин децата ходят пеша на училище до старата телевизионна кула. Даже нямаме контейнер за смет в тази отсечка. Говоря за 162 до 190, но всички си плащаме данъците. За сметка на това обаче като дойдат избори, всички партии намирате време и място, където да си залепите предизборните плакати и в тази отсечка и от така наречения булевард. Изказването му е провокирано от приетата от вас точка от дневния ред, внесена в Контролен лист 22/04.12.23 „Одобряване на плана за улична регулация и изменение на плана за улична регулация на булевард „Гоце Делчев по план град Русе“. Очевидно е, че ангажиментите на кмета и неговата администрация относно булевард „Гоце Делчев“ започват и завършват до старата телевизионна кула. В останалата част със своето бездействие те считат, че там живеем втора ръка данъкоплатци. Въпросът ми е към кмета и администрацията е, кога и този участък от булеварда ще бъде включен в строителните граници на град Русе, определени от общия устройствен план, респективно да се направи и улична регулация или което е по-вероятно скоро да се случи, е да се намери някаква друга форма на извършване на ремонт на настилката на пътното платно, както и да се почистят от растителност банкетите. Миналата година получихме красиви предколедни обещания. Ако не друго, то поне тази година очакваме да ни зарадвате с нови. Накрая искам да Ви пожелая весело посрещане на Новата година, на Коледа. Да сте живи и здрави всички. И гражданите им пожелавам догодина да се гордеят с вас, че са ви избрали, защото признателността на хората е безценна. Благодаря ви.

 **Акад. Христо Белоев:** Благодаря. Следващата точка от дневния ред. Да, господин Кмета. Да. Кмета на общината господин Милков.

 **Г-н Пенчо Милков:** Уважаеми господин Председател, уважаеми колеги общински съветници, уважаеми господин Иванов. В материалите за подготовка за днешната сесия имаше минало през председателски съвет изказване по тази точка, но нямаше Вашето изказване с поставените въпроси. Единствено пишеше, че гражданинът Иванов ще се изкаже по точката за подробния устройствен план, който ще докладва архитекта. Поставяйки тези въпроси, аз дължа отговор. Ние сме предвидили средства за ремонт на част от булевард „Гоце Делчев“. Тази част, която е с тротоари изградена. Булевард „Гоце Делчев“ в цялото му тяло, след малко архитекта ще каже вече с професионален език, се състои от буквално 3 части. Тази част, която е до разклона за Кулата, след това вече с паветата и тази критична, която Вие насочвате след разклона вече за излизането на булеварда продължението в посоката към Вас, където състоянието е критично. Това, което ние трябва да направим според мен и след малко искам да видя и архитекта какво ще каже, действително да се направи нова регулация, да се направи пътното платно на този път, който е бил междуградски, не е естествено да върви булевард без тротоари, във Вашата част пък и почти без пътна настилка в тялото на града, но за да се случи това нещо, трябва да се направи регулация. За мен това е и мой пропуск, но и пропуск от много години, че реално тази част на града отдавна не е междуградски път. И реално трябва да се направи, така че можем да си поставим за цел. Дали е идвал мулчер - то не е голяма победа, че е идвал. Дали ще запълним дупки - трябва да се запълват дупките. Със сигурност след сесията е възложено, ще проверя защо не е дошло комуналното предприятие, но реално не може тази агония да продължава. Затова аз ще помоля архитект Ениманев да каже какви стъпки са необходими, просто да ги извървим, да се възложи и вече да се търсят средства след това да се изпълни. Благодаря.

 **Акад. Христо Белоев:** Благодаря. Архитект Ениманев.

 **Арх. Иван Ениманев:** Уважаеми общински съветници, уважаеми господин Иванов. Искам да споделя, че с колегите от строителната община сме предприели действия в следващата година да направим изменения частични на общия устройствен план, поради това, че има много забележки в натрупаните години до сега, които сме видели и ще разширим строителните граници в този участък, както и на други места. Предвидили сме също и да се изработи проект и за улична регулация на много места в града. Това е отговора. Благодаря.

 **Акад. Христо Белоев:** Да, благодаря Ви. Останете на място, архитект Ениманев.

**Точка 36**

**К.л. № 22 Одобряване на ПУП – План за улична регулация (ПУР), Изменение на план за улична регулация (ИПУР) на бул. „Гоце Делчев“ по плана на гр. Русе**

 **Арх. Иван Ениманев:** Благодаря. С подробния устройствен план се предвижда нова улична регулация и се изменя частично съществуващата съгласно предвижданията на общия устройствен план транспортната схема за второстепенна улична мрежа клас 3 Б 2 + 2. Към самия подробен устройствен план са приложени съответно план за улична регулация, изменение на план за улична регулация, надлъжни и напречни профили, нивелетен проект, ВиК, ел. схеми и схема от БТК. Целия обхват на ПУП-а е разписан подробно. Ако има въпроси, насреща съм да отговоря.

 **Акад. Христо Белоев:** Благодаря. Мариян Димитров, изказване.

 **Г-н Мариян Димитров:** Господин Кмете, вземам думата, за да подкрепя гражданинът и да Ви напомня и аз, че булевард „Гоце Делчев“ не започва от булевард „България“ и свършва на телевизионната кула, а продължава доста нататък и миналата година внимателно слушах, защото той Ви зададе същия въпрос, слушах и отговора и отново имаше ще, ще, ще, ще, обаче там даже не са тръгнали процедурите по проектиране на тротоари и на други неща, камо ли пък да тръгне строителство. И аз се питам, ако аз живея в „Дружба 3“ и реша да отида до Джъмбо пеша, защото не е задължително да ходя с кола, как мога да стигна от там по някакъв безопасен начин. Надявам се, че тази година гражданите ще получат, ще почне началото на процедурата за подобряване. Иначе нямам причини да не подкрепя тази точка за регулацията.

 **Акад. Христо Белоев:** Благодаря. Кметът на общината Пенчо Милков. Моля за тишина, моля за тишина.

 **Г-н Пенчо Милков:** Уважаеми господин Председател, уважаеми колеги съветници и господин Димитров. Аз на предното изказване помолих наистина с лекота да не използваме големи думи. Вие сте вече общински съветник, в съвсем друго качество. Аз вече няколко пъти Ви го казвам, като общински съветник трябва да Ви е ясно какви са тези процедури, какви са. Изобщо няма място да говорите. Сигурно много се хареса на гражданите, които Ви слушаха, които сте им помогнали в дейностите по изказването, по всичко, всичко се вижда, но нали Ви е ясно, че има общ устройствен план, каза го главния архитект. Нали Ви каза, че е започнала процедура по промяна. Там в общия устройствен план, който е по закона на България, айде няма да Ви кажа кой, защото много ще Ви улесня, но общия устройствен план е от най-висша степен. След него има подробен устройствен план и за да направим подробния и след това инвестиционният проект, първо трябва да се промени общия. Общия устройствен план се променя трудно и бавно на нашата община, защото така е написано в закона. Казал Ви е, че е събрал предложения, включително и това за продължаването на булевард „Гоце Делчев“. Сигурно беше много интересно да кажем, че е имало …, но не е било само … и някой път може би Ви се иска просто да го нарисуваме пътя на картата. Не, не става така. Затова искам да Ви кажа, недейте толкова лесно, вече като съветник да използвате похвати, защото априори приемам, че човек или е добронамерен или незапознат. Аз възприемам, че Вие сте добронамерен, затова Ви моля да се запознаете. Общия устройствен план е от най-висш и сме започнали промяната. Благодаря ви.

 **Акад. Христо Белоев:** Благодаря. Няма други заявени изказвания. Гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 46**

На основание чл. 21, ал. 1, т. 11 от ЗМСМА, чл. 129, ал. 1 от ЗУТ, във връзка с чл. 110, ал. 1, т. 2 и 134, ал. 2, т. 6 от ЗУТ и заявление с вх. № УТ-17-46/20.09.2023 г. от Община Русе, Общински съвет – Русе реши:

 Одобрява ПУП – План за улична регулация (ПУР), Изменение на план за улична регулация (ИПУР) на бул. „Гоце Делчев“ по плана на гр. Русе, както следва:

* С ПУР се създава нова улична ос от нова о.т. 10956 /с връзка в оста на бул. „Бъргария“/ до нова о.т. 10959 /преди кръстовището на бул. „Гоце Делчев“ и ул. „Васил Левски“/, през нова о.т. 10957, о.т. 8985, о.т. 8228, о.т. 90321, о.т. 9050, о.т. 9051, с връзка до нови о.т. 10958 и о.т 10960. Размера на платната от о.т. 10956 до о.т. 8228 е 14м с тротоари по 4м и от о.т. 8228 до о.т. 10959 - 14м с тротоари по 3.5м.

Създават се нови о.т. 10958, 10959, 10960, 10961, 10962, 10963 и 10964, в кръстовището на бул. „Гоце Делчев“ и ул. „Васил Левски“, като се запазват приетите улични оси с предходен устройствен план.

Създават се нови о.т. 10965 и 10966 в съществуващата ос на бул. „Гоце Делчев“ от о.т. 9476 до о.т. 3324 за връзка с улици 63427.156.900 и 63427.156.901 по КККР на гр. Русе. Размера на платната от о.т. 9476 до о.т. 3324 е 14м с тротоари по 4м.

Създава се нова о.т. 10967 в съществуващата ос на бул. „Гоце Делчев“ от о.т. 3324 до о.т. 7840 и нова улична ос от о.т. 10967 до о.т. 10968 за улица 63427.156.894 /“Лозарска“/ по КККР на гр. Русе, с размер на платната 6м. Размера на платната от о.т. 10967 до о.т. 7840 е 14м с тротоари по 4.5м.

Създава се нова улична ос от о.т. 7840 до о.т. 3559 /за връзка с ул. „Ал. Хаджирусет“ и до строителните граници на Русе/ през нови о.т. 10969, 10970 и 10971, за връзка с улици 63427.157.2360 /“Славяни“/, 63427.157.2355 /“Дилянка“/ и 63427.4.656 по КККР на гр. Русе. Размера на платната от о.т. 7840 до о.т. 10970 е 14м с тротоари по 4.5м и от о.т. 10970 до о.т. 3559 - 14м с тротоари по 4м;

* С ИПУР се заличават част от улична ос от о.т. 8999 до о.т. 8994 и от о.т. 8905 до нова о.т. 10958, като се измества местоположението на о.т. 8228, 90321, 9050, 9051.

Заличават се част от улично-регулационните линии и бордюрните линии в района от о.т. 8999 до о.т. 8994 и от о.т. 8994 до о.т. 10958.

* С ПУП се одобряват план-схеми по Вертикално планиране, ВиК и ЕЛ, като неразделна част от него по смисъла на чл. 108, ал. 2 от ЗУТ.

Обявление за решението да се изпрати за обнародване в „ Държавен вестник“ в 7-дневен срок от приемането му от Общински съвет – Русе.

 Решението може да се обжалва в 14 – дневен срок от обнародването му в „Държавен вестник“ чрез Общински съвет - Русе пред Административен съд - Русе.

**Точка 37**

**К.л. № 35 Одобряване на задание, разрешаване изработването на подробен устройствен план /ПУП/ – Парцеларен план на комуникационно-транспортен план за ПИ 63427.268.49 в м. „Мерата“, землище на гр. Русе**

 **Арх. Иван Ениманев:** Благодаря. Уважаеми общински съветници, достъпът до поземлен имот с идентификатор 268.49 ще се осъществи посредством новопроектирана пътна връзка от републикански път Русе - Велико Търново. Трасето засяга поземлен имот с идентификатор 268.58 общинска публична собственост с площ от 43 квадратни метра, чието предназначение ще се промени в територия на транспорта. Благодаря.

 **Акад. Христо Белоев:** Благодаря. Няма заявени изказвания. Гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 47**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-35/16.08.2023 г. от „Автосвят“ ООД чрез пълномощник Пламен Венциславов Ламбев, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план на комуникационно-транспортен план за ПИ 63427.268.49 в м. „Мерата“, землище на гр. Русе.
2. Дава съгласие от името на Община Русе и за собствена сметка възложителят да извърши процедурата по промяна предназначението на ПИ 63427.268.58 с площ 43 кв. м., като срокът на предварителното съгласие е до влизане в сила на решението на Комисията по чл. 17, ал. 1 от ЗОЗЗ.

**Точка 38**

**К.л. № 23 Допусната явна фактическа грешка в Решение № 1491, прието с Протокол № 52/21.09.2023г. на Общински съвет – Русе**

 **Акад. Христо Белоев:** Архитект Ениманев.

 **Арх. Иван Ениманев:** Уважаеми общински съветници, при приемането на решението в диспозитива е допусната явна фактическа грешка, като е сбъркана зоната. Написана е „вилна зона“, а по общия устройствен план е „предимно производствена“. В останалата си част решението напълно съответства на разработеното от възложителя техническо задание.

 **Акад. Христо Белоев:** Благодаря. Следваща точка 39, създаване на работна група. Да, гласуваме. Да, така трябва.

**КВОРУМ – 49. С 48 „за“, 0 „против“ и 1 „въздържали се“ се прие**

**РЕШЕНИЕ № 48**

 На основание чл. 21, ал. 2 от ЗМСМА, чл. 62, ал. 2 от АПК, във връзка с чл. 21, ал. 1, т. 11 от ЗМСМА, Общински съвет – Русе реши:

Поправя очевидна фактическа грешка, допусната в Решение № 1491, прието с Протокол № 52/21.09.2023г. на Общински съвет – Русе, като в решението вместо текста „...Вилна зона - „Зона (Ов)...“ да се чете „...Предимно производствена зона - „Зона (Пп)...“.

Настоящото Решение е неразделна част от Решение № 1491, прието с Протокол № 52/21.09.2023г. на Общински съвет – Русе.

Решението подлежи на оспорване по реда на чл. 62, ал. 2 от АПК в 14 /четиринадесет/ дневен срок от оповестяването му чрез Общински съвет – Русе пред Административен съд – Русе.

**Точка 39**

**Създаване на работна група**

 **Акад. Христо Белоев:** Да, тъй като другата трябваше да обясняваме. От Иво Пазарджиев е предложението. Той ме упълномощи да го докладвам, тъй като от председателски съвет взехме решение за създаването на работната група да бъде в следния състав. Това е първа точка от решението. Иво Пазарджиев председател и членове Деница Иванова, Иван Петров Иванов, Митко Кунчев, Мариян Димитров, Станимир Станчев и Ясен Лазаров. Точка 2 остава така както си е предложена. Заявки за изказване няма. Гласуваме точката. Анатоли Станев, изказване.

 **Г-н Анатоли Станев:** Уважаеми господин Кмете, уважаеми господин Председателю, уважаеми колеги. Съжалявам, че на толкова късен етап, но вървяха разговори във връзка с необходимостта да засилим експертизата по отношение на образование и младежки дейности в тази работна група. И тъй като няма изискване за нечетен брой, искам да направя едно предложение да допълним състава с още един член в лицето на госпожа Татяна Нахабедян. Благодаря ви.

 **Акад. Христо Белоев:** Няма ограничения в броя на участниците в работната група. Така, други? Към имената, които изчетох добавяме Татяна Нахабедян. Изказвания не виждам, гласуваме точката.

**КВОРУМ – 49. С 49 „за“, 0 „против“ и 0 „въздържали се“ се прие**

**РЕШЕНИЕ № 49**

 На основание чл.21, ал.1, т.23 от ЗМСМА, във връзка с чл. 20, ал. 2 и 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет – Русе реши:

1. Създава работна група, в състав от 9 общински съветници, както следва: Иво Пазарджиев – председател и членове: Деница Иванова, Иван Петров Иванов, Митко Кунчев, Мариян Димитров, Станимир Станчев, Ясен Лазаров и Татяна Нахабедян - Минчева.
2. Работната група е със задача да бъдат продължени съвместните дейности с Общински съвет – Гюргево.

**Точка 40**

**Питания**

 **Акад. Христо Белоев:** Питане от Елеонора Николова. Да, Станимир Станчев. Да, то е само писмено. Питане от Светлозар Симеонов.

 **Г-н Светлозар Симеонов:** Господин Кмете, моето питане е във връзка с това, че бяхте пуснали точка от дневния ред за структурата на община Русе. Поради това ме провокира и пуснах това питане в последния момент. Разбрах, че го оттегляте, но все пак питането ще го направя. Във връзка с това на 21 май 2023 година бях пуснал едно запитване във връзка с едно дърво, находящо се на улица „Оборище“ 2, което е по мои виждания опасно и пред самия блок, който се намира блок „Корал“, вход 1 има шивашко ателие, счетоводна къща, фризьорски салон, които минават постоянно хора. От самото дърво при силен вятър падат клони. Виждате самото дърво къде се намира, съм сложил снимков материал. Самото дърво е пълно цялото с мравки, има мравуняк в него, който постоянно лятото гравитира, има изсъхнали клони, които се виждат в далечината. На моето запитване аз не получих отговор вече 7 месеца. Предполагам, че служителят е толкова много ангажиран, че не е позволил дори да си направи труда да отиде да погледне и да каже едно становище това дърво в какво състояние е, какво се случва. Представям си какво ще е, ако гражданин нещо попита дали ще му се отговори изобщо. Аз в качеството на общински съветник в този общински съвет отговор не получих. На 26.11 това същото дърво при снеговалежа, който падна изневиделица и ни изненада всички в града. Това същото дърво един клон се отчупи, който клон добре, че не преминаваха граждани да удари някой, да убие, няма и материални щети, размина се с материалните щети, но виждате на снимката самият клон вътре е кух, изяден. Затова си позволих да го пусна и се надявам, че когато има такива неща, пуснати от нас или от граждани, хората е хубаво да получават отговор, защото хората, които работят в тази община и изпълняват тези длъжности и получават такива възнаграждения за това да си вършат работата, хубаво е наистина всеки един като нас, които работим, да си гледаме задълженията и да си ги изпълняваме. Получава трудово възнаграждение. Не може този служител, който получава това възнаграждение, да си позволява да не отговаря дори на общински съветник. Да, когато има фрапантни неща пускал съм към Вас лично, но не е редно за всяко едно нещо в града, което става, аз да Ви го пускам на Вас, а Вие да се разпореждате и да си свършат задълженията. Благодаря.

 **Акад. Христо Белоев:** Благодаря. Отговор има подготвен господин Недев.

 **Г-н Димитър Недев:** Уважаеми господин Симеонов, що се отнася до въпросното дърво, намиращо се на улица „Оборище“ 2, това е декоративно дърво бряст. При огледа през 2021 година е установено, че е в добро състояние, без наличие на деформация, изсъхнали надземни вегетативни части, височина над 10 метра, диаметър на ствола 1.35 метра и възраст над 80 години. Същевременно през 2021 година е извършена санитарна резитба и отдръпване на короната от фасадата на сградата. За съжаление мокрия снеговалеж, който беше в края на месец ноември и тежката листна маса, които са нетипични за този сезон, доведоха до отчупване на голям клон от дървото. В такава ситуация бяха и други дървета на град Русе. Аз мога да се извиня за това, че има пропуск. Само ще помоля за входящия номер на 2021 година да мога да направя една… Не, защото започва случая от 2021, затова искам… Добре, после ще се уточним. Знаете, че когато сме контактували сме реагирали бързо. За съжаление някой явно не си е свършил работата. Искам да направя пълна проверка.

 **Акад. Христо Белоев:** Да, благодаря. Господин кмета Пенчо Милков.

 **Г-н Пенчо Милков:** Уважаеми колеги, взимам думата допълнително да дам нещо важно като разяснение, защото положението е принципно. В случая става дума за един случай, който колегата показа и каза реално нали не съм получил отговор. Аз първо ще кажа за дърветата и след това ще кажа за отговорите за такива казуси. Тази година само, до изборите, защото тогава последно много данни прочетох, становищата на такива искания като Вас за дървета в град Русе за тази година, пуснат е сигнал и е отишъл колегата и е направил становище, защото всяко дърво е живо същество регистрирано, това е на 80 години и нямам право да отрежа и един клон преди да отиде нашия ландшафтен архитект. Бяха 1500 преди, тука говорим до септември. Сигурно са нараснали. Имаме един ландшафтен архитект, една жена, която отделно отговаря и за детски площадки, стари и нови ремонти. Този ландшафтен архитект ходи, прави становище писмено и го подава, като в зависимост от района, където се намира дървото, отговорен след това е или общинското предприятие или външната фирма, която е ангажира. На такива сигнали ние не връщаме писмен отговор, защото технически това означава, за да подпише кмета едно писмо или заместник-кмет отдолу има 5 до 9 подписа. Да отговорим на всеки един „Да, ще отидем да видим дървото, ако има нужда ще го окастрим“ е изключителна административна тежест. Сега в момента работим, за да има отговори, те да не бъдат писмени. Работим в ГИС системата, в течение сте всички, да има възможност за приложение за подаване на сигнала с геопозициониране, тоест когато има такова дърво, вие да позиционирате сигнал и когато бъде изпълнена дейността, органа общински или външна фирма ще бъде задължен да отрази на съответното място, че сигналът, тоест лампата е сменена, дървото е окастрено и така. От снимките самите, които показахте се вижда, че падналия клон е със зелена маса и реално и затова е счупен, защото снега го е прекършил. Не съм специалист в това, но колегите явно са отказали да го отрежем дървото, каквито случаи има много. Съжалявам за забавения отговор и ще направя бележка на администрацията, особено със съветниците незабавно да се реагира. Благодаря ви.

 **Акад. Христо Белоев:** Благодаря. Заповядайте, Светлозар Симеонов.

 **Г-н Светлозар Симеонов:** И аз не съм специалист, не съм ландшафтен проектант. Затова казвам, че когато се обмисля една структура, работните пчелички трябва да са много повече от да кажем ръководният състав, за да може тези хора да могат да си свършат в това време и качествено работата. Относно дървото – да, с листна маса е, защото е тръгнало вече да съхне, но се вижда, че отвътре е кухо. Да, не съм ландшафтен проектант, но хубаво е този човек, защото аз ще Ви кажа защо Ви ги казвам тези неща. Защото при Ваш бивш заместник-кмет, който вече не е тука, при мое запитване какво се случва след 3-4 месеца какво става, на мене ми се отговори ми той е един човек, не може да сколаса. Отговор няма. Това е положението. Относно за същия човек ландшафтния проектант, когато се подаде сигнал в малката община за незаконно отсечено дърво със снимков материал, същото това лице, нито са извършили проверка, нито са констатирали нарушението и другият човек, който ми го подаде този сигнал, все още си чака отговора и при него също няма отговор какви наказателни мерки са взети срещу лицето със снимковия материал, с клипове и с всички тези неща. Благодаря.

**Точка 41**

**Изказване на Светлозар Ангелов**

 **Акад. Христо Белоев:** Следва изказване, което оформихме като въпроси и има отговор от администрацията, от Светлозар Ангелов. Тук ли е? Да, заповядайте в рамките на 3 минути.

 **Г-н Светлозар Ангелов:** Уважаеми господин Кмет, уважаеми дами и господа общински съветници. Искам да акцентирам върху следните проблеми. Квартал „Родина 3“, визирам следните улици: „Лозенград“, булевард „Родина“, „Васил Друмев“ и улица „Стряма“. Това е в близост до общински пазар. Не се спазва графика за сметосъбиране и сметоизвозване. Не говоря празни приказки. Това са ми конкретни наблюдения. Получих отговор от господин Недев, че ежедневно, в смисъл период 24 часа трябва да се извозват битовите отпадъци, което обикновено не се случва. Случва се след като някой гражданин подаде сигнал. Вторият проблем, визирам пак същите улици в квартал „Родина 3“ е, че тази година ние извършваме почистване на улиците. Асфалтовите настилки са покрити с листна маса, кал, прах. Квадратните отводнителни шахти не са почиствани също през тази година, като отводнителната шахта квадратната на пресечната точка на улица „Шипка“ и „Лозенград“ е задръстена и при дъжд се наводнява мястото, точно където се пресичат двете улици се наводнява. Другият проблем, чух, че ландшафтния специалист, който дава становище е един. Имам проблем с едно изсъхнало дърво и множество счупени клони, които всеки момент могат да паднат, като съм подал сигнал и съм получил входящ номер. Номера е следният 94М-13366-12/07.09.2023. До момента не са предприети никакви мерки за премахването на изсъхналото дърво и съответно премахването на тези клони счупени след последния снеговалеж, мисля че беше 27 ноември, ако не ме лъже паметта, като специално тези клони създават опасност. В смисъл могат да паднат върху там преминаващи граждани. Поне ако има възможност те да бъдат съответно там изрязани и отстранени. Другият проблем, върху който искам да акцентирам, улица „Лозенград“ има един участък в края на улицата, може би около 30-40 метра, който не е асфалтиран. Подали сме сигнал за проблема и имаме отговор от предишния кмет господин Стоилов с обещание, че ще бъде асфалтирана улицата. Така и до момента нищо не е направено, като освен този участък, който не е асфалтиран, като цяло асфалтовата настилка е доста компрометирана и се нуждае поне дупките там, където е компрометирана настилката да бъдат изрязани и запълнени.

 **Акад. Христо Белоев:** Да, отдавна изтече времето. Ориентирайте се към приключване. Вие зададохте въпросите.

 **Г-н Светлозар Ангелов:** Да, това е като цяло.

 **Акад. Христо Белоев:** Благодаря. Има и подготвен отговор. Господин Недев, заповядайте.

 **Г-н Димитър Недев:** Уважаеми господин Ангелов, аз ще Ви отговоря разбира се на писмото. Вие бяхте при мен на 14.12 вечерта. На 15 декември в моя кабинет бяха директор на дирекция, началник отдел, инспектора на район и имат възложени съответни задачи. Някои от тях още не са завършили. На 15 декември бях и обиколих целия квартал, за който става въпрос. Да, видях, че има проблеми. Нямаше големи кални замърсявания за каквито става въпрос. Да, контейнерите, които са в близост до две търговски помещения, мисля, че са земеделски аптеки, видях, че около тях е пълно с клони. Разпоредих да се махнат, да се изчистят. Що се отнася до Вашите въпроси, ще отговоря в момента. Относно отпадъците. Заплащането и на отпадъците се извършва чрез проверка на джипиес координатите дали съответният камион, който обслужва района е минал през това място и е обслужил контейнерите. Да, може би аз съм съгласен тук с Вас, че обслужват един контейнер, другия ако е наполовина не го вземат. Разговарял съм с фирмата на тази тема. В следващата обществена поръчка е предвидено заплащането да бъде освен на координати и на база на тонаж, така че фирмата да има сама интерес да обслужва контейнерите по-своевременно и да почиства около тях. Втория Ви въпрос относно хигиената на улиците. Заплащането за почистване за обществена хигиена на улиците се извършва също след проверка. Аз ще Ви потърся може би следващата седмица нищо, че е между Коледа и Нова година, тъй като очаквам до края на седмицата да получа информация какво е изчистено на всички улици в „Родина 3“, за което става въпрос, не само „Лозенград“. Там бяха и „Шипка“ и 4-5 улици, да не ги изброявам и както съм и обещал ще Ви се обадя допълнително да разговаряме. Искрено се надявам, че ние не сме плащали нищо, щом те не са чистени или сме налагали санкции. На въпроса за дървото. Да, сигнала е подаден на 7 септември. За съжаление нямате отговор. Така разбрах и аз, но въпреки това мястото е посетено. Има издадено предписание за премахване. Към 1 декември такива дървета бяха на брой 1853 за град Русе. На 1 ноември бяха 1100. Сами разбирате, с 5-6 групи, включително говоря за общинското предприятие и за фирмата, която има договор за такава дейност. Каквото и да правят, не са магьосници да изпълнят тази задача своевременно. Може би ще отнеме 3-4 месеца да се влезе в ритъм и в график и да няма такива аномалии. На последния въпрос, който е свързан с уличното осветление. Кварталите Родина 1, 2, 3 и 4 са включени в групата квартали, на които ще бъде променено осветлението по ЕСКО договора. В момента се извършва проектиране и би трябвало до края на лятото да е изпълнена промяната в тези 4 квартала, не само за въпросните улици. Благодаря.

 **Акад. Христо Белоев:** Благодаря. Така, изчерпахме дневния ред. На всички искам да пожелая весели коледни и новогодишни празници, живи и здрави, всичко добро и приятен ден.

**ИЗГОТВИЛ: ЗА ПРЕДСЕДАТЕЛ,**

**ЗАМ-ПРЕДСЕДАТЕЛ:**

 **/Йоанна Гочева/ /Христо Попов/**